বৈদেশিক মুদ্রার কৌশল নিবন্ধ - বাণিজ্য জন্য সেরা সূচক\nমার্চ 7, 2019 ফরেক্স ট্রেডিং সূচক লেখক আলিফা সেনগুপ্ত 39024 দর্শকরা\n২. ফুড মাইক্রোবায়োলজি: ব্যাকটেরিয়া স্টেইনিং, পানির জীবাণুতত্ত্ব, দুগ্ধ ও দুগ্ধজাত দ্রব্যের অণুজীবতত্ত্ব, মাছ, মাংস, পোলট্রি ও ডিম জীবাণুতত্ত্ব, ফার্মেন্টেশন খাদ্যের জীবাণুতত্ত্ব। আপনার জলসেচন সময়সূচি পরিবর্তন: অনেক শহরে শুধুমাত্র নির্দিষ্ট দিনে দুই বা তিন সপ্তাহের জল অনুমতি দেয়. নিষেধাজ্ঞা ও সময়সূচি আপনার শহরের সাথে যোগাযোগ করুন. জরিমানা পূর্ববর্তী সতর্কবার্তা এবং লঙ্ঘনের পর হিসাবে উচ্চ হিসাবে $ 500 রান করতে পারেন. স্বয়ংক্রিয় স্প্রিংকলার ব্যবহার করা হলে, দিনমান বাষ্পীভবন কমান 4:00 am- এ এবং 7:00 AM মধ্যে চালানো যাও টাইমার সেট. নিশ্চিত করুন জল ফুটপাত স্প্রে মাটি মিশে যায় এবং না করা হয়. একটি বৈদেশিক মুদ্রার কৌশল নিবন্ধ সময়ে 15 মিনিটের জন্য, পানি Lawns দিলেও করে.\nকম এবং মাঝারি শক্তি বয়লারের জন্য ভারী এবং লাইটওয়েট ইটওয়ার্ক ব্যবহার করা হয়। ভারী bricking 1 মি3ভর 1600-1900 কেজি, এবং হালকা 350-300 কেজি।\nবৈদেশিক মুদ্রার কৌশল নিবন্ধ - 1 ডলার থেকে বাইনারি বিকল্প\n2. এসএমই সম্পর্ক রাষ্ট্রীয় নীতির ও বৈদেশিক মুদ্রার কৌশল নিবন্ধ নিয়ন্ত্রক পরিবেশের উন্নয়ন। পদ্ধতি প্রয়োগের নির্দিষ্ট ক্ষেত্রে, ঘটনাটির ক্রমবর্ধমান সংখ্যার সংখ্যা বা পারস্পরিক এক্সক্লুসিভ সংস্করণগুলির ক্রিয়া নির্ধারণ করা হয়, উদাহরণস্বরূপ, স্থান, সময়, বস্তু, বিষয় দ্বারা, ঘটনাটির ধীরে ধীরে প্রকৃতির উদাহরণ বিবেচনা করে, উদাহরণস্বরূপ, "প্রস্তুতি - কমিটি - সমাপ্তি"।\nস্থির-বিমান বন্ধ সময়, নির্দিষ্ট বিমানবন্দর এবং নির্দিষ্ট-লাইন ফ্লাইটের তুলনায়, চার্টার পরিবহন নিম্নলিখিত সুবিধাগুলি রয়েছে।\nগাছপালা ভৌগলিক অবস্থান শরীর থেকে হ্যাশিশ অপসারণের হার প্রভাবিত করে। বৈদেশিক মুদ্রার কৌশল নিবন্ধ উদাহরণস্বরূপ, ভারতে উত্পাদিত পদার্থগুলি, THC এর একটি বিশাল শতাংশ থাকে, যা উল্লেখযোগ্যভাবে পরিশোধন সময় বাড়ায়। দক্ষিণ আমেরিকায় উত্পাদিত হাশিশ শরীরকে খুব দ্রুত বর্জন করে এবং এই সময়ের প্রায় পাঁচ দিন। দিগন্ত বলেছেন: আমি আপনাকে জাপানী ভূমিকম্পের মাত্রাগুলো আর জাপানে তৈরী বাঁধের সংখ্যাও একটু দেখতে বলব . জাপান যা করেছে, ভারত তাই কপি করছে।\nআজ, ইয়ানডেক্স ইয়ানডেক্স বিজ্ঞাপন বিক্রয় সিস্টেমের মধ্যে সব এসেছেন তার পরিসংখ্যান অ্যাক্সেস প্রদান করে। প্রতি মাসে প্রশ্নের, সেইসাথে বাক্যাংশ এবং অনুরূপ বিষয় সংখ্যার উপর মান তথ্য ছাড়াও, অনুসন্ধান ইঞ্জিন, এবং মাস এর দ্বারা অঞ্চল, শহর ফলাফল খুঁজে বার করার ক্ষমতা প্রদান করে। ফুয়েল সেল যানবাহন: 2011 সালে, চীন মোটরগাড়ি প্রকৌশল সমিতি বিভিন্ন মডেলের একটি রায় এবং মূল্যায়ন করেছে। জ্বালানি সেল গাড়ির এখনও একটি ছোট পরিমান বিক্ষোভের পর্যায়ে, কিন্তু এই দুই বছরের আন্তর্জাতিকভাবে বড় যানবাহন সঙ্গে। শিল্পায়িত যানবাহন প্রবর্তনের সাথে সাথে, জ্বালানি সেল ক্যারিয়ার প্রযুক্তির অগ্রগতি ত্বরান্বিত হয়েছে, এবং নেতৃস্থানীয় পণ্য ইতিমধ্যে শিল্পায়ন ক্ষমতা আছে।\nরাহুল : গাড়ী ফার্ষ্ট ড্রাইভ করার সময়…ধীরে চালাতে বলার জন্য তোমাকে পাশে চাই! স্নেহা! ১৫.২ সকল প্রকার গণমাধ্যমের স্বাধীনতা ও তথ্যপ্রবাহের অবাধ চলাচল সুনিশ্চিত ও সংরক্ষণ করা হবে। ইতোমধ্যে অনেকগুলো নতুন বেসরকারি টিভি চ্যানেল, এফএম রেডিও ছাড়াও স্থানীয়ভিত্তিক কমিউনিটি রেডিও চালু হয়েছে।\nচাষবাসের ক্ষেত্রে ভূপৃষ্ঠের গঠন অত্য‌ন্ত গুরূত্বপূর্ণ ভূমিকা বৈদেশিক মুদ্রার কৌশল নিবন্ধ নেয়। চাষবাসের প্রাচীন কারিগরী ভূপৃষ্ঠের গঠনের উপর অনেকটা নির্ভর করত। যেমন ঝুম চাষ। পাহাড়ি এলাকায় এই চাষ ছাড়া উপায় নেই। যখন আপনি একটি লাইভ অ্যাকাউন্ট খুলবেন তখন যেকোনো এবং সমস্ত "বোনাসেস" এড়াতে ফরেক্স ব্রোকার অফার করতে পারে। এখানে একটি উদাহরণ রয়েছে: "একটি $ 1,000 অ্যাকাউন্ট খুলুন এবং বোনাস নগদে 100 ডলার পান!"\nSinglemode - একটি খুব পাতলা কোর সঙ্গে তারের। এটি করা কঠিন, লেজারগুলি একটি হালকা উত্স হিসাবে ব্যবহৃত হয় এবং সংকেতটি প্রায়শই কিলোমিটারেরও বেশি দূরত্বে প্রেরণ করা যেতে পারে। একক মোড ফাইবার খুব পাতলা, তার ব্যাস প্রায় 10 মাইক্রন। এর ফলে, ফাইবারের মাধ্যমে ক্ষণস্থায়ী হালকা বৈদেশিক মুদ্রার কৌশল নিবন্ধ পালস কম অভ্যন্তরীণ পৃষ্ঠ থেকে প্রতিফলিত হয়, যা কম ক্ষয় প্রদান করে। তদ্ব্যতীত, একক মোড ফাইবার repeaters ব্যবহার ছাড়া একটি বৃহত্তর পরিসীমা উপলব্ধ করা হয়। একটি একক মোড ফাইবার এর তাত্ত্বিক ব্যান্ডউইথ 10 জিবিপিএস হয়। এর প্রধান অসুবিধাগুলি উচ্চ খরচ এবং ইনস্টলেশনের উচ্চ জটিলতা। একক মোড ফাইবার প্রধানত টেলিফোনি ব্যবহার করা হয়। আর, ব্রোগ্লির কণার ভরবেগ এবং তরঙ্গদৈর্ঘ্যের মধ্যে সম্পর্কটা এরকম।\nলেনদেনের জন্য এই কৌশল সংযুক্ত সংকেত নিম্নরূপ হয়।\nউদাহরণস্বরূপ, বিটটি HandicCap F1 -2,5- এর সমতুল্য, তবে এটি তিনটি সেটের মধ্যে প্রতিপক্ষের কাছে নিকৃষ্ট হয় যা 6:06:74: 6। তিনি এখনও হবে, ম্যাচের প্রথম তৃতীয় স্কোর বৈদেশিক মুদ্রার কৌশল নিবন্ধ একটি বড় পার্থক্য ধন্যবাদ। চার গ্র্যান্ড স্ল্যাম টুর্নামেন্টের গেমসে এই ধরণের বাজি করা বিশেষ করে আকর্ষণীয়, যেখানে আপনাকে প্রতিপক্ষের কাছ থেকে তিনটি সেট নিতে হবে। সূচক - নির্ভরযোগ্য সংকেত পরবর্তী প্রজন্মের সঙ্গে স্টক সূচক বর্তমান মূল্যায়ন বুঝতে জন্য স্বয়ংক্রিয় অ্যালগরিদম।\n২০. কচুরিপানা পানিতে ভাসে কেন? ক.কান্ড ফাপা বলে বিশ্বের প্রথম ক্রিপ্টো মুদ্রা ছিল বিটকয়েন (বিটিসি)। তার শুরু থেকে (সব জন্য 8 বছর) হার বৃদ্ধি পেয়েছে 1000 বারে। আজ বিটকয়েনের খরচ বহুমূল্য ধাতু খরচ অতিক্রম করেছে।\nবিভিন্ন niches বা বিষয়ের এর উপর ইমেইল লিষ্ট তৈরী করে, তা বিক্রি করে দিয়েও ইনকাম করতে পারবেন। মার্কেটপ্লেস গুলিতে ক্লাইয়িন্ট এর ইমেইল লিষ্ট তৈরী করে দেওয়ার সাথে সাথে দিন দিন বিশাল ইমেইল লিষ্ট তৈরী হতে থাকবে যা আপনার জীবনের সবচেয়ে বড় সম্পদ হয়ে দাঁড়াবে। তখন আপনি কোন কাজ না করেও সারা জীবন বসে বসে খেয়ে যেতে পারবেন । বলতে গেলে এক ঢিলে দুই পাখি না লাইফ পাখি। ট্রেন্ড অর্থাৎ প্রবাহ এটা যদি আপনি সঠিক ভাবে নির্ণয় করেতে পারেন তাহলে আপনি সেরা ট্রেডার হয়ে যাবেন।


গ্রামের নাম পোখরা পাণ্ডে। শ’তিনেক লোকের বাস। এই গ্রামের প্রথম ছেলে হিসেবে সরকারি চাকরি পেয়েছিলেন বাবলু কুমার। তাও আবার উত্তরপ্রদেশ পুলিসে। গ্রামবাসী বুক ফুলিয়ে বলত, জানেন, ও আমাদের গ্রামের ছেলে! গোটা পরিবার দিনমজুরের কাজ করে। গরিবের ঘরে আশার আলো দেখিয়েছিল এই চাকরি। কাঁচা ঘর পাকা হয়েছিল। মাথায় চেপেছিল অ্যাসবেস্টসের ছাদ। পালক পিতা ছোটেলাল স্বস্তির নিঃশ্বাস ফেলেছিলেন। নিজে শারীরিকভাবে অক্ষম বলে বিয়ে করেননি ছোটেলাল। দাদার থেকে চেয়ে নিয়েছিলেন বাবলুকে। পড়াশোনা শিখিয়ে মানুষ করেছিলেন তাকে। স্বপ্ন দেখেছিলেন সেই ছোট্ট ছেলেটাকে ঘিরে। উত্তরপ্রদেশের দেহাত গ্রামে স্বপ্ন দেখাতেও যে শক্ত লাগাম! তাও বাবলুকে পুলিসে ভর্তি করার মতো তৈরি করেছিলেন কাকা ছোটেলাল। গত জানুয়ারি মাসে যোগ দিয়েছিলেন বিথুর থানায়। ২ জুলাই গভীর রাতে ডিউটি পড়েছিল তাঁর। রেইড করতে হবে। যেতে হবে বিকরু গ্রামে। ওখানেই আছে বিকাশ দুবে... ডন, মাফিয়া, কানপুরওয়ালা...।\nঅ্যামবুশ। ডিএসপি দেবেন্দ্রকুমার মিশ্রা এবং আরও সাতজন পুলিসকর্মীর আর বাড়ি ফেরা হয়নি। তারপর থেকেই শুরু হয়েছিল তল্লাশি। বড্ড বাড় বেড়েছে বিকাশ দুবের। নড়েচড়ে বসেছিল উত্তরপ্রদেশের পুলিস, প্রশাসন, রাজনীতি। এবার শেষ দেখতে হবে। এরপর একের পর এক এনকাউন্টার... বিকাশের কাছের লোকেদের মৃত্যু... তারপর ‘বাহুবলী’ নিজে...। ৫২ বছরের ঠান্ডা মাথার এক খুনি, গ্যাংস্টার। এবং তার ‘অপমৃত্যু’।\n১৯৯২ সালের কথা। বাবরি সৌধের দুর্ঘটনার পাঁচ দিন আগে...। কানপুরের কাছে বিকরু গ্রামে হঠাৎ তুমুল উত্তেজনা। খেতে ঢুকে ফসল নষ্ট করায় দু’টি ছাগলকে মেরে ফেলা হয়েছে। সেই ছাগল দু’টি ছিল এক মুসলিম পরিবারের। অসন্তোষ দানা বাঁধল। দলবল নিয়ে থানায় অভিযোগ করতে গেল তারা। কিন্তু সেই নালিশের খবর গেল খেত মালিকের ঘনিষ্ঠ এক বাহুবলীর কানে... বছর ২৫ বয়স। সে তার লোকজন জড়ো করল। শুরু হল মার... স্থানীয়রা বলেন, সেদিন বাহুবলীর মারে প্রায় ৫০টি পরিবার বিকরু গ্রাম ছেড়ে চলে যায়। সেই মাসলম্যানের নাম? বিকাশ দুবে।\nউত্থানের শুরুয়াত। ত্রাসেরও। কানপুরের আশপাশের চৌহদ্দিতে কান পাতলে এমন অনেক কথা শোনা যায় পণ্ডিতজি সম্পর্কে। লোকে এই নামে ডাকলে খুশি হতো বিকাশ দুবে। অর্জুন পণ্ডিত নামে সানি দেওলের একটি ছবি এসেছিল... তাতে গ্যাংস্টারের ভূমিকায় ছিলেন সানি। পছন্দের চরিত্র... পণ্ডিত হতে চেয়েছিল বিকাশ। মাফিয়া... মসিহাও। যদিও অতটা হয়নি। আতঙ্কটা কিন্তু ছড়াতে পেরেছিল পুরোদমে। ৬২টা ফৌজদারি মামলা... যার মধ্যে আটটা খুনের এবং সাতটা খুনের চেষ্টার। তাও বহাল তবিয়তে, ‘সিনা টানকে’ ঘুরে বেরিয়েছে সে। কার হাত ছিল মাথায়? কখনও শোনা গিয়েছে সমাজবাদী, কখনও আবার বিএসপি, আবার এসেছে বিজেপির নাম। কেউ স্বীকার করেনি। করেও না। বিকাশ দুবের মতো গ্যাংস্টারের উত্থান হয় রাজনীতির প্রয়োজনে। তারপর তার দাপট যত বাড়তে থাকে, তার সঙ্গে পাল্লা দিয়ে বাড়ে প্রশ্রয়ের ইন্ধন। শাসক বদলের সঙ্গে সঙ্গে যদি সে তার রং পাল্টে নিতে পারে, তাহলে অসুবিধে নেই। আর তা না হলে প্রয়োজন ফুরিয়ে আসে গ্যাংস্টারের। আর একটা শর্ত আছে... রাজনীতির প্রয়োজনে তৈরি হওয়া গুণ্ডা যেন লক্ষ্মণরেখা না পেরিয়ে যায়, যেন সে অতিরিক্ত কিছু জেনে না ফেলে। তাহলে তার পরিণতি হয় রঘুভাই বা ভিখু মাত্রের মতো। রাজনৈতিক ব্যক্তিরা আবার তৈরি করে নেয় নতুন কোনও বিকাশ দুবেকে।\nদু’বছরের মাথায়, মানে ২০২২ সালে উত্তরপ্রদেশে বিধানসভা নির্বাচন। কানপুরের আশপাশের প্রত্যেকটি জনপদ কানাঘুষোয় জানত, এবার টিকিট পাবে বিকাশ। হয়তো বহুজন সমাজ পার্টির হয়ে। অঙ্কটা একটু জটিল মনে হতে পারে। দুবে নিজে ব্রাহ্মণ। আর সে কি না টিকিট পাবে দলিত ভোটব্যাঙ্ক নির্ভর একটা দলের থেকে? রাজ্যের নাম যদি উত্তরপ্রদেশ হয়, তাহলে এই প্রশ্নটা খুব অস্বাভাবিক নয়। ওখানে আজও জাতপাতের অঙ্কেই রাজনীতির চাকা ঘোরে, ভোট হয়। বাহুবলীরা ভোটপ্রার্থী হয়ে প্রথমেই রাজনীতির আসরে নামে না। তাদের কাজ হয় দলগুলিকে আড়ালে থেকে মদত দেওয়া। ভোটব্যাঙ্ক বাড়ানো, ভোটারদের মধ্যে পুরোদস্তুর ত্রাস বজায় রাখা। পলিটিক্যাল ক্রাইম। কখনও আবার রবিনহুডের কায়দায় ভোটারদের একটা অংশকে নিয়ন্ত্রণ করা। ধরে নেওয়া যাক কোনও একটি সম্প্রদায়কে টার্গেট করল সেই বাহুবলী। যে সমস্যাই হোক না কেন, বাহুবলীর কাছে এলে ফিরে যেতে হয় না তাদের। টাকা হোক বা সাহায্য, কিছু না কিছু মিলবেই। ফলে ত্রাসের পাশাপাশি ‘সম্মানে’র একটা আবহ তৈরি হয়ে যায় সেই সম্প্রদায়ের মানুষের মধ্যে। সেটাই ভোটের সময় এনক্যাশ করে বাহুবলীরা... কোনও এক রাজনৈতিক দলের জন্য। এটাই উত্তরপ্রদেশের ভোটের চরিত্র।\nবিকরু গ্রামে হাজার তিনেক মানুষের বাস। মুসলিম ভোটার ৩০ শতাংশ। কিন্তু সংখ্যাগরিষ্ঠ ব্রাহ্মণরা। এই অঙ্কটাই ছিল বিকাশ দুবের অস্ত্র। যে নির্বাচনই হোক না কেন, একটা সময় ছিল যখন বিকরু গ্রামে কোনও গণ্ডগোল হতো না। ছবিটা বদলে যায় দুবে পরিবার বা নির্দিষ্ট করে বলতে গেলে বিকাশ দুবে রাজনীতির ময়দানে আসার পর। পঞ্চায়েতের দখল নিয়ে নেয় সে। ২৫ বছর ধরে চলছে সেই দখলদারি। লোকে বলে, কে জিতবে সেটা আগাম বুঝতে পারত বিকাশ। নিজে বলত, ‘ভগবানের দান’। ছোটখাট রাজনীতিকরা শুধু নন, এমপি, বিধায়কদের পর্যন্ত তার ‘আশীর্বাদ’ নিতে আসতে হতো। পুলিস, এমনকী চৌবেপুর থানা পর্যন্ত ছিল তার হাতের মুঠোয়। ২ জুলাই কোনওভাবে খবর যে লিক হয়েছিল, সে ব্যাপারে সংশয় নেই।\nতেড়েফুঁড়ে তদন্তে নেমেছিল পুলিস। সবার আগে সেই থানার স্টেশন অফিসার সহ দুই পুলিসকর্মীকে গ্রেপ্তার করা হয়। সরিয়ে দেওয়া হয় আরও ৬৮ জনকে। স্পেশাল টাস্ক ফোর্সের ডিআইজি অনন্ত দেওকে\nপর্যন্ত বদলি করা হয় মোরাদাবাদের প্রভিশনাল\nআর্মড পুলিস ইউনিটে।\nএই ছবিটা থেকে পরিষ্কার, বিকাশ দুবের হাত কত লম্বা ছিল! এর খবর কি প্রশাসনের শীর্ষস্তরে ছিল না? আলবাৎ ছিল। উত্তরপ্রদেশ পুলিসের একের পর এক ইউনিট, থানা, শীর্ষ পদাধিকারীরা একজন গ্যাংস্টারের পকেটে, আর নেতা-মন্ত্রী-প্রশাসকরা তা জানেন না... হতে পারে না। চৌবেপুর আসনে পাঁচবারের বিধায়ক, প্রাক্তন মন্ত্রী, বিধানসভা অধ্যক্ষ ছিলেন প্রয়াত হরিকৃষ্ণ শ্রীবাস্তব। বিকাশ দুবের ‘গুরু’। জনতা পার্টি, জনতা পার্টি (সেকুলার), জনতা দল, বিজেপি এবং সব শেষে বিএসপি... একের পর এক দল বদলেছেন তিনি। সেইসঙ্গে রাজনীতির ছাতার রং বদলেছে বিকাশ দুবের। দল বদল সত্ত্বেও ভোটে টান পড়েনি শ্রীবাস্তবের। তাঁর জন্য বিকাশ দুবে ব্রাহ্মণ ভোট জোগাড় করত জাতের দোহাই দিয়ে, আর প্রতিপক্ষ ভোট বন্দুকের নলে। এটাই রীতি...। দাপট তার এমনই ছিল যে স্থানীয় রাজনীতিকদেরও লোকসমক্ষে চড়-থাপ্পড় মারতে দু’বার ভাবত না বিকাশ। ২০০১ সালে কানপুরের এক থানার মধ্যে তৎকালীন রাজনাথ সিং সরকারের এক মন্ত্রীকে খুন করে বিকাশ। একগাদা পুলিসকর্মীর সামনে। চার বছর পর বেকসুর খালাস। তথ্য-প্রমাণের অভাবে! বিজেপি সরকারের মন্ত্রী খুন। অথচ তারাই সেই কেস প্রমাণ করতে পারল না?\nএনকাউন্টারে মৃত্যুর পর বিকাশের মা সরলাদেবী বলেছিলেন, শেষ দিকে ছেলে সমাজবাদী পার্টির\nসঙ্গে ছিল। বস্তুত বিষয়টা তা নয়। অন্তিম লগ্নে বিকাশের যোগাযোগ ছিল মায়াবতীর সঙ্গে। যদিও বিকাশ-মৃত্যুর পর কোনও রাজনীতিকই আর তাকে চিনতে পারছেন না। উল্টে বলছেন, ‘এ ধরনের ক্রিমিনালরা আমাদের মতো সজ্জনদের নাম করে ফায়দা তোলে।’\nএটাই তো স্বাভাবিক। কে আর নিজের পায়ে কুড়ুল মারতে চায়! বিজেপি উত্তরপ্রদেশে ক্ষমতায় আছে ২০১৭ সাল থেকে। সে বছরই একটি খুনের মামলায় নাম জড়িয়েছিল বিকাশ দুবের। তিন বছরেও নাকি যোগী সরকারের পুলিস তার হদিশ পায়নি! এনকাউন্টারের পর অখিলেশ যাদব খোঁচা দিয়ে বলেছিলেন, ‘বিকাশের গাড়ি না ওল্টালে যোগী সরকার উল্টে যেত।’ সমাজবাদী পার্টি অনেকদিনই বিকাশকে ঝেড়ে ফেলেছে। তাই অখিলেশ এমন ব্যঙ্গ ছুঁড়তে পারেন। কিন্তু খানিক রহস্যও যে তার সঙ্গে বাজারে ছেড়ে দিয়েছেন তিনি! বিএসপির টিকিটে বিকাশ দুবের ভোটে দাঁড়ানোটা প্রায় নিশ্চিত ছিল। শোনা যায় রানিয়া বিধানসভা কেন্দ্র থেকে... তার জন্য জমি তৈরির কাজ চলছিল। কিন্তু বিজেপির সঙ্গে অঙ্কটা কী? গেরুয়া শিবিরের সক্রিয় রাজনীতিতে ঢুকতে চেয়েছিল বিকাশ। স্থানীয় স্তরে আপত্তিও ছিল না। কিন্তু দিল্লির ‘অত্যন্ত প্রভাবশালী’ কোনও নেতা সাফ না করে দেন। তাই ‘সরাসরি’ বিজেপির ছাতার তলায় আসতে পারেনি বিকাশ।\nপুলিসকর্মীদের হত্যার পর শ্মশানপুরী হয়ে গিয়েছিল বিকরু গ্রাম। ত্রাস... এবার কী হবে? বিকাশ দুবে এনকাউন্টারের পর ধীরে ধীরে দোকানপাট খুলছে। লোকজন দাওয়ায় এসে বসছে। ১০ জুলাই... বিকরু গ্রামের ‘স্বাধীনতা দিবস’। পাতাললোক থেকে মর্ত্যে ফেরা...।


প্রধানমন্ত্রী ও আইজিপির দেয়া দুটি গরু পেলেন ছয়ফুল দম্পতি - বাংলার কথা\nপ্রধানমন্ত্রী ও আইজিপির দেয়া দুটি গরু পেলেন ছয়ফুল দম্পতি\nপ্রধানমন্ত্রী শেখ হাসিনা এবং পুলিশের আইজি ড. বেনজির আহমেদের দেয়া দুইটি গরু উপহার পেলেন তেলের ঘানি টানা লালমনিরহাটের মোঃ ছয়ফুল ইসলাম দম্পতি।\nআজ বৃহস্পতিবার (১০ সেপ্টেম্বর) প্রধানমন্ত্রীর পক্ষে লালমনিরহাটের জেলা প্রশাসক আবু জাফর এবং আইজিপি’র পক্ষে পুলিশ সুপার আবিদা সুলতানা পৃথক পৃথক সময়ে দুইটি গরু মোঃ ছয়ফুল ইসলামের হাতে তুলে দেন।\nলালমনিরহাট জেলার কালীগঞ্জ উপজেলা কাকিনা ইউনিয়নের তেলিপাড়া এলাকার মোঃ ছয়ফুল ইসলাম দম্পতি গরুর অভাবে নিজেই গত ছয় বছর থেকে ঘানি টেনে সরিষার তেল উৎপাদন করে আসছিলেন। এনিয়ে ‘বাংলার কথা’সহ বিভিন্ন গণমাধ্যমেসংবাদ প্রকাশ হলে তা প্রধানমন্ত্রী শেখ হাসিনার দৃষ্টিগোচর হয়। লালমনিরহাটের জেলা প্রশাসকের মাধ্যমে মোঃ ছয়ফুল ইসলাম দম্পতির জন্য এক লক্ষ তিশ হাজার টাকা মূল্যের একটি ষাড় উপহার পাঠান প্রধানমন্ত্রী।\nঅপরদিকে একই সংবাদ পুলিশের আইজি বেনজির আহমেদ বিপিএম (বার) এর দৃষ্টিতে এলে তার পাঠানো একটি ষাড় কালীগঞ্জের তেলিপাড়া এলাকায় গিয়ে পৌঁছে দেন লালমনিরহাট পুলিশ সুপার আবিদা সুলতানা ও কালীগঞ্জ থানার অফিসার ইনচার্জ আরজু মোঃ সাজ্জাদ হোসেন।\nএ সময় অন্যান্যদের মধ্যে উপস্থিত ছিলেন লালমনিরহাট জেলা পরিষদের চেয়ারম্যান ও জেলা আওয়ামী লীগের সাধারণ সম্পাদক অ্যাডভোকেট মতিয়ার রহমান, জেলা আইনজীবী সমিতির সভাপতি অ্যাডভোকেট সফুরা বেগম রুমী, অতিরিক্ত জেলা প্রশাসক (সার্বিক) রফিকুল ইসলাম, অতিরিক্ত জেলা ম্যাজিস্ট্রেট টিএমএ মমিন, কালীগঞ্জ উপজেলা নির্বাহী কর্মকর্তা রবিউল হাসান, জেলা প্রশাসক কার্যালয়ের এনডিসি টিএম রাহসিন কবির।\nলালমমনিরহাট পুলিশ সুপার আবিদা সুলতানা জানান, গণমাধ্যমে খবর পড়ে আইজিপি ড. বেনজির আহমেদ বিপিএম (বার) লালমনিরহাটের মোঃ ছয়ফুল ইসলাম দম্পতির জন্য একটি ষাড় পাঠান। আজ বৃহস্পতিবার দুপুরে সেই ষাড় মোঃ ছয়ফুল ইসলাম দম্পতির হাতে তুলে দিয়েছি। আমরা আশা করি গরুর অভাবে মোঃ ছয়ফুল ইসলাম দম্পতিকে আর তেলের ঘানি টানতে হবে না।\nলালমনিরহাট জেলা প্রশাসক আবু জাফর বলেন, গরুর অভাবে ঘানি টেনে সরিষার তেল উৎপাদন করছেন মোঃ ছয়ফুল ইসলাম ও মোর্শেদা বেগম দম্পতি। এ সংক্রান্ত সংবাদ প্রকাশিত হলে বিষয়টি প্রধানমন্ত্রী শেখ হাসিনার দৃষ্টি কাড়ে। ছয়ফুল ইসলাম দম্পতির কষ্ট লাঘবের জন্য প্রধানমন্ত্রী গরু উপহার পাঠান। আজ বৃহস্পতিবার তাকে সেই গরুটি হস্তান্তর করা হয়েছে। এ সময় তাকে প্রধানমন্ত্রীর উপহার হিসাবে দুই বস্তা খাদ্য সামগ্রীও প্রদান করা হয়।\nগরু দুইটি পেয়ে মোঃ ছয়ফুল ইসলাম বলেন, প্রধানমন্ত্রী শেখ হাসিনা, পুলিশের আইজি, সাংবাদিক ও বসুন্ধরা গ্রুপসহ যারা আমার পাশে দাঁড়িয়েছেন, তাদের সবার জন্য আল্লাহর নিকট মঙ্গল কামনা করছি। যেন আল্লাহ তাদের দীর্ঘজীবী করেন এবং ভালো রাখেন। আমি কখনো ভাবতেই পারিনি বঙ্গবন্ধু কন্যা প্রধানমন্ত্রী শেখ হাসিনা আমার জন্য গরু উপহার পাঠাবেন। এটি যেন স্বপ্নের মতো লাগছে।\nউল্লেখ্য, গত ৮ সেপ্টেম্বর ছয়ফুল ইসলাম দম্পতিকে নিয়ে মানবিক খবর প্রকাশিত হয় ‘বাংলার কথা’সহ কয়েকটি গণমাধ্যমে। বিষয়টি দেখে প্রথমে বসুন্ধরা গ্রুপের চেয়ারম্যান আফরোজা বেগম একটি ষাড় ও ঘর করার জন্য এক লক্ষ নগদ টাকা প্রদান করেন।


১৪৬তম জন্মদিন পালন করলেন যিনি! – আওয়ার নিউজ\n১৪৬তম জন্মদিন পালন করলেন যিনি!\nএমবা গোতো। ইন্দোনেশিয়ার প্রবীনতম নাগরিক। বয়স আনুমানিক ১৪৬ বছর। ১০ সন্তানের পিতা তিনি। ছিল ৪ বউ, যদিও কেউই এখন আর বেঁচে নেই। এমবা গোতো এখন তাঁর পরিবারের এক এবং অন্তিম জীবন, যিনি দেড় শতক ধরে পৃথিবীর বুকে নিঃশ্বাস নিচ্ছেন। ১৮৭০ সালে জন্ম হয় তার। এই প্রদীপ নিভলেই যবনিকা টানা হবে ইতিহাসের জীবন্ত দিনপঞ্জির।\nঠিক মনে নেই, কবে জন্মেছিলেন! এমবা গোতো শুধু এই টুকুই মনে করতে পারেন বর্ষবরণের এক সন্ধ্যায় জন্ম হয়েছিল তার, এমনটাই নাকি তাকে বলেছেন তার মা বাবা। আর এই ‘মিথ’কে মাথায় রেখেই প্রতি বছরের ন্যায় এবছরও সেলিব্রেট হল এমবা গোতোর জন্মদিন। পরিবারের দাবি তার বয়স হল ১৪৬ বছর।\n১৯৮৮ সালে তার ৪ স্ত্রীর মধ্যে শেষ জন মারা যান। সেই থেকেই নিঃসঙ্গ জীবন। তবে জীবনের প্রতি তার প্রেম কিন্তু আজও অটুট। জীবনকে ছাড়তে চাইলেও, জীবন যে তাকে বেঁধে রেখেছে, যেমন নোঙর বেঁধে রাখে নৌকাকে। ১২২ বছর যখন বয়স তার, জীবন থেকে মোহ উঠে যায়। তবে মৃত্যুকে জড়িয়ে ধরতে এখনও পারেননি এমবা গোতো। দীর্ঘায়ুর রসদ কী? জানতে চাইলেই এমবা গোতো আধো আধো সুরে বলেন, “ধৈর্যই তার দীর্ঘায়ুর একমাত্র কৌশল”। তবে অনেকেই মনে করেন এমবা গোতোর জন্ম বৃত্তান্ত সঠিক নয়।-বিডি প্রতিদিন\nঅন্যরকম সংবাদ Comments Off on ১৪৬তম জন্মদিন পালন করলেন যিনি! সংবাদটি প্রিন্ট করুন\n« রাস্তায় ‘বাঘবন্দি খেলা’ জখম বহু লোক (পূর্বের সংবাদ)


Home/চাকরির খবর/সরকারি চাকরির দারুণ সুযোগ! একাধিক শূন্যপদে কর্মী নিয়োগের বিজ্ঞপ্তি জারি, বেতন ১ লক্ষ ৬০ হাজার টাকা\nBangla HuntApril 26, 2021Last Updated: April 26, 2021\nবাংলাহান্ট ডেস্কঃ সরকারি চাকরি (Job) প্রার্থীদের জন্য দুর্দান্ত খবর। ভারত সরকার ডেডিকেটেড ফ্রেইট করিডোরের জন্য একাধিক শূন্যপদে কর্মী নিয়োগের (Govt Job) জন্য বিজ্ঞপ্তি জারি করেছে। যার বেতন সীমা 1 লক্ষ 60 হাজার টাকা পর্যন্ত। তাহলে আর দেরি নয়, কেন্দ্রীয় সরকারের এই মোটা বেতনের চাকরির (Central Govt Job) এই সুযোগটি হাতছাড়া করতে না চাইলে এখনই জেনে নিন বিস্তারিত।\nনিয়োগ হতে চলেছে ডেডিকেটেড ফ্রেইট করিডোর কর্পোরেশন অফ ইন্ডিয়া লিমিটেডে (DFCCIL)। মোট 1047 টি শূন্যপদে নিয়োগের বিজ্ঞপ্তি জারি হয়েছে। বিজ্ঞপ্তির খুঁটিনাটি সহ আবেদন প্রক্রিয়াটি বিস্তারিত তুলে ধরা হল।\nজুনিয়র ম্যানেজার (সিভিল) – 31 টি পদ।\nজুনিয়র ম্যানেজার (অপারেশনস এবং বিডি) – 77 টি পদ।\nজুনিয়র ম্যানেজার (যান্ত্রিক) – 03 টি পদ।\nএক্সিকিউটিভ (সিভিল) – 73 টি পদ।\nএক্সিকিউটিভ (বৈদ্যুতিক) – 42 টি পদ।\nএক্সিকিউটিভ (সিগন্যাল এবং টেলিযোগাযোগ) – 87 টি পদ।\nএক্সিকিউটিভ (অপারেশনস এবং বিডি) – 237 পদ\nএক্সিকিউটিভ (মেকানিকাল) – 03 টি পদ।\nজুনিয়র এক্সিকিউটিভ (বৈদ্যুতিক) – 135 পদ\nজুনিয়র এক্সিকিউটিভ (সিগন্যাল অ্যান্ড টেলিকমিউনিকেশন) – ১৪7 টি পদ\nজুনিয়র এক্সিকিউটিভ (অপারেশনস এবং বিডি) – 225 পদ\nজুনিয়র এক্সিকিউটিভ (মেকানিকাল) – 14 টি পদ।\nমোট পোস্টের সংখ্যা – 1047\nজুনিয়র ম্যানেজার – মাসে 50 হাজার থেকে 1.60 লক্ষ টাকা\nএক্সিকিউটিভ – মাসে 30 হাজার থেকে 1.20 লক্ষ টাকা\nজুনিয়র এক্সিকিউটিভ – মাসে 25 হাজার থেকে 68 হাজার টাকা\nজানিয়ে দি, এটি বেসিক বেতন। কেন্দ্রীয় বেতন স্কেল অনুযায়ী নির্বাচিতরা অন্যান্য ভাতার পাশাপাশি প্রতি মাসে মোটা বেতন পাবেন।\nপদ অনুযায়ী শিক্ষাগত যোগ্যতা ও বয়সসীমা আলাদাভাবে নির্ধারণ করা হয়েছে। এর সম্পূর্ণ বিবরণের জন্য নিন্মে প্রদত্ত নোটিফিকেশন লিঙ্কে ক্লিক করুন। দশম শ্রেণির পরে আইটিআই কোর্স যারা পড়াচ্ছেন তাদের জন্যও শূন্যপদ রয়েছে, সংশ্লিষ্ট অনুষদে ডিপ্লোমা, যে কোনও বিভাগ থেকে সাধারণ স্নাতক, এমবিএ বা পিজিডিএম এবং ইঞ্জিনিয়ারিংয়ে স্নাতকরাও একাধিক পদে আবেদন করতে পারবেন।\nকম্পিউটার ভিত্তিক পরীক্ষার ভিত্তিতে বাছাই করা হবে। জুনিয়র ম্যানেজার পদের জন্য সিবিটির পরেও ইন্টারভিউ নেওয়া হবে।\nএই নিয়োগ প্রক্রিয়ায় যোগ দিতে, আপনাকে ডিএফসিসিআইএল ওয়েবসাইট dfccil.gov.in এ গিয়ে অনলাইনে আবেদন করতে হবে। আবেদন প্রক্রিয়া 24এপ্রিল 2021 থেকে শুরু হয়েছে। আপনি 20 মে 2021 অবধি আবেদন করতে পারবেন। জুনিয়র ম্যানেজারের জন্য আবেদনের ফি 1000 টাকা, এক্সিকিউটিভের জন্য 900 টাকা এবং জুনিয়র এক্সিকিউটিভ পদগুলির 700 টাকা। জেনারেল, ওবিসি এনসিএল এবং আর্থিক ভাবে দুর্বল প্রার্থীদের আবেদন ফি দিতে হবে না। এসসি, এসটি, দিব্যাং এবং প্রাক্তন কর্মীদের জন্য আবেদন বিনামূল্যে।\nনিন্মে আবেদনের খুঁটিনাটিঃ\n1) DFCCIL শূন্যপদে বিজ্ঞপ্তি 2021 এর জন্য এখানে ক্লিক করুন।\n2) আবেদন করতে এখানে ক্লিক করুন।\n3) DFCCIL website-এ যেতে এখানে ক্লিক করুন।\nএকাধিক শূন্যপদে বিপুল নিয়োগ করতে চলেছে ভারতীয় নৌসেনা, করে ফেলুন আবেদন\nচাকরিপ্রার্থীদের জন্য সুখবর! একাধিক শূন্যপদে নিয়োগ করছে কেন্দ্র সরকার আজই করুন আবেদন\nযুবকদের জন্য সুখবর, ডেটা এন্ট্রি অপারেটর নিয়োগ করতে চলেছে ভারতীয় রেল, পাবেন আকর্ষণীয় বেতন\nপ্রচুর শূন্যপদে নিয়োগ করতে চলেছে Indian Oil, আজই করুন আবেদন\nমাঝে মাঝে মনে হয় আপনাকে নির্মলা সীতারমণ না বলে নির্বলা সীতারামন বলি, অর্থমন্ত্রীকে কটাক্ষ অধীরের


এবার অভিনয়ে পা কারিশমাকন্যা সামায়রার! | Dhaka Tribune Bangla\nএবার অভিনয়ে পা কারিশমাকন্যা সামায়রার!\nপ্রকাশিত ০৬:২৪ সন্ধ্যা মার্চ ১৮, ২০২০\nবলিউড তারকা কারিশমা কাপুর ও কন্যা সামায়রা কাপুর। সংগৃহীত\nসামায়রা একটি স্বল্পদৈর্ঘ্যের চলচ্চিত্র দিয়ে অভিনয় শুরু করবেন। শর্ট ফিল্মের নাম ‘দৌড়’\nবলিউড তারকা কারিশমা কাপুরের মেয়ে সামায়রা কাপুর এবার পা রাখতে চলেছেন অভিনয়ের জগতে। সামায়রা একটি স্বল্পদৈর্ঘ্যের চলচ্চিত্র দিয়ে অভিনয় শুরু করবেন। শর্ট ফিল্মের নাম “দৌড়”। এই চলচ্চিত্রে সামায়রার সঙ্গে সঞ্জয় কাপুরের ছেলে জাহান কাপুরকেও দেখা যাবে বলে জানিয়েছে ভারতীয় সংবাদমাধ্যম আনন্দবাজার।\nসামায়রা কাপুরের ডেবিউ চলচ্চিত্রের চিত্রনাট্য লিখেছেন রাইসা পাণ্ডে এবং তিনিই এই চলচ্চিত্রের পরিচালনাও করবেন। এই চলচ্চিত্রের প্রযোজনার দায়িত্বে আছেন অভিনেতা চাঙ্কি পাণ্ডে। চলচ্চিত্রের দৈর্ঘ্য সবমিলিয়ে মোট সাড়ে সাত মিনিট। কারিশমা কাপুরের কন্যার অভিনয় জগতে পা রাখা এখন শুধু সময়ের অপেক্ষা।\nচলচ্চিত্রটির গল্প মুম্বাইয়ের বস্তির একটি মেয়েকে কেন্দ্র করে। এই মেয়েটি তার মাকে সাহায্য করার জন্য পেন্সিল বিক্রি করেন। আসলে তার স্বপ্ন দৌড়ানোর, রানার হওয়ার। এই মেয়েটিকে স্বপ্নের দিকে এগিয়ে যেতে সাহায্য করার জন্য সামায়রা, জাহান ও ধনিতি পারেখ এগিয়ে আসেন। এই তিনজনেই বেশ বড়লোক পরিবারের মানুষ। তারা এই মেয়েটির জন্য জুতো কেনেন এবং তার স্বপ্ন পুরো করতে সাহায্য করেন।\nসাম্প্রদায়িক উত্তেজনা ‘ছড়ানোয়’ কঙ্গনার বিরুদ্ধে এফআইআর...\nঅসুখে জীর্ণশীর্ণ সঞ্জয় দত্ত\nধর্ষণের অভিযোগে বলিউড পরিচালক অনুরাগ কাশ্যপকে...


মাঁখোর মুসলিম বিদ্বেষের নিন্দা ইমরানের, জাকারবার্গকে চিঠি – Dainik Amader Shomoy\n২৬ অক্টোবর ২০২০ ১৩:৩০ | আপডেট: ২৬ অক্টোবর ২০২০ ১৫:০৩\nইমরান খান, মার্ক জাকারবার্গ ও এমানুয়েল মাঁখো। পুরোনো ছবি\nপাকিস্তানের প্রধানমন্ত্রী ইমরান খান ফরাসি প্রেসিডেন্ট এমানুয়েল মাঁখোর ইসলাম বিদ্বেষের সমালোচনা করেছেন। বিদ্বেষমূলক কার্টুন আঁকার পক্ষে মাঁখো যে সাফাই গাইছেন তাতে মুসলিম বিদ্বেষকে উৎসাহ দেওয়া হচ্ছে বলে মন্তব্য করেছেন তিনি। আর সামাজিক যোগাযোগ মাধ্যমে যাতে ইসলাম বিদ্বেষ না ছড়ানো হয় সে জন্য ফেসবুকের সিইও মার্ক জাকারবার্গকে চিঠি দিয়েছেন ইমরান খান।\nপাকিস্তানি সংবাদমাধ্যম দ্য ডন অনলাইনের খবরে বলা হয়, গতকাল রোববার ইমরান খান তার টুইটার অ্যাকাউন্ট থেকে একাধিক টুইটে এসব কথা বলেন। গত বুধবার মাঁখোর মুসলিমদের সমালোচনা ও মহানবীকে (সা.) নিয়ে কার্টুন আঁকা বন্ধ না করার পক্ষে তার সমর্থনের কথা তুলে ধরে সমালোচনা করেন ইমরান।\nফরাসি প্রেসিডেন্ট মুসলিম বিদ্বেষকে উৎসাহ দিচ্ছেন অভিযোগ করে ইমরান খান লেখেন, ‘যারা সহিংসতা চালাচ্ছেন তাদেরকে বাদ দিয়ে মুসলিমদেরকেই দোষারোপ করা হচ্ছে। সহিংসতাকারী মুসলিম, শ্বেতাঙ্গ কিংবা নাজি মতাদর্শেরও হতে পারে। কোনা কিছু না বুঝে মুসলিমদের আক্রমণ করে মাঁখো ইউরোপ ও সারা বিশ্বে বসবাসরত মিলিয়ন মিলিয়ন মুসলিমদের ধর্মীয় অনুভূতিতে আঘাত হানছেন।’\nএদিকে, সামাজিক যোগাযোগ মাধ্যমে যাতে মুসলিম বিদ্বেষ না ছড়ায় সেজন্য সামাজিক যোগাযোগ মাধ্যম জায়ান্ট ফেসবুককে চিঠি দিয়েছেন পাকিস্তানের প্রধানমন্ত্রী। ফেসবুকের সিইও মার্ক জাকারবার্গকে পাঠানো চিঠির কপি দিয়ে টুইট করেছেন ইমরান খান।\nজাকারবার্গকে পাঠানো চিঠিতে ইমরান লিখেন, ‘আমি আপনার দৃষ্টি আকর্ষণের জন্য লিখছি- ফেসবুকসহ সামাজিক যোগাযোগ মাধ্যমে ইসলাম বিদ্বেষ ছড়িয়ে পড়ছে এর ফলে বিশ্বব্যাপী ঘৃণা, চরমপন্থা ও সহিংসতা বৃদ্ধি পাচ্ছে। জার্মানি ও ইউরোপজুড়ে নাৎসীদের ইহুদীবিরোধী সমালোচনামূলক পোস্ট বন্ধ করার পদক্ষেপকে প্রশংসা করছি। মুসলিমদের বিপক্ষেও বিশ্বব্যাপী একই ধরনের অপপ্রচার লক্ষ্য করা যাচ্ছে। ভারতে মুসলিমদের লক্ষ্য করে হত্যার উদ্দেশ্যে সিএএ ও এরআরসির মতো আইন করা হয়েছে। করোনাভাইরাস ছড়ানোর জন্য মুসলিমদের দায়ী করে মুসলিম বিদ্বেষ ছড়ানো হয়েছে। ফ্রান্সে ইসলামকে ও আমাদের প্রিয় নবী (সা.) কে লক্ষ্য করে বিদ্বেষমূলক কার্টুন আঁকার অনুমতি দেওয়া হয়েছে। আমি আপনাকে হলোকাস্ট বন্ধের মতো ইসলাম বিদ্বেষ বন্ধের জন্য একই পদক্ষেপ নেওয়ার জন্য অনুরোধ করছি।’


করোনা মোকাবিলায় বাজেটে বরাদ্দ ১০ হাজার কোটি টাকা করোনা মোকাবিলায় বাজেটে বরাদ্দ ১০ হাজার কোটি টাকা – দৈনিক বাংলার দূত\n২০২০-২১ অর্থবছরের বাজেটে মহামারি করোনাভাইরাস মোকাবিলায় ১০ হাজার কোটি টাকা বরাদ্দ রাখা হয়েছে।\nবৃহস্পতিবার (১১ জুন) জাতীয় সংসদে এই ফান্ডের পাশাপাশি করোনা মোকাবিলায় সরকারের ভবিষ্যৎ পরিকল্পনা এবং করোনার প্রাদুর্ভাব রোধে সরকারের উদ্যোগগুলো তুলে ধরবেন অর্থমন্ত্রী আ হ ম মুস্তফা কামাল।\nএদিন আগামী এক বছরের জন্য ৫ লাখ ৬৮ হাজার কোটি টাকার বাজেট তুলে ধরা হবে। যা গত বছরের বাজেটের তুলনায় ৪৪ হাজার কোটি টাকা বেশি। এর আগের বছর অর্থাৎ ২০১৯-২০ অর্থবছরের জন্য ৫ লাখ ২৩ হাজার ১৯০ কোটি টাকা প্রস্তাব করা হয়েছিলো।\nঅর্থনীতিবিদের সংগঠন বাংলাদেশ অর্থনীতি সমিতির ভাষায়, কোভিড-১৯ মোকাবিলায় লকডাউনের প্রথম ৬৬ দিনে (২৬ মার্চ থেকে ৩১ মে) ৩ কোটি ৬০ লাখ মানুষ কর্মসংস্থান হারিয়েছেন। সংগঠনের সভাপতি ড. আবুল বারকাত বলেন, এই সময়ে দেশে মোট ৬ কোটি ১ লাখ মানুষের কর্মসংস্থান ছিলো। তাতে দেশের জিডিপির ক্ষতি হয়েছে ২ লাখ ৯৮ হাজার ৭৪২ কোটি টাকা।\nপরিসংখ্যান তুলে ধরে বারকাত বলেন, লকডাউনে সেবা খাতে ১ লাখ ৬৯ হাজার ৯৩৬ কোটি, শিল্প খাতের ১ লাখ ২ হাজার ০৪১ কোটি এবং কৃষি খাতে ২৬ হাজার ৭৬৫ কোটি টাকার ক্ষতি হয়েছে। এই সময়ে প্রত্যাশিত জিডিপির পরিমাণ ছিলো ৪ লাখ ৫৮ হাজার ২৬ কোটি টাকা। যা মোট জিডিপির ৩৫ শতাংশ। আর লস হয়েছে ৬৫ শতাংশ।\nচাকরি হারানোর মধ্যে সেবা খাতে চাকরি হারিয়েছে ১ কোটি ৫৩ লাখ, শিল্প খাতের ৯৩ লাখ এবং কৃষি খাতের ১ কোটি ১৪ লাখ মানুষ। অন্যদিকে উচ্চ মধ্যবিত্ত ও মধ্যবিত্তদের মধ্যে থেকে ৫ কোটি ৯৫ লাখ মানুষের আয় কমে দরিদ্র হয়ে গেছে।\nএই অবস্থা থেকে উত্তোলনে নিম্ন আয়ের ৪৭ শতাংশ মানুষের জন্য এককালীন মানুষের জন্য ২০ হাজার টাকা করে অনুদান দিতে হবে।\n২০২০-২১ অর্থবছরের বাজেট হবে করোনা মোকাবিলার উল্লেখ করে বাংলাদেশ অর্থনীতি সমিতির সভাপতি ড. আবুল বারকাত বলেন, গ্রাম পর্যায়সহ দেশের ৮২ ভাগ মানুষের কাছে করোনার সেবা পৌঁছায়নি। দায়সারা কাজ হয়েছে। এই মুহূর্তে প্রয়োজন শক্তিশালী স্বাস্থ্য সেবা। কিন্তু আমাদের স্বাস্থ্য সেবা অত্যন্ত নাজুক। এই পরিস্থিতি থেকে উত্তোলনে স্বাস্থ্য খাতের জন্য আগামী বাজেটে ৪০ হাজার কোটি টাকা বরাদ্দের দাবি জানিয়েছি।\nউল্লেখ্য, বাংলাদেশে এখন পর্যন্ত ৭৪ হাজার ৮৫৬ জন করোনায় আক্রান্ত হয়েছে। মৃত্যুবরণ করেছেন ১ হাজার ১২ জন।


এপ্রিল 8, 2019 মোবাইল ট্রেড লেখক তানিয়া পাল্মা 75336 দর্শকরা\nতাদের উপর মাউন্ট করা ট্র্যাক্টরগুলির বর্তমান মেরামত ট্র্যাক্টর বেসগুলির কর্মশালাগুলিতে বিশেষ দলগুলি দ্বারা সঞ্চালিত হয় এবং কারখানাগুলিতে ওভারহোলগুলি সঞ্চালিত হয়। ট্র্যাক্টর-হোস্টগুলি দ্বারা আন্তঃসীমান্ত সময়ের প্রতিষ্ঠিত মান সম্পন্ন হওয়ার পরে প্রযুক্তিগত কমিশন মেরামতের জন্য ট্র্যাক্টর স্থাপনের প্রয়োজনীয়তা নির্ধারণ করা হয়। ট্র্যাক্টর সি -80 এর জন্য, এই মানটি 2880 ঘন্টার বর্তমান মেরামতের জন্য গৃহীত হয়। এটা মনে রাখা উচিত যে ট্র্যাক্টরের প্রকৃত মেশিন-ঘন্টাগুলি বিবেচনায় নেওয়া হয় এবং ট্র্যাক্টরের মেশিন-ঘন্টাগুলি পোশাকের মধ্যে নেই। অবশ্য চট্টগ্রাম বন্দর কর্তৃপক্ষের সচিব ওমর ফারুক যুগান্তরকে বলেন, কাস্টমসের অনুমতি ছাড়া বন্দর থেকে কনটেইনার বের করার কোনো সুযোগ নেই। সেরা ফরেক্স কর্পোরেট অ্যাকাউন্ট ওইসব কনটেইনার খালাসে কাস্টমসের অনাপত্তি ছিল।\n৪. রাজনৈতিক ব্যাক্তি বর্গের দ্বারা তৈরি সভা, সংবাদ সম্মেলন, বাৎসরিক সম্মিলনের রিপোর্ট মুদ্রার গতিবিধির উপর গুরুত্বপূর্ণ প্রভাব ফেলে। তাদের প্রভাব একটা অর্থনীতিক নির্দেশকের সাথে তুলনা করা যেতে পারে।\n১৫. বিদেশে চাকুরী/অভিবাসন ইত্যাদি সূত্রে একমুখী টিকিটে বিদেশ যাত্রায় বাংলাদেশী নিবাসী ব্যক্তির প্রাপ্য বৈদেশিক সেরা ফরেক্স কর্পোরেট অ্যাকাউন্ট মুদ্রা কত হবে? তারা অ্যাপ্লিকেশন থেকে কাঁচা এসকিউএল কোয়েরি বিমূর্ত তাই ডেটাবেস কাঠামোর এত কম তথ্য আবেদন পাওয়া যায়। এটি ডেটাবেসের অন্তর্নিহিত কাঠামো বুঝতে এবং উপযুক্ত আক্রমণগুলি ডিজাইন করা কঠিন করে তোলে।\nএকটি ছোট কমিশন এ আউটপুট এবং অর্থ fiatnyh ইনপুট - 1.9% থেকে।\nইন্টারনেটের প্রসারে সাথে সাথেই বাড়ছে ডোমেন আর হোস্টিং পরিষেবার চাহিদা। বর্তমানে ছোট বড় প্রায় সব কোম্পানির জন্যই অনলাইন উপস্থিতি প্রায় বাধ্যতামূলক। প্রত্যেককে তৈরি করতে হয় নিজের ওয়েবসাইট। ওয়েবসাইট তৈরি থেকে ওয়েবসাইট ডিজাইন প্রতিটি সেরা ফরেক্স কর্পোরেট অ্যাকাউন্ট ক্ষেত্রেই কোম্পানিরা সাধারণত নির্ভর করে বাইরের সংস্থার ওপর। খুব সহজেই এই কাজ শিখে নিয়ে অল্প পুঁজিতে শুরু করুন এই ব্যবসা। ii. পরিষেবার কর্মক্ষমতা। বিভিন্ন বিষয় যেমন, আপনার কাজের সরঞ্জাম, ইন্টারনেট সংযোগ, Microsoft-এর সেবা প্রদানের ক্ষমতা ও অখণ্ডতা- এসবের কারণে OneDrive-এ কন্টেন্ট সিঙ্ক করতে বা আপলোড হতে মাঝে মাঝে দেরী হতে পারে।\nআমার প্রবন্ধে মতো দ্রষ্টব্য? সোশ্যাল নেটওয়ার্কিং সাইটে শেয়ার করুন, এই শ্রেষ্ঠ ধন্যবাদ 🙂\nআপনার পোস্ট শীর্ষে বা এই না আগে কোন লিঙ্ক। আপনি যদি বিনামূল্যে পণ্যটি না পান তবে আপনার নিজস্ব অধিভুক্ত লিঙ্কগুলি ব্যবহার করে থাকেন তবে আপনাকে অবশ্যই প্রকাশ করতে হবে। বাগ # 509263 - শেষ রান ডায়ালগ থেকে স্ট্যাটাস কলামের আকার পরিবর্তন করা যাবে না।\nগত ৩-৪ বছরের ট্রেক রেকর্ড দেখুন। কী পরিমাণ বোনাস দেয় তা দেখুন। নিয়মিত ডিভিডেন্ড দেয়া কোম্পানিগুল তুলনামূলক ভাবে নিরাপদ।\nরাষ্ট্রের প্রতীক (রাষ্ট্রীয় সেরা ফরেক্স কর্পোরেট অ্যাকাউন্ট সংস্থার জন্য), সংস্থার নামে লাইনের মাঝামাঝি আকারে বা বাম দিকের বাম দিকে অবস্থিত। যদি ফাইলের নাম ব্যবহার করে --save-session ব্যবহার করে .gz দিয়ে শেষ হয়, aria2 gzipped ফর্মে সেশনের ফাইল সংরক্ষণ করে।\nআয়ারশায়ার গরু স্কটল্যান্ডের 18 তম শতাব্দীতে ডাচ, এল্ডার্নে, তিসোভার্তা এবং ফ্লেমিশ গবাদি পশু অতিক্রম করে জন্মগ্রহণ করেন। বাহ্যত, এই গরু একটি অনুপাতিক শারীরিক সঙ্গে, বেশ শক্তিশালী গঠিত হয়। যে ঘর প্রতি বছর রুম ফুলের, এটি একটি জ্বলন্ত জায়গায় রাখা আবশ্যক, কিন্তু সরাসরি সূর্যালোক পাতা উপর পড়া উচিত নয়। আলো বা তার অতিরিক্ত অভাব সঙ্গে, ফুল সম্ভবত ঘটতে পারে সম্ভবত।\n2) সেরা ফরেক্স কর্পোরেট অ্যাকাউন্ট পিতল ducts এবং মূত্রাশয় থেকে duodenum প্রবেশ করতে অসুবিধা সঙ্গে। সুতরাং কিভাবে ঠিক আছে মুদ্রাস্ফীতি প্রভাব মুদ্রা বাজারে?\n1. সমস্ত তেল লেনদেন শুধুমাত্র সেরা ফরেক্স কর্পোরেট অ্যাকাউন্ট মার্কিন ডলারে ঘটবে তা নিশ্চিত করার জন্য ওপেকের তার প্রভাবশালী অবস্থানটি ব্যবহার করুন। আপনার প্রদত্ত তথ্য কোনো ওয়েবসাইটে সঞ্চয় করা. আপনার শেয়ার করা তথ্য মনে রাখতে কুকি ব্যবহার করি। যখন আপনি Microsoftকে তথ্য প্রদান করেন, যেমন যখন আপনি Microsoft ওয়েবসাইটগুলির কোন শপিং কার্টে পণ্য যোগ করেন তখন আমরা একটি কুকিতে তথ্য মনে রাখার উদ্দেশ্যে ডেটা সংরক্ষিত করে রাখি।


সৌম্য ২.০ – অলি গলি\nOctober 27, 2018 রিজওয়ান রেহমান সাদিদ\tবাংলাদেশ ক্রিকেট, সৌম্য ২.০, সৌম্য সরকার\nএক ডিসেম্বর ২০১৪ থেকে ২৬ অক্টোবর ২০১৮। ব্যবধানটা ঠিক কতদিনের?\nসৌম্য সরকারকে এ প্রশ্ন জিজ্ঞাসা করতে যাবেন না। এক ক্রিকেটারের জীবনের যাবতীয় প্রাপ্তি-অপ্রাপ্তি, প্রশংসা-কুৎসা, সমর্থন-গালাগাল, সব অভিজ্ঞতায় ঋদ্ধ হয়েছেন মাঝের এ সময়কালেই। তিনি তাই উত্তর করতেই পারেন, ‘ব্যবধান? অনন্তকাল!’\nমোটে এক ম্যাচের অভিজ্ঞতা নিয়ে বিশ্বকাপে গিয়েছিলেন। অস্ট্রেলিয়া-নিউজিল্যান্ডের পেস-সুইংকে কাবু করেছিলেন, একের পর এক কাভার ড্রাইভে, কাটে মুগ্ধ করেছিলেন তাবৎ দুনিয়াকে। এক নতুন বাংলাদেশের ব্র‍্যান্ড অ্যাম্বাসেডর-ই যেন হয়ে গিয়েছিলেন, যে বাংলাদেশ ‘ভয়ডরহীন ক্রিকেট’ খেলে।\nবিশ্বকাপ কাঁপিয়ে ফিরে কাঁপিয়েছিলেন পাকিস্তান, ভারত, দক্ষিণ আফ্রিকাকে। তার ব্যাটেই তো লেখা হয়েছিলো দৈত্যবধের কাব্য, রচিত হয়েছিলো দেশের ক্রীড়াঙ্গনের সফলতম বছর।\nমুদ্রার উল্টোপিঠও দেখেছিলেন খুব সহসাই। ২০১৬-সালের টি-২০য়ের রমরমা মৌসুমে সেই যে তার রঙ হারানোর শুরু, তারপরে আর ব্যাট হাসেনি বহুদিন। মাঝেমাঝে হুটহাট আয়ারল্যান্ড কিংবা দক্ষিণ আফ্রিকা সফর এসে হাজির হয়েছিলো বটে, ৮০-ঊর্ধ্ব কিংবা চল্লিশোর্ধ্ব ইনিংস খেলেওছিলেন হুটহাট। সমর্থকদের মনে আশাও জাগিয়েছিলেন, ‘এই বুঝি ফর্মে ফিরলেন!’ কিন্তু সে আশা হতাশায় মিলিয়ে যেতে সময় লেগেছিলো আর একটি ম্যাচ-ই।\nসাধারণ দর্শক হতে শুরু করে ক্রিকেট বোর্ড প্রেসিডেন্ট, তার খারাপ সময়ের দোলায় দুলেছেন বোধহয় সবাই। একজন ব্যাটসম্যান রান পাচ্ছেন না, তাকে বাদ দেয়াটাই নিয়ম। কিন্তু সাবেক কোচ চান্দিকা হাতুরুসিংহে এই নিয়মের বিরুদ্ধচারণ করেছেন বহুদিন। রান না করেও অবলীলায় সুযোগ পেয়েছেন দলে। হাতুরুসিংহের ভাষায়, ‘এমন ট্রু স্পোর্টসম্যানকে সু্যোগ দেয়াই যায়।’\nতার জন্যে কোচকে জনতার শুলে চড়তে হয়েছে বেশ ক’বার। নির্বাচক প্যানেলে বেঁধেছে দ্বন্দ্ব। সামাজিক যোগাযোগ মাধ্যমে হয়েছে লেখালেখি, টেলিভিশনে হয়েছে আলোচনা, তার চেয়েও বেশি সমালোচনা। মাঝখানে গ্যাঁড়াকলে পড়েছেন সৌম্য। কখনো ওপেনিং, কখনো সাত নম্বরে নেমেছেন, রান আর পাননি। পার্শ্বপ্রতিক্রিয়ায় দল থেকে বাদ পড়েছেন, কিছু না করেই দলে ফিরেছেন, আত্মবিশ্বাস হারিয়েছেন। খেলা দেখতে দেখতে ক্রিকেটবোদ্ধাদের কখনো বোধহয় এমনও মনে হয়েছে, ‘সৌম্য! ফুরিয়ে গিয়েছেন।’\nআজকের ম্যাচের আগেও কত নাটকীয়তা। জাতীয় লিগে ভালো খেলছিলেন, তার ফল পেলেন প্রস্তুতি ম্যাচে ডাক পেয়ে। ভালো খেললেন সেখানেও। যেই সৌম্যকে মনে হচ্ছিলো গ্রিক রূপকথার কোনো চরিত্র, সেই সৌম্যের দেখা যেন নির্বাচকেরা পেয়ে গেলেন সেদিন বিকেএসপির মাঠে। ফলাফল? ঘরোয়া চারদিনের ম্যাচের মাঝপথে স্কোয়াডে ডেকে আনা হলো তাকে। নিয়মবিরুদ্ধ বলবেন? কিংবা নিয়মলঙ্ঘন? সৌম্যের বেলায় বরাবর যে সেটাই নিয়ম হয়ে এসেছে। তার আগে কোন বাংলাদেশি ওপেনারকেই-বা এমন দুর্দমনীয় ভঙ্গিতে দেখা গিয়েছে!\nপ্রথম বলটা মাঝ ব্যাটেই লাগলো, দ্বিতীয় বলে খুললো রানের খাতা। প্রথম চার এলো পঞ্চম বলে, খুব সম্ভবত হারানো আত্মবিশ্বাসটাও। সমর্থকেরাও বোধহয় নড়েচড়ে বসেছিলেন। বহুদিন বাদে সেই কাট শটের দেখা মিললো যে!\nএর আগের ওয়েস্ট ইন্ডিজ সফরেও লোপ্পা হাফভলি বল পেয়েছিলেন, গ্যালারির বদলে যার স্থান হয়েছিলো ফিল্ডারের হাত। এবারে আর আগের ভুল করেননি। লাইন-লেংথে বরাবরই অধারাবাহিক ছিলেন জিম্বাবুয়ের বোলাররা, তার পূর্ণ ফায়দা নিয়েই হাঁকিয়েছেন একের পর এক বাউন্ডারি। খেয়াল করুন, ওভার বাউন্ডারি নয়। প্রথম ছক্কা ৫৪তম বলে, ফিফটিতে পৌঁছুতে। কাইল অ্যাবোটকে মারা সেই ছক্কার কথা আপনি-আমিই ভুলিনি, সৌম্য নিজে ভোলেন কি করে! ছক্কাটি যে ওই একই পথে! এর চেয়ে রাজসিক ভঙ্গিতে নিজের পুনর্জাগরণের বার্তা দেয়া বোধকরি সম্ভব হতো না।\nফিফটি করার পথে কিছু প্রশ্নের জবাবও দিয়েছেন। ডানহাতি অফ স্পিনে তার দুর্বলতা নিয়ে প্রশ্ন উঠেছিলো বাদ পড়ার সময়ে। জিম্বাবুয়ের সিকান্দার রাজার মুখোমুখি হওয়া ২১ বলে ২২ রান তুলে সে প্রশ্নের উত্তর দিয়েছেন। রাজাকে দুটো ছয় যেমন মেরেছেন, ১০ সিঙ্গেলও নিয়েছেন।\nতেমনি প্রশ্ন উঠেছিলো, প্রান্ত বদলে খেলতে পারেন না সৌম্য সরকার। এর আগে খেলা ৩৩ ইনিংসে যে ১০০০ রান করেছিলেন, তার মাঝে ৬৯২-ই এসেছিলো কেবল চার আর ছয় হতে, শতকরা হিসেবে যা ৬৯.২ শতাংশ। প্রথম পঞ্চাশ পেরোতে তাই ২৬ বার বাইশ গজ দৌড়েছেনও। দলে জায়গা হারিয়ে যে ভালোই কাজ করেছেন, তা বোঝাতেই যেন।\nফিফটির আগের পর্ব যদি হয় নিজেকে নতুন করে পরিচিত করবার কাব্য, তো তার পরের পঞ্চাশ নিশ্চিতভাবেই সেই সৌম্যের গল্প। মিড উইকেট আর লং অনের মাথার উপর দিয়ে অনায়াসে বল উড়িয়েছেন। টাইমিং তার বড় শক্তি, ওয়েলিংটন মাসাকাদজাকে টানা দুই ছক্কা মারার সময় সে প্রমাণ দিয়েছেন। বারেবারে স্পিন বলে সামনে এগিয়েছেন। উইকেটের দু’পাশে প্রতিমুহূর্তেই সিঙ্গেল নিয়েছেন, ৮১ বলে সেঞ্চুরি করেছেন। গ্যালারিতে বহুদিন বাদে ধুয়া তুলতে বাধ্য করেছেন, ‘সৌম্য! সৌম্য!’ ২৮৭ রানের লক্ষ্যকে মামুলি বানিয়ে ছেড়েছেন, যেমন বানিয়েছিলেন ২০১৫ সালটায়।\nনিজেকে যেবার প্রথম চিনিয়েছিলেন, সেবারও এমন বিশ্বকাপের আগের বছরটাই ছিলো। এমনই শেষ ওয়ানডে-ই ছিলো, এমন ওয়ান ডাউনেই নেমেছিলেন। মিল এখানেই শেষ নয়, সেবারও প্রতিপক্ষ জিম্বাবুয়েই ছিলো।\nএখন তো বলতে হচ্ছে, সেবারও এমন সৌম্য-ই ছিলেন!\n← বাংলাদেশ ক্রিকেট বঁড় প্যাচের জায়গা!\nএকজন বদলে যাওয়া ইমরুল কায়েস →\nJuly 22, 2018 আরিফুল ইসলাম রনি


পলাশকে নিয়ে মুখ খুললেন শিমলা (ভিডিও) - Newsnviewsbd.Com\nপ্রচ্ছদ » পলাশকে নিয়ে মুখ খুললেন শিমলা (ভিডিও)\nপলাশকে নিয়ে মুখ খুললেন শিমলা (ভিডিও)\nফেব্রুয়ারী ২৬, ২০১৯ এনএনভি ডেস্ক ০ Comments\nনাটকীয়ভাবে চট্টগ্রামের শাহ আমানত বিমানবন্দরে সেনা অভিযানে নিহত ‘বিমান ছিনতাইকারী’ মাহিবি ওরফে পলাশ আহমেদকে নিয়ে অবশেষে মুখ খুললেন চিত্রনায়িকা শিমলা। গতকাল রোববার অভিযান চলাকালেই সামাজিক যোগাযোগের মাধ্যম ও বিভিন্ন সংবাদমাধ্যমে খবর আসে নিহত ওই যুবকই শিমলার স্বামী ছিলেন। এই খবরে সোমবারও সারাদিন সর্বত্র তোলপাড় ছিল। চলে নানা জল্পনা কল্পনা। বিভিন্ন সংবাদমাধ্যমেও আসে শিমলা-পলাশের বিয়ে নিয়ে একাধিক খবর।\nতবে এত কিছুর মাঝে শুধু শিমলাই উপস্থিত ছিলেন না। তাকে পাওয়াও যাচ্ছিল না। সর্বত্র একই প্রশ্ন শিমলা কোথায়? তিনি কি সত্যিই পলাশের স্ত্রী ছিলেন? অবশ্য দিনের শেষভাগে এসে শিমলা সেই জল্পনার অবসান ঘটালেন।\nইউটিউবে প্রচারিত ভিডিও সাক্ষাৎকারে মুখ খুললেন ‘ম্যাডাম ফুলি’ খ্যাত এই নায়িকা। পলাশের সঙ্গে তার বিয়ের কথা স্বীকারও করেছেন তিনি।\nশিমলা জানান, ২০১৭ সালের ১২ সেপ্টেম্বর নির্মাতা রাশিদ পলাশের একটি চলচ্চিত্রে অভিনয়ের মাধ্যমে পলাশ আহমেদের সঙ্গে পরিচয় হয় তার। মূলত নিহত পলাশকে প্রযোজক বলেই চিনতেন শিমলা। তিনি বলেন, তাকে (পলাশকে) প্রডিউসার হিসেবে চিনি। চলচ্চিত্রে অভিনয়ের মাধ্যমে তার সঙ্গে পরিচয়। এরপর ২০১৮ সালের ৩ মার্চ বিয়ে হয় আমাদের।\nচার মাস আগে পলাশের সঙ্গে বিচ্ছেদ হয়েছে জানিয়ে শিমলা বলেন, গত বছরের ৬ নভেম্বর আমি তাকে ডিভোর্স দিয়েছি। শিমলা আরো বলেন, সমস্যা ছিল বলেই ডিভোর্স দিয়েছি। মানসিক সমস্যাটা মূল কারণ।\nরোববার চট্টগ্রামের শাহ আমানত বিমানবন্দরে ঘটে যাওয়া বিমান ছিনতাইয়ের চেষ্টা প্রসঙ্গে শিমলা বলেন, তিনি (পলাশ) যা করেছেন তা শোভনীয় নয়। এটা আমার দেশের জন্য অত্যন্ত দুঃখজনক। নায়িকা আরো বলেন, এই ব্যাপারে আমার আর কী করার আছে। তাও যদি দেশের স্বার্থে কোনো প্রশ্নের সম্মুখীন হতে হয় তার জন্য আমি রেডি।\n১৯৯৯ সালে শহিদুল ইসলাম খোকনের পরিচালনায় ‘ম্যাডাম ফুলি’ ছবির মাধ্যমে চলচ্চিত্র জগতে পাড়ি জমান শিমলা। এ ছবির পর আর তাকে পেছনে ফিরে তাকাতে হয়নি। রাতারাতি তারকা বনে যান তিনি। ক্যারিয়ারের দীর্ঘ সময় কেটে গেলেও বিয়ে নিয়ে কখনো কোনো আলোচনা হয়নি শিমলার। সবশেষ বিমান ছিনতাই চেষ্টাকালে নিহত যুবকের সঙ্গেই তার বিয়ের খবর মিডিয়াতে আসে।\nপালাবদল ডট নেট।\n← নায়িকা সিমলাকে নিয়ে বাড়িতে এসেছিল পলাশ, ঘনিষ্ঠ মুহূর্তের ছবি ভাইরাল (ভিডিও)\nকাশ্মীর ইস্যু: পাকিস্তানের সীমানার ভেতরে ভারতের বোমা বর্ষণ →


খুদে ইউভান ও শুভশ্রীকে ছেড়ে আলাদা থাকছেন চিকেন পক্সে আক্রান্ত রাজ চক্রবর্তী! পরিচালকের আরোগ্য কামনায় সকল অনুগামীরা - Kolkata Journal\nHome/বিনোদন/টলিউড/খুদে ইউভান ও শুভশ্রীকে ছেড়ে আলাদা থাকছেন চিকেন পক্সে আক্রান্ত রাজ চক্রবর্তী! পরিচালকের আরোগ্য কামনায় সকল অনুগামীরা\nখুদে ইউভান ও শুভশ্রীকে ছেড়ে আলাদা থাকছেন চিকেন পক্সে আক্রান্ত রাজ চক্রবর্তী! পরিচালকের আরোগ্য কামনায় সকল অনুগামীরা\nSayani SarkarDecember 28, 2021\nএকদিকে টলিউডের অন্যতম নামকরা পরিচালক তিনি, অপরদিকে ব্যারাকপুরের শাসকদলের বিধায়ক। সব মিলিয়ে পেশাগত জীবনে দারুণ ব্যস্ত টলিউড পরিচালক রাজ চক্রবর্তী। তবে এবার তার মধ্যেই চিকেন পক্সে আক্রান্ত হলেন তৃণমূল বিধায়ক। জানা গিয়েছে অন্যদের মধ্যে যাতে সংক্রমণ না ছড়ায় তার জন্য ইতিমধ্যেই নিজেকে ঘরবন্দি করেছেন রাজ।\nপ্রসঙ্গত দক্ষিণ কলকাতার একটি বিলাসবহুল আবাসনে স্ত্রী শুভশ্রী গাঙ্গুলী এবং পুত্র ইউভানের সঙ্গে থাকেন রাজ চক্রবর্তী। ওই একই অ্যাপার্টমেন্টে থাকেন তার পরিবারের অন্যান্য সদস্যরাও। তাদের মধ্যে যাতে সংক্রমণ না ছড়ায় তাই ঐ আবাসনেরই অন্য একটি অ্যাপার্টমেন্টে আলাদা থাকছেন পরিচালক।\nএকদিকে রাজনৈতিক কাজ এবং অন্যদিকে ইন্ডাস্ট্রির দায়ভার, সব কিছুর মধ্যেই শারীরিক অসুস্থতার শিকার হলেন তিনি। এদিন অনুগামীরা জানতে পেরেই তার দ্রুত আরোগ্য কামনায় ভরিয়ে দিয়েছেন সোশ্যাল মিডিয়া। তবে এত ব্যস্ততার মধ্যেও অবশ্য অনুগামীদের ক্রিসমাসের উপহার দিতে ভোলেননি রাজ চক্রবর্তী। উপহারস্বরূপ হাজির করেছেন তার আগামী ছবি ‘ধর্মযুদ্ধে’র ট্রেলার। এই সিনেমাটি শুধু পরিচালনা নয় পাশাপাশি প্রযোজনাও করেছেন তিনি।\nতবে এদিন সোশ্যাল মিডিয়ার মাধ্যমে অনুগামীরা জানিয়েছেন পরিচালকের উচিত কাজের পাশাপাশি নিজের স্বাস্থ্যের দিকেও খেয়াল রাখা। যাতে তিনি দ্রুত সুস্থ হয়ে তার পরিবারের কাছে ফিরে আসতে পারেন।\nDharmajuddha Raj Chakrabarty Subhashree Ganguly Tollywood Movie\n‘হ্যাঁ, ভান করি’, চোখের জল নষ্ট করতে চান না সুপারস্টার নুসরত, এবার মুখ খুললেন অভিনেত্রী\nবাড়ির সকলের সামনে মিঠাই কে কানমলা দিল সিদ্ধার্থ, মিঠাই ধারাবাহিকে জমে উঠেছে মিঠাই রানী ও উচ্ছে বাবুর প্রেম


কিভাবে ফরেক্স মার্কেটে ঝুঁকি পরিচালনা করবেন? - ফরেক্স ব্রোকার - বিডিফরেক্সপ্রো - Bdforexpro - Largest Forex Trading platform.\nকিভাবে ফরেক্স মার্কেটে ঝুঁকি পরিচালনা করবেন?\nStarted by Balumukherjee, February 13\nঝুঁকি পরিচালনা করার সর্বোত্তম উপায় হ'ল ভাল ঝুঁকি / অর্থ পরিচালনা করা। একটি মানের দালাল থাকা যখন বাছাই করার ক্ষেত্রে আসে তখনও সমান গুরুত্বপূর্ণ, যাতে আমাদের এখানে আসতে সক্ষম হওয়ার জন্য সতর্ক হওয়া দরকার।


আল্লামা মামুনুল হককে বা’ধা দেয়ার ছাত্রদের বি'ক্ষো'ভ!\nআল্লামা মামুনুল হককে বা’ধা দেয়ার ছাত্রদের বি’ক্ষো’ভ!\nNahid Islam9months ago\t0\t216\nকাজীরহাট ফেরিঘাটে ঢাকামুখী যাত্রীর ভিড়\nবেনাপোল দিয়ে ফিরলেন আটকেপড়া ৯৮ বাংলাদেশি\nব্রাহ্মণবাড়িয়ায় আল্লামা মামুনুল হককে আসতে বা’ধা দেয়ার অ’ভিযোগে সড়কে মাদরাসা ছাত্ররা বি’ক্ষো’ভ করেছে। মঙ্গলবার রাত ১১টার দিকে কুমিল্লা-সিলেট মহাসড়কের কাউতুলী মোড়ে আ’গুন জ্বা’লিয়ে সড়ক অবরো’ধ করে তারা। ঘণ্টাব্যাপী এই বি’ক্ষো’ভের কারণে মহাসড়কে যান চলাচল ব’ন্ধ থাকে।\nপরে সদর মডেল থা’নার পু’লিশ এসে প’রিস্থিতি নি’য়ন্ত্রণে আনে। জা’না গেছে, মঙ্গলবার ব্রাহ্মণবাড়িয়া পৌর এলাকার ভাদুঘরে জামিয়া সিরাজিয়া দারুল উলুম মাদরাসায় বার্ষিক ওয়াজ মাহফিল ছিল। এতে হেফাজতে ইসলামের আমির আল্লামা জুনায়েদ বাবু নগরীসহ বিভিন্ন উলামায়ে কেরাম বক্তব্য দেয়ার কথা ছিল।\nহেফাজত ইসলামের যুগ্ম-মহাসচিব ও খেলাফত মজলিসের ভারপ্রাপ্ত মহাসচিব মামুনুল হক ভৈরবে একটি ওয়াজ মাহফিল শেষে ব্রাহ্মণবাড়িয়ার ভাদুঘরের সেই মাহফিলে উপস্থিত হতে রওয়ানা দেয়। রাত ১১টার দিকে ব্রাহ্মণবাড়িয়ার মাদরাসার ছাত্রদের কাছে তথ্য আসে, আল্লামা মামুনুল হককে আসতে সড়কে বাঁ’ধা দেয়া হচ্ছে।\nএই খবরে তারা বিক্ষু’ব্ধ হয়ে প’ড়ে। ভাদুঘর থেকে মাদরাসার ছাত্ররা মিছিল করে এসে কাউতুলী মোড়ে মহাসড়কে বিক্ষো’ভ করে। এ সময় সড়কে আ’গুন জ্বা’লিয়ে বিভিন্ন স্লোগান দেয় তারা। খবর পেয়ে সদর মডেল থা’নার পু’লিশ গিয়ে প’রিস্থিতি নি’য়ন্ত্রণে আনে।\nহেফাজত ইসলামের নায়েবে আমির মাওলানা সাজিদুর রহমান বলেন, আল্লামা মামুনুল হককে আসতে বা’ধা দেয়া হয়েছে, এমন খবর পেয়ে ছাত্ররা বি’ক্ষোভ করেছে। এখন প’রিস্থিতি স্বা’ভাবিক আছে। মামুনুল হক ব্রাহ্মণবাড়িয়ায় আ’সছেন বলে খবর পেয়েছি।’\nব্রাহ্মণবাড়িয়া সদর মডেল থা’নার পু’লিশ পরিদর্শক (তদ’ন্ত) মোহাম্মদ শাহজাহান জা’নান, মামুনুল হককে আসতে বা’ধা দেয়া হয়েছে, এমন গু’জব ছড়ানো হয়েছিল। এতে মাদরাসার ছাত্ররা বি’ক্ষোভ করে। মামুনুল হককে কোনো প্রকার বা’ধা প্রদান দেয়া হয়নি। তিনি ব্রাহ্মণবাড়িয়ায় আসতে রওয়ানা দিয়েছেন।’


রাজশাহীতে ইদ জামাতে মহামারি থেকে পরিত্রাণের জন্য প্রার্থনা – সোনার দেশ\nআপডেট: মে ১৬, ২০২১, ৯:১১ অপরাহ্ণ\nরাজশাহীতে ঈদুল ফিতরের প্রধান জামাতে বাংলাদেশসহ গোটা বিশ্বে চলমান করোনা মহামারি থেকে সবাইকে পরিত্রাণের জন্য মহান আল্লাহর কাছে ফরিয়াদ জানানো হয়েছে। একই সথে জীবনের সকল পাপ মোচন, এক মাসের সিয়াম সাধনা কবুল ও নাজাতের জন্য প্রার্থনা করা হয়েছে।\nএছাড়া হিংসা-বিদ্বেষ, হানাহানি আর কূপম-ুকতার বিপরীতে মানবিক মূল্যবোধ আর পরমতসহিষ্ণুতার বারতা ছড়িয়ে দিয়ে এক সমৃদ্ধ বাংলাদেশ বিনির্মাণের আহ্বান এসেছে বিভাগীয় শহর রাজশাহীর প্রধান ইদ জামাত থেকে।\nশুক্রবার (১৪ মে) সকাল ৮টায় রাজশাহীর হযরত শাহ মখদুম (রহ.) কেন্দ্রীয় জামে মসজিদে ইদের প্রধান জামাত অনুষ্ঠিত হয়। এতে ইমামতি করেন কেন্দ্রীয় মসজিদের পেশ ইমাম ও খতিব হাফেজ মাওলানা মো. মোস্তাফিজুর রহমান।\nনিজ নিজ জায়নামাজ নিয়ে মসজিদে গিয়ে নিরাপদ দূরত্ব বজায় রেখে মুসল্লিরা ফাঁকা ফাঁকা হয়ে সারিবদ্ধ হয়ে ইদুল ফিতরের দুই রাকাত ওয়াজিব নামাজ আদায় করেন। স্বাস্থ্যবিধি মেনে ইদের জামাত শেষে পরস্পরের সঙ্গে কোলাকুলি বা করমর্দন করেন নি কেউ। তবে দূর থেকেই কুশল বিনিময়ের মাধ্যমে ইদের শুভেচ্ছা বিনিময় করেন সবাই। নামাজকে ঘিরে এ সময় কঠোর নিরাপত্তামূলক ব্যবস্থা নেয়া হয়।\nএখানে ইদের দ্বিতীয় জামাত হয় সকাল ৮টা ৪৫ মিনিটে। এতে ইমামতি করেন- মসজিদের সহকারী ইমাম হাফেজ রেজাউল করিম। এছাড়াও নগরীর রানীবাজার জামে মসজিদে ইদের নামাজ অনুষ্ঠিত হয় সকাল ৮টা ১৫ মিনিটে।\nএখানে ইমামতি করেন মসজিদের খতিব মাওলানা শাহাদত আলী। তিনি সাধারণত প্রতিবছর রাজশাহীর হযরত শাহ মখদুম (রহ.) কেন্দ্রীয় ইদগাহে ইদের নামাজে ইমামতি করে থাকেন। কিন্তু এ বছর সেখানে জামাত অনুষ্ঠিত না হওয়ার কারণে তিনি এই মসজিদে ইমামতি করেন।\nকরোনা সংক্রমণ ঠেকাতে এবার সরকারি নির্দেশনা মেনে রাজশাহীতেও মসজিদের ইদের জামাত আয়োজন করা হয়।\nরাজশাহীর হযরত শাহ মখদুম (রহ.) দরগাহ ট্রাস্টি বোর্ডের সদস্য সরকার শরীফুল ইসলাম শরীফ জানান, ‘প্রতিবছর ইসলামি ফাউন্ডেশন, সিটি করপোরেশন ও হযরত শাহ মখদুম (রহ.) দরগাহ ট্রাস্টি বোর্ড যৌথভাবে ইদগাহগুলোতে ইদ জামাতের সময় নির্ধারণ করা হতো। কিন্তু করোনা সংকটের ফলে সরকারি নির্দেশনার কারণে এবার রাজশাহীর কোনো ইদগাহেই ইদের জামাত অনুষ্ঠিত হয়নি। তাই নিজ নিজ এলাকার মসজিদ কমিটিকে তাদের ইদের নামাজ পড়ার সময় ঠিক করে নিতে নির্দেশনা দেয়া হয়েছিল।\nসরকার শরীফুল ইসলাম শরীফ আরও বলেন, ‘ইদুল ফিতরের নামাজের জন্য সবাইকে এবার বাড়ি থেকেই ওজু করে আসতে হয়। সঙ্গে আনতে হয় জায়নামাজ। তারা মসজিদ ফটকে হাত ধোয়ার ব্যবস্থা রেখেছিলেন। সরকারি নির্দেশনা মেনেই তারা ইদের নামাজ আদায় করেন।\nএদিকে, ইদগাহের বদলে বাড়ির কাছে মসজিদে ইদের নামাজ পড়তে নির্দেশনা দিয়েছিল সরকার। সেইসঙ্গে মসজিদে ইদ জামাত আয়োজনের ক্ষেত্রে সুরক্ষার ব্যবস্থা এবং স্বাস্থ্যবিধি মেনে চলার বেশ কিছু শর্ত দিয়েছিল ধর্ম মন্ত্রণালয়।\nনগরীতে মুসুল্লিরা মাস্ক পড়ে, শারীরিক দূরুত্ব বজায় রেখে কাতারে দাঁড়ানো, জামায়াত শেষে কোলাকুলি ও হাত মেলোনা পরিহার করেন। কিন্তু রাজশাহীর বিভিন্ন উপজেলায় ইদের নামাজে স্বাস্থ্যবিধি মানা হয়নি। অনেকটা গায়ে ঘেঁষে, মুখে মাস্ক না পড়ে মসজিদে ইদের নামাজ আদায় করেন।


সাব্বির তাহলে বাদ পড়ছেন?\nHome / Cricket / সাব্বির তাহলে বাদ পড়ছেন?\nmaruf ahmed March 14, 2018\tCricket Leaveacomment 118 Views\nফর্মে নেই সাব্বির রহমান রুম্মন। অফ ফর্মের কারণে ভারতের বিপক্ষে বাদ পড়ার শঙ্কায় আছেন জাতীয় দলের এইতারকা ক্রিকেটার। তার পরিবর্তে খেলানো হতে পারে অলরাউন্ডার আরিফুল হককে।যদিও আন্তর্জাতিক ক্রিকেটে অভিষেকের পর তেমন কোনো ঝলক দেখাতে পারেননি আরিফুল। তবে বাংলাদেশ প্রিমিয়ার লিগের (বিপিএল) সর্বশেষ আসরে অসাধারণ খেলা ২৫ বছর বয়সী এই অলরাউন্ডারকে ভারতের বিপক্ষে বাজিয়ে দেখতে চায় টিম ম্যানেজমেন্ট। শুধু সাব্বিরই নন!\nপেস বোলারতাসকিন আহমেদের পরিবর্তেবাঁহাতি পেসার আবু হায়দার রনিকে খেলানো হতে পারে।বুধবার সন্ধ্যায় কলম্বোর প্রেমাদাসা স্টেডিয়ামে ত্রিদেশীয় সিরিজে ভারতের মুখোমুখি হবে বাংলাদেশ ক্রিকেট দল। সিরিজের প্রথম দুই খেলায় অপরিবর্তিত দল নিয়ে খেলতে নামা টাইগার শিরিবের বুধবার হয়তো এই দুটি পরিবর্তন আসতে পারে। এমন আভাসই দিয়েছেন ত্রিদেশীয় সিরিজ কাভার করতে শ্রীলংকা সফরে যাওয়া ক্রীড়া সাংবাদিকরা।\nভারতের বিপক্ষে সম্ভাব্য বাংলাদেশ দল: তামিম ইকবাল, লিটন কুমার দাস, সৌম্য সরকার, মুশফিকুর রহিম, মাহমুদউল্লাহ রিয়াদ, আরিফুল হক, মেহেদী হাসান মিরাজ, আরিফুল হক, রুবেল হোসেন, মোস্তাফিজুর রহমান ও নাজমুল ইসলাম অপু।\nPrevious টস ফলাফল দেখুনঃ এই মাত্র বাংলাদেশ বনাম ভারত ম্যাচের টস হল\nNext দুর্দান্ত বোলিং রনি ! ১ ওভার শেষে ভারতের সংক্ষিপ্ত স্কোর দেখুন


এবার বাংলাদেশেও ভাঙল প্রচলিত নিয়ম, যাত্রী নিয়ে বিয়ে করতে বরের বাড়িতে কনে! | বরিশাল রিপোর্ট. কম\nSeptember 22 2019, 09:59\nঅনলাইন ডেস্ক// বিয়ের অনুষ্ঠানে কনের বাড়িতে আগে যান বরযাত্রী। এটাই প্রচলিত নিয়ম। সম্প্রতি এই নিয়ম ভেঙে দিয়ে আলোচনায় আসেন ভারতের একজন তরুণী।


বুড়িগঙ্গার দখল চলছেই !! কোনোভাবেই থামছে না বুড়িগঙ্গার দখল চলছেই !! কোনোভাবেই থামছে না – Dainik Kaler Khobor, KalerKhabar, দৈনিক কালের খবর\nঅর্থনীতি, আইন-আদালত, এক্সক্লুসিভ, জাতীয়, মতামত, রাজধানী\nবুড়িগঙ্গার দখল চলছেই !! কোনোভাবেই থামছে না\nএম আইন ফারুক আহমেদ, কালের খবর :\nবুড়িগঙ্গার দখল চলছেই। কোনোভাবেই যেন থামছে না। রিকশাস্ট্যান্ড, দোকানপাট বা ধর্মীয় প্রতিষ্ঠানের নামে চলছে দখল। সংশ্লিষ্টদের যথাযথ তদারকির অভাবে এই দখল বাণিজ্য বেপরোয়া হয়ে উঠেছে বলে জানান স্থানীয়রা। অপরদিকে আইনের কঠোর প্রয়োগের মাধ্যমে উদ্ধার অভিযান ছয় মাসের মধ্যে দৃশ্যমান হবে বলে দাবি করছে জাতীয় নদী রক্ষা কমিশন। শিগগিরই প্রথম ধাপে নদীর প্রায় ২৫০ একর জমি উদ্ধারে মাঠে নামছে নদী টাস্কফোর্স।\nবর্ষার স্নিগ্ধ বুড়িগঙ্গা শুষ্ক মৌসুমে এসে একেবারেই অচেনা। পার্থক্য যেন রাত আর দিনের। অবিরাম দখল-দূষণে ট্যানারি স্থানান্তরের ইতিবাচক প্রভাব যেন মিলিয়ে গেছে অযতœ-অবহেলা আর দায়িত্বহীনতার ঘোর আঁধারে। ট্যানারির ৩০ শতাংশ দূষণ বন্ধ হলেও শিল্পকারখানা, আবাসিকসহ বিভিন্ন উৎসের অবশিষ্ট ৭০ শতাংশ দূষণ চলছে অনেকটাই নির্বিঘেœ। সঙ্গত কারণে আবারো দৃশ্যমান হয়ে উঠেছে দখল-দূষণ।\nজাতীয় নদী রক্ষা কমিশনের চেয়ারম্যান মুজিবুর রহমান বলেন, শিগগিরই প্রথম ধাপে নদীর প্রায় ২৫০ একর জমি উদ্ধারে মাঠে নামছে নদী টাস্কফোর্স। আইনের কঠোর প্রয়োগের মাধ্যমে উদ্ধার অভিযান ছয় মাসের মধ্যে দৃশ্যমান হবে।\nতিনি বলেন, এই বিষয়টিতে ইমিডিয়েটলি নজর দেয়া প্রয়োজন। এ বিষয়ে কমিশন যে পরামর্শ দেবে আর তা বাস্তবায়ন যারা করবে মন্ত্রণালয় কিংবা সেই সংস্থার সঙ্গে বসে কাজ করতে হবে।\nসরেজমিনে দেখা গেছে, বুড়িগঙ্গায় চীন মৈত্রী সেতুর দক্ষিণ প্রান্তে হাসনাবাদ, দোলেশ্বর ও চর মীরেরবাগ, শহীদ নগর লোহার পুলের মুখে চলছে অবাধে বুড়িগঙ্গা দখল। দোকান নির্মাণের নামে ইট, বালু, সিমেন্ট, পিট কয়লা, খোয়া, মাটি দিয়ে ভরাট চলছে কামরাঙ্গীরচর-হাজারীবাগ অংশে। ময়লা-আবার্জনা ফেলে ভরাট করা হয়েছে ব্রিজের নিচের অংশ। এদিকে লালবাগ, ইসলামবাগ এলাকায় নদীর পাড় দখল হয়েছে রিকশা স্ট্যান্ড ও ভাঙারির দোকান বসিয়ে। ড্রেজারের মাধ্যমে নদীর পাড়ে ফেলা হচ্ছে বালু। সেই বালু শত শত ট্রাক যোগে বিভিন্ন স্থানে নিয়ে যাওয়া হচ্ছে। আর মাটি যাচ্ছে বিভিন্ন ইট ভাটায়।\nবুড়িগঙ্গা বাঁচাও আন্দোলনের চেয়ারম্যান আবু নাসের খান বলেন, যথাযথ তদারকির অভাবে নদীর তীরে গড়ে ওঠা উচ্ছেদ অভিযান ক্রমাগতভাবে ব্যাহত হচ্ছে। এভাবে চলতে থাকলে বুড়িগঙ্গা একসময় বিভিন্ন প্রতিষ্ঠানের দখলে চলে যাবে। তিনি বলেন, একসময় দেখা যাবে নদীর প্রস্থ হ্রাস পেয়ে নালায় পরিণত হয়েছে। নদীর তলদেশ ভরাট হওয়ার কারণে স্বাভাবিক পানি প্রবাহও বাধাগ্রস্ত হচ্ছে। পাশাপাশি বিভিন্ন তরল বর্জ্য নদীর পানিকে দূষিত করছে। এভাবে চলতে থাকলে বুড়িগঙ্গা এক সময় অস্তিত্ব হারাবে। জানা গেছে, কামরাঙ্গীরচর এলাকায় মাত্র একটি মৌজায় ৩৩টি সীমানা পিলারের মধ্যে ৫৬টি অবৈধ ভবন গড়ে উঠেছে। ভবনগুলো ১ তলা থেকে ৭ তলা পর্যন্ত। অবৈধ ভবন উচ্ছেদ করতে গেলেই দখলদাররা কোর্টের স্টে অর্ডার নিয়ে হাজির হন। এতে থেমে যায় উচ্ছেদ কার্যক্রম।\nবাংলাদেশের অভ্যন্তরীণ নৌপরিবহন কর্তৃপক্ষের (বিআইডব্লিউটিএ) চেয়ারম্যান এম কমোডর মোজাম্মেল হক বলেন, প্রধানমন্ত্রীর নির্দেশে বুড়িগঙ্গা দখল-দূষণরোধে কমিটি গঠন হলেও এখন পর্যন্ত কর্মপরিকল্পনাই চূড়ান্ত করতে পারেনি সংশ্লিষ্টরা।\nতিনি বলেন, প্রায়ই নদীর উভয় তীরে উচ্ছেদ অভিযান চালানো হয়। এটি সংস্থার একটি নিয়মিত কাজ। তবে উচ্চ আদালতে মামলার কারণে এখনো বেশ কিছু স্থাপনা উচ্ছেদ করা যাচ্ছে না। আদালতের নির্দেশ পেলে শিগগিরই তা ভেঙে ফেলা হবে।\nমীরেরবাগের স্থানীয় বাসিন্দা শমসের আলী জানান, শুধু বিআইডব্লিউটিএ’র কর্মচারীরাই নন, এসব অবৈধ ব্যবসায়ীদের কাছ থেকে সাপ্তাহিক ও মাসিক হারে চাঁদা নিচ্ছে আইন-শৃঙ্খলা বাহিনীর কতিপয় সদস্যও। এ ব্যাপারে কথা বলার উপায় নেই।\nভুক্তভোগীরা জানান, ক্ষমতার পালা বদলের সঙ্গে সঙ্গেই এখানকার ব্যবসার হাত বদল হয়। এ ছাড়া অবৈধ দখলদাররা বাংলাদেশের অভ্যন্তরীণ নৌপরিবহন কর্তৃপক্ষের কতিপয় কর্মকর্তা ও কর্মচারীকে নিয়মিত মাসোয়ারা দিয়ে তাদের অবৈধ বাণিজ্য টিকিয়ে রেখেছে বলেও অভিযোগ পাওয়া গেছে। তবে স্থানীয়রা জানান, প্রভাবশালীরা জড়িত বলে বছরের পর বছর ধরে চলছে এই বাণিজ্য।\nহাসনাবাদের ইট, বালুর গদির মালিক মোবারক হোসেন বলেন, আমরা রাস্তা ছেড়েই ব্যবসা করছি। কারো কোনো ক্ষতি করছি না। বিভিন্ন সংস্থার লোকজন আমাদের কাছ থেকে নিয়মিত চাঁদা নিচ্ছে। তারপরও অভিযানের নামে প্রায়ই ঝামেলার সৃষ্টি করছে। তখন অধিক চাঁদা দিতে হচ্ছে।\nএ ব্যাপারে ঢাকা নৌবন্দরের যুগ্ম পরিচালক জয়নাল আবেদীন বলেন, বুড়িগঙ্গার উভয় পাড়ে নিয়মিত অভিযান পরিচালনা করা হয়। শিগগিরই অবশিষ্ট স্থাপনাগুলোও ভেঙে ফেলা হবে। ইট, বালুর গদি সরিয়ে নিতে প্রয়োজনীয় ব্যবস্থা নেয়া হবে। তিনি চাঁদাবাজির অভিযোগ অস্বীকার করে বলেন, এ ব্যাপারে সুনির্দিষ্ট অভিযোগ পেলে অবশ্যই শাস্তিমূলক ব্যবস্থা গ্রহণ করা হবে।\nপরিবেশবিদ ও নদী গবেষক ড. আইনুন নিশাত বলেন, যে প্রতিষ্ঠানগুলো আইনগুলো ভাঙে তারা এত শক্তিশালী যে সরকারি দফতরগুলো তাদের সঙ্গে পেরে উঠছে না।\nআইনুন নিশাত বলেন, নদী পথে দুই পাশ থেকে দখলদারদের তুলে দিয়ে সঙ্গে সঙ্গেই নিয়ন্ত্রণে নিতে হবে। কারণ উচ্ছেদ অভিযানের পর পরই দখলদাররা আবার পুনঃদখল করছে। তাই উদ্ধার অভিযানের পর পরই স্থায়ীভাবে এসব স্থানে উন্নয়ন মূলক কর্মকাণ্ড করতে হবে। বুড়িগঙ্গার সৌন্দর্য আজ যেন ইতিহাস। নদী দখল করে গড়ে উঠেছে অসংখ্য অবৈধ স্থাপনা।\nধুলা-বালিতে এলাকার পরিবেশ মারাত্মকভাবে দূষিত হচ্ছে। এ ছাড়া ইট-বালুর উচ্ছিষ্ট অংশে নদীর তলদেশ দ্রুত ভরাট হয়ে যাচ্ছে। বুড়িগঙ্গাকে দূষণ ও দখলমুক্ত করতে বহুবার উদ্যোগ নেয়া হলেও কোনোটিই কাজে আসেনি। এবার বুড়িগঙ্গাসহ রাজধানীর ৪টি নদী দখলমুক্ত করতে শিগগিরই মাঠে নামছে টাস্কফোর্স।


ডেইলি সিলেট ডট কম :: প্রকাশিত হয়েছে : আগষ্ট ২৫, ২০১৬ | ২:৪৩ অপরাহ্ন\nসংবাদটি ১৫২৫ বার পঠিত\nনিউজ ডেস্ক:: দীর্ঘদিন পর গতকাল বুধবার বিকালে গুলশান রাজনৈতিক কার্যালয়ে সংবাদ সম্মেলন করেছেন বিএনপি চেয়ারপারসন বেগম খালেদা জিয়া। সম্প্রতি দলের পূর্ণাঙ্গ কমিটি ঘোষণার পর এটিই বেগম জিয়ার প্রথম সংবাদ সম্মেলন।\nএর আগে বৃহস্পতিবার ও শনিবার দলের স্থায়ী কমিটি ও জোট নেতাদের সঙ্গে বৈঠক করেন বিএনপি প্রধান। দীর্ঘদিন ক্ষমতার বাইরে থাকা দলটির অধিকাংশ নেতাকর্মী ও বিএনপি মনা মানুষ এখন অনেকটাই হতাশ। তাই দীর্ঘদিন পর সংবাদ সম্মেলনে খালেদা জিয়ার কাছ থেকে অনেক কিছুই আশা করছিলেন তারা। তবে বেগম খালেদা জিয়া আবারও একবার সবাইকে হতাশ করলেন। তিনি শুধু রামপাল বিদুৎ কেন্দ্র নিয়ে কিছুকথা বলে হারিয়ে গেলেন।\nখালেদা জিয়া আপনি দীর্ঘদিন ধরে রাজনীতি করেন। তবে রাজনীতি শিখেন না কেন? মাননীয় প্রধানমন্ত্রী শেখ হাসিনার দল আওয়ামী লীগ। সেই দলের নেতাকর্মীরা অনেক সময় বলেন আপনার রাজনীতি করার কোন জ্ঞান নেই। আপনি রাজনীতি বুঝেন না। আপনিই আপনার দল বিএনপিকে ডুবিয়েছেন। আসলে আওয়ামী লীগ নেতাকর্মীরা ঠিকই বলেন।\nবিএনপি প্রধান আপনাকে বলবো, শিক্ষার কোন বয়স নেই। বঙ্গবন্ধু কন্যা শেখ হাসিনার কাছ থেকে কিছু শিখেন। আপনি একটু লক্ষ্য করলেই দেখবেন মাননীয় প্রধানমন্ত্রী শেখ হাসিনা যদি বিদেশ সফরে যান। সেখান থেকে ফিরে সংবাদ সম্মেলন করেন। আর সেখানে তিনি সংবাদ সম্মেলনের মূল বিষয়ের পাশাপাশি তার দল এবং বাংলাদেশের প্রতিষ্ঠাতা বঙ্গবন্ধু শেখ মুজিবুর রহমানের কথা উল্লেখ করেন। পাশাপাশি আরও দেখবেন তিনি তার দলের নেতাকর্মীদের উদ্দেশ্যেও অনেক বক্তব্য দেন। আর এ কারণেই তার দল মাঠে সক্রিয় এবং দল ও দলীয় প্রধানের প্রতি নেতাকর্মীদের রয়েছে অফুরান্ত ভালোবাসা।\nআর আপনি কি করেন? আপনি খালেদা জিয়া সংবাদ সম্মেলন ডেকে কারো লেখা তিন চারটা পৃষ্ঠা পড়ে উঠে যান। এর বাইরে কোন কথাই আপনার মুখ থেকে বের হয় না। আপনি নতুন কমিটি গঠন করলেন। গতকাল আপনার উচিত ছিল।কেন্দ্রীয় কমিটি থেকে শুরু করে তৃণমূল নেতাকর্মী ও বিএনপিপন্থী মানুষের উদ্দেশ্যে কিছু বলা। কিছু কথা বলে জিমিয়ে পড়া নেতাকর্মীদের উচ্ছাসিত করতে পারতেন কিন্তু করলেন না।\nআর আপনার ওই সংবাদ সম্মেলনে রামপাল বিদুৎ কেন্দ্রের প্রতিবাদ ছাড়া কিছুই ছিল না। এক কথায় বলা যায়, আপনার গতকালের বক্তব্য ছিল কোন পরিবেশ বান্ধব সামাজিক সংগঠনের প্রধানের বক্তব্য। ওটা রাজনৈতিক কোন দল প্রধানের বক্তব্য নয়। সুতারং আপনার গতকালের বক্তব্য ছিল অন্তঃসারশূন্য।


আবারো সব মতবিরোধ পেছনে ফেলে একসঙ্গে রাজনীতির মাঠে নামলেন মালয়েশিয়ার রাজনীতিতে হেভিওয়েট সাবেক প্রধানমন্ত্রী মাহাথির মোহাম্মদ ও আনোয়ার ইব্রাহিম। পার্লামেন্ট বন্ধ রাখার বিরুদ্ধে এবং প্রধানমন্ত্রী মুহিদ্দিন ইয়াসিনের পদত্যাগ দাবিতে গতকাল সোমবার রাজপথে নেমেছেন তারা। যোগ দিয়েছেন বিরোধীদের বিক্ষোভে। গতকাল সেখানে পার্লামেন্টের চলতি অধিবেশনের শেষ দিন ছিল। কিন্তু আইনপ্রণেতাদের কয়েকজনের করোনা সংক্রমণ ধরা পড়ার পর তা বাতিল করা হয়েছে। পক্ষান্তরে পার্লামেন্ট বন্ধ করার জন্য কোভিড-১৯ ইস্যুকে প্রধানমন্ত্রী মহিদ্দিন ইয়াসিন ব্যবহার করেছেন বলে অভিযোগ করেছে বিরোধীরা। তাদের দাবি, পার্লামেন্টে অনাস্থা ভোট থেকে পালাতে সরকার এসব অজুহাতকে ব্যবহার করছে। অনাস্থা ভোট হলে বর্তমান সরকার খসে পড়বে বলে দাবি করছে বিরোধীরা।\nএ বছর প্রথম পার্লামেন্ট অধিবেশন শুরু হয় গত সপ্তাহে। এর আগে করোনা সংক্রমণ ভয়াবহতার দিকে যাওয়ায় দেশটিতে দেয়া হয় জরুরি অবস্থা। রাজনেতিক কর্মকান্ড রয়েছে স্থগিত। এ অবস্থায় পার্লামেন্টের দিকে অগ্রসর হন বিরোধী দলের প্রায় ১০০ এমপির একটি গ্রুপ। এতে পাশাপাশি দাঁড়িয়ে নেতৃত্ব দেন দু’বারের সাবেক প্রধানমন্ত্রী মাহাথির মোহাম্মাদ ও আনোয়ার ইব্রাহিম। এই দুই নেতার মধ্যকার সম্পর্ক দীর্ঘদিন ধরে কঠিন বিরোধিতার মুখে। তারা গত নির্বাচনে সমঝোতার রাজনীতি করলেও পরে আবার বিরোধ বেড়েছে। গত বছর অভ্যন্তরীণ কলহে তাদের গঠন করা জোটসরকার ভেঙে যায়। তারপর তাদেরকে আর একসঙ্গে দেখা যায়নি।\nদুই নেতার মধ্যে ড. মাহাথির মোহাম্মদের বয়স এখন ৯৬ বছর। তিনি ঐতিহাসিক কুয়ালালামপুর স্কোয়ারে সাংবাদিকদের বলেন, জনগণ তার (মুহিদ্দিন) নিন্দা জানালেও তিনি লজ্জাজনকভাবে পদে রয়েছেন এবং পদত্যাগ করতে অস্বীকৃতি জানাচ্ছেন। অন্যদিকে আনোয়ার ইব্রাহিম বলেছেন, বৈধতা হারিয়েছে মুহিদ্দিনের সরকার। পার্লামেন্টে এখন তার সংখ্যাগরিষ্ঠ সমর্থন নেই। আমরা এই বিক্ষোভে এসেছি, কারণ আমরা জনগণকে সুরক্ষিত রাখতে চাই।\nএ সময় বিক্ষোভে অংশ নেয়া এমপিরা সেøাগান দেন ‘পদত্যাগ কর মুহিদ্দিন’। এ সেøাগান দিতে দিতে তারা শান্তিপূর্ণভাবে পার্লামেন্টের দিকে অগ্রসর হন। কিন্তু পুলিশ তাদেরকে বাধা দিয়ে ছত্রভঙ্গ করে দেয়। উল্লেখ্য, ১৯৯০-এর দশকে প্রধানমন্ত্রী থাকা অবস্থায় নিজের সরকার থেকে আনোয়ার ইব্রাহিমকে বরখাস্ত করেন মাহাথির মোহাম্মদ। এর পরপরই সমকামিতা এবং ক্ষমতার অপব্যবহারের মামলায় তাকে জেল দেয়া হয়।\n২০১৮ সালের ঐতিহাসিক নির্বাচনে তারা বিরোধী দলের একটি জোট গঠন করেন। তাতে ঐতিহাসিক বিজয় অর্জন করেন তারা। প্রধানমন্ত্রী হন মাহাথির মোহাম্মদ। দুই বছর এ পদে থাকার পর ক্ষমতা আনোয়ার ইব্রাহিমের কাছে হস্তান্তরের চুক্তি হয়েছিল তাদের মধ্যে। কিন্তু তার আগেই দলে আভ্যন্তরীণ কলহে জোট ভেঙে যায়। নিজের দলের সঙ্গে বিশ্বাসঘাতকতা করে প্রধানমন্ত্রী হন মুহিদ্দিন ইয়াসিন। তার পদত্যাগের আহŸানে দেশটির রাজনীতি আবার উত্তাল হয়ে উঠেছে। পার্লামেন্টকে ভুলপথে নিয়ে যাওয়ার জন্য মুহিদ্দিন প্রশাসনকে তিরস্কার করেছেন মালয়েশিয়ার রাজা। শনিবার সরকার বিরোধী বিরল বিক্ষোভ করেছেন কয়েক শত মানুষ।\nএদিকে মালয়েশিয়ায় করোনায় একদিনে রেকর্ড সংখ্যক মানুষের মৃত্যু হয়েছে। গতকাল এ সংখ্যা দাঁড়িয়ে ২১৯-এ। সব মিলিয়ে দেশটিতে মৃত্যু হয়েছে ৯ হাজার ৪০৩ জনের। মন্ত্রণালয় বলছে, এ সময়ে দেশটিতে নতুন করে আক্রান্ত হয়েছে ১৫ হাজার ৭৬৪ জন। সব মিলিয়ে দেশটিতে আক্রান্তের সংখ্যা ১১ লাখ ৪৬ হাজার ১৮৬ জন। সূত্র : এএফপি ও রয়টার্স।\nJobaer Mahmud Saikot ৩ আগস্ট, ২০২১, ১:০৯ এএম says :00\nমাহাথির মোহাম্মদ ও আনোয়ার ইব্রাহিম জোট বেঁধে ক্ষমতায় এলেও মাহাথির প্রতিশ্রুতি অনুযায়ী দু বছর পর আনোয়ারের কাছে ক্ষমতা হস্তান্তর করেন নি। পরবর্তীতে তারই দলের আরেক নেতা ইয়াসিন বিরোধী দলের সাথে আতাত করে জোট বেঁধে ক্ষমতায় আসেন। মাহাথির আর আনোয়ার দুজনই ক্ষমতার বাইরে চলে যান। তৃতীয় পক্ষ হিসেবে ইয়াসিন ক্ষমতা দখল করেন। ক্ষমতা পুনরুদ্ধারে তাই আবার মাহাথির-আনোয়ার মতভেদ ভুলে এক হয়েছেন।\nMujib Hasan ৩ আগস্ট, ২০২১, ১:১০ এএম says :00\nএটাই সত্যিকারের রাজনীতি, রাজনৈতিক ময়দানে মতভেদ থাকতে পারে এজন্য কি একসাথে আসা যাবেনা ? তাদেরকে সেলুট জানাই, প্রতিহিংসা ভুলে একসঙ্গে হাত বাড়িয়ে দিয়েছে। এমন রাজনীতি আমাদের দেশেও খুব বেশী প্রয়োজন!\nMd.Imran Farook Himel ৩ আগস্ট, ২০২১, ১:১০ এএম says :00\nমুহিউদ্দিন না হাটলে কি করনীয়?\nKhan Raju ৩ আগস্ট, ২০২১, ১:১০ এএম says :00\nমালয়েশিয়ার উন্নতির একমাত্র কারণ, তারা সবসময় এক থাকে।\nM Kamrul Islam Sumon ৩ আগস্ট, ২০২১, ১:১০ এএম says :00\nIn this World Mahathir Muhammad is only one piece,Allah gifted for\nমিয়া আবদুল হান্নান ৩ আগস্ট, ২০২১, ১০:০৭ এএম says :00\nগত বছর ২০২০ সালের ২০ মার্চ শুক্রবার জুমআ নামাজের পূর্বে মহিউদ্দিন ইয়াসিন মালয়েশিয়ার প্রধানমন্ত্রী দ্বায়িত্ব নিষ্ঠার সাথে পালন করেন, মরণঘাতী মহামারি করোনা ভাইরাসের প্রাদুর্ভাব সংক্রমণের কারণে সারা বিশ্বের ন্যায় মালয়েশিয়ায় কোভিড -১৯ এর অভাব অনটন দেখা যায়, বাড়তে থাকে মৃত্যুর মিছিল একের পর এক লকডাউন নিয়ে দেশ অচল হয়ে পড়ে।প্রধানমন্ত্রী মহিউদ্দিন ইয়াসিন উপর নাখোশ হতে থাকে জনগণ, সেই সাথে হেভিওয়েট নেতা সাবেক প্রধানমন্ত্রী মাহাথির মোহাম্মদ ও আনোয়ার ইব্রাহীম ঐক্য প্রক্রিয়া গড়ে তোলেন গতকাল ২ আগষ্ট ২০২১ সোমবার পার্লামেন্টের ভিতর বাইরে বিক্ষোভ মিছিল প্রতিবাদ সমাবেশ করতে থাকে। গড়াতে থাকে কুয়ালালামপুর মালয়েশিয়ার জনগনের ভাগ্যের চাকা, উত্থান পতনের খেলা কে হারে কে জিতে বুঝা যাবে কয়েক মাসের মাঝেই। আমাদের দে-শ বাংলাদেশ তার উল্টো বিরোধী দল নেই, রাজনৈতিক অঙ্গনে অশান্তি আন্দোলনের বালাই নেই।


ক্লাস রেখে শিক্ষকের ধান কাটল শিক্ষার্থীরা! | | Osmaninagarnews.com\nক্লাস রেখে এক সহকারী শিক্ষকের জমিতে ধান কেটেছে ময়মনসিংহের গৌরীপুরের পাছার উচ্চ বিদ্যালয়ের শিক্ষার্থীরা। সকালের নাশতায় দেয়া হয়েছে প্রাথমিক বিদ্যালয়ের শিক্ষার্থীদের জন্য বিতরণকৃত বিনা মূল্যের বিস্কুট আর সেমাই। গৃহস্থালি কাজের জন্যও নেয়া হয়েছে ৭-৮ জন ছাত্রী।\nছাত্রদের ধান কাটার ছবি তোলার সময় দিগ্বিদিক ছুটাছুটি শুরু করলে এলাকায় তোলপাড় শুরু হয়।\nএদিকে ছাত্রদের জোর করে আনেননি। টাকা বিনিময়ে ‘কামলা’ (শ্রমিক) হিসেবে কাজে এনেছেন উল্লেখ করে সমাধান প্লাস নামের কোচিং সেন্টারের শিক্ষক ও পাছার সরকারি প্রাথমিক বিদ্যালয়ের সহকারী শিক্ষক আবু সাঈদ জানান, তার জমিতে ২২ জন দরিদ্র শিক্ষার্থী কাজ করছে।\nএলাকাবাসী ও অভিভাবকদের অভিযোগ, প্রতি ১০ শতাংশ জমির ধান কাটা ও মাড়াই করতে প্রায় ১৫০০ টাকা খরচ হয়। ওই টাকা বাঁচাতেই প্রাইমারি স্কুলের শিক্ষক হয়েও আবু সাঈদ সমাধান প্লাস কোচিং সেন্টারের শিক্ষক হওয়ার সুযোগে উচ্চ বিদ্যালয়ের ছাত্রদের এনে ধান কাটাচ্ছে, যা অমানবিক।\nক্ষোভে ফুঁসছেন পাছার উচ্চ বিদ্যালয়ের অভিভাবকরাও। পাছার উচ্চ বিদ্যালয়ের অষ্টম শ্রেণির শিক্ষার্থী রওনকের বাবা দুলাল মিয়া বলেন, সকালে আমার ছেলে সাঈদ স্যারের কোচিংয়ে যাওয়ার জন্য বাড়ি থেকে বের হয়। পরে খবর পাই আমার ছেলেকে দিয়ে স্যার তার ক্ষেতের ধান কাটাচ্ছে। পরে বিষয়টি স্কুলের প্রধান শিক্ষককে জানালে আমার ছেলে বাড়ি ফিরে আসে।\nতবে ছেলের সঙ্গে কথা বলে জানতে পারি ধান কাটার জন্য স্যার তাকে কোনো টাকা দেয়নি।\nধান কাটায় নিয়োজিত কয়েকজন শিক্ষার্থী বলেন, সাঈদ স্যারের প্রতি কাঠা জমির ধান ৭০০ টাকা চুক্তিতে কাটছি। তবে আমাদের দলের অনেকেই স্কুলে না গিয়ে টাকা ছাড়াও ধান কাটার কাজ করছে।\nপাছার উচ্চ বিদ্যালয়ের প্রধান শিক্ষক শাহ আরশাদুল হক বলেন, দুদিন ধরে স্কুলে শিক্ষার্থীদের উপস্থিতি কম। পরে জানতে পারি শিক্ষার্থীরা স্কুল ফাঁকি দিয়ে এক প্রাথমিক স্কুলশিক্ষকের জমিতে ধান কাটছে। যেসব শিক্ষার্থী ধান কাটছে তাদের অধিকাংশই উচ্চবিত্ত পরিবারের সন্তান। কিন্তু কেন তারা পরের জমিতে ধান কাটছে বিষয়টি আমার বোধগম্য নয়। গৌরীপুর উপজেলা নির্বাহী কর্মকর্তা ফারহানা করিম বলেন, তদন্তে সাপেক্ষে জড়িত শিক্ষকের বিরুদ্ধে ব্যবস্থা গ্রহণের জন্য সংশ্লিষ্ট কর্মকর্তাদের নির্দেশ দেয়া হয়েছে।\nসহকারী উপজেলা শিক্ষা কর্মকর্তা মো. জহির উদ্দিন জানান, এ নিয়ে তদন্ত চলছে।\nসরেজমিনে গিয়ে দেয়া যায়, পাছার সরকারি প্রাথমিক বিদ্যালয়ের সহকারী শিক্ষক আবু সাঈদের বাড়ি সহনাটি ইউনিয়নের রাইশিমুল গ্রামে। তিনি শিক্ষকতার পাশাপাশি গ্রামে সমাধান প্লাস নামের কোচিং সেন্টার পরিচালনা করেন।\nওই কোচিং সেন্টারের শিক্ষার্থীদের নানা রকম প্রলোভন দেখিয়ে নিজের ধানক্ষেতে নিয়ে যান। কয়েকটি গ্রুপে বিভক্ত হয়ে কেউ ধান কাটছে, কেউ আনছে আবার কেউ মাড়াই কাজে ব্যস্ত। একই সঙ্গে রান্নাবান্নাসহ গৃহস্থালি কাজের জন্য ৭-৮ জন ছাত্রী তার বাড়িতে নিয়ে গেছেন।\nউপজেলা মাধ্যমিক শিক্ষা কর্মকর্তা মো. সাইফুল আলম বলেন, শিক্ষার্থীদের দিয়ে ধান কাটানোর বিষয়টি খোঁজ নিচ্ছি। স্কুলের প্রধান শিক্ষকের সঙ্গে কথা বলে প্রয়োজনীয় ব্যবস্থা নেয়া হবে।\nজেলা প্রাথমিক শিক্ষা অফিসার মোফাজ্জল হোসেন বলেন, যে স্কুলের শিক্ষার্থীরা ধান কাটায় অংশগ্রহণ করেছে ওই স্কুল কর্তৃপক্ষ যদি লিখিত অভিযোগ দেয় তাহলে প্রয়োজনীয় ব্যবস্থা নেয়া হবে।\nPrevমাথাব্যথার রোগীর অস্ত্রোপচার পায়ে\nNextনারী পুলিশ কর্মকর্তার মানবিকতা!


একুশে ফেব্রুয়ারি : বাঙালীর আত্মপরিচয়ের দিন-SandwipNews24\nএকুশে ফেব্রুয়ারি : বাঙালীর আত্মপরিচয়ের দিন\nতোফায়েল আহমেদ :: স্বাধীন বাংলাদেশের আপামর জনসাধারণ প্রতি বছর অমর একুশের শহীদ দিবসে মহান ভাষা আন্দোলনের সূর্যসন্তানদের শ্রদ্ধাবনত চিত্তে স্মরণ করে। ১৯৫২-এর ভাষা শহীদদের পবিত্র রক্তস্রোতের সঙ্গে মিশে আছে বাঙালীর জাতীয় মুক্তিসংগ্রামের গৌরবগাথা। ’৫২-এর একুশে ফেব্রুয়ারিতে বাংলার ছাত্রসমাজ আত্মদান করে মাতৃভাষার অধিকার প্রতিষ্ঠা করেছিল। রক্তরাঙা অমর একুশে ফেব্রুয়ারি রক্তের প্লাবনের মধ্য দিয়ে আজ সারা বিশ্বে আন্তর্জাতিক মাতৃভাষা দিবসের গৌরবময় আসনে আসীন। শুধু বাঙালী নয়, বিশ্বের প্রতিটি জাতির মাতৃভাষার মর্যাদা, স্বাধিকার, স্বাধীনতা ও মানুষের মতো বাঁচার দাবির সংগ্রামের দুর্জয় অনুপ্রেরণা সৃষ্টির চির অনির্বাণ শিখার দীপ্তিতে দিগন্ত উদ্ভাসিত করেছে ‘একুশে ফেব্রুয়ারি’। ‘একুশে ফেব্রুয়ারি’ এদেশের মানুষকে শিখিয়েছে আত্মত্যাগের মন্ত্র, বাঙালীকে করেছে মহীয়ান। জাতি হিসেবে আমরা আত্মনিয়ন্ত্রণ অধিকার প্রতিষ্ঠায় উদ্বুদ্ধ হয়ে ভাষাভিত্তিক বাঙালী জাতীয়তাবাদী ভাবধারার সমন্বয়ে অসাম্প্রদায়িক চেতনা ধারণ করেছি। মহান ভাষা আন্দোলনের পথ ধরেই এসেছে মহত্তর স্বাধীনতার চেতনা।\nমাতৃভাষার অধিকার রক্ষায় ভাষা আন্দোলনের সূচনা হয়েছিল ১৯৪৮-এর ১১ মার্চ। ‘অসমাপ্ত আত্মজীবনী’ গ্রন্থে জাতির পিতা বঙ্গবন্ধু শেখ মুজিবুর রহমান লিখেছেন, আমরা দেখলাম, বিরাট ষড়যন্ত্র চলছে বাংলাকে বাদ দিয়ে রাষ্ট্রভাষা উর্দু করার। পূর্ব পাকিস্তান মুসলিম ছাত্রলীগ এবং তমদ্দুন মজলিশের প্রতিবাদ করল এবং দাবি করল, বাংলা ও উর্দু দুই ভাষাকেই রাষ্ট্রভাষা করতে হবে। আমরা সভা করে প্রতিবাদ শুরু করলাম। এই সময় পূর্ব পাকিস্তান মুসলিম ছাত্রলীগ এবং তমদ্দুন মজলিশ যুক্তভাবে সর্বদলীয় সভা আহ্বান করে একটা ‘রাষ্ট্রভাষা সংগ্রাম পরিষদ’ গঠন করল। সভায় ১৯৪৮ সালের ১১ মার্চকে ‘বাংলা ভাষা দাবি’ দিবস ঘোষণা করা হলো। জেলায় জেলায় আমরা বের হয়ে পড়লাম। (পৃষ্ঠা-৯১, ৯২)। ’৪৮-এর ১১ মার্চ অন্যতম রাষ্ট্রভাষার দাবিতে বাংলার ছাত্রসমাজ প্রথম প্রতিবাদ কর্মসূচী পালন করে। সেদিন যারা মাতৃভাষার দাবিতে রাজপথে সংগ্রাম করে কারাবরণ করেন বঙ্গবন্ধু শেখ মুজিব এবং শামসুল হক ছিলেন তাদের অন্যতম। মার্চের ১১ থেকে ১৫Ñ এই পাঁচ দিন কারারুদ্ধ ছিলেন নেতৃবৃন্দ। পাঁচ দিনের কারাজীবনের স্মৃতিতর্পণ করে বঙ্গবন্ধু লিখেছেন, দেয়ালের বাইরেই মুসলিম গার্লস স্কুল। যে পাঁচ দিন আমরা জেলে ছিলাম সকাল দশটায় মেয়েরা স্কুলের ছাদে উঠে স্লোগান দিতে শুরু করত, আর চারটায় শেষ করত। ছোট্ট ছোট্ট মেয়েরা একটু ক্লান্তও হতো না। ‘রাষ্ট্রভাষা বাংলা চাই,’ ‘বন্দি ভাইদের মুক্তি চাই,’ ‘পুলিশি জুলুম চলবে না’Ñ নানা ধরনের স্লোগান। এই সময় শামসুল হক সাহেবকে আমি বললাম, হক সাহেব ঐ দেখুন, আমাদের বোনেরা বেরিয়ে এসেছে। আর বাংলাকে রাষ্ট্রভাষা না করে পারবে না। হক সাহেব আমাকে বললেন, ‘তুমি ঠিকই বলেছ, মুজিব’। (পৃষ্ঠা-৯৩, ৯৪)। বাংলার মানুষের প্রতি বঙ্গবন্ধুর অবিশ্বাস্য আত্মপ্রত্যয় ছিল! তখন কে জানতো যে, ’৪৮-এর এই ১১ মার্চের পথ ধরেই ’৫২, ’৬৯ এবং ’৭১-এর একুশে ফেব্রুয়ারির চেতনায় স্বাধীন ও সার্বভৌম গণপ্রজাতন্ত্রী বাংলাদেশের অভ্যুদয় ঘটবে! কিন্তু জাতির জনক বঙ্গবন্ধু শেখ মুজিব জানতেন! কারণ তিনি দূরদর্শী নেতা ছিলেন, লক্ষ্য স্থির করে কর্মসূচী নির্ধারণ করতেন। যেদিন পাকিস্তান প্রতিষ্ঠা হয়েছিল, সেদিনই তিনি বুঝতে পেরেছিলেন এই পাকিস্তান বাঙালীদের জন্য হয়নি; একদিন বাংলার ভাগ্যনিয়ন্তা বাঙালীদেরই হতে হবে। আর তাই তিনি ধাপে ধাপে সমগ্র জাতিকে প্রস্তুত করেছেন চূড়ান্ত সংগ্রামের জন্য।\n৫২-এর ২১ ফেব্রুয়ারি। রাষ্ট্রভাষা বাংলার দাবিতে ঢাকা বিশ্ববিদ্যালয়ের কলাভবন সংলগ্ন আমতলায় ছাত্রসভা। নুরুল আমীন সরকার আরোপিত ১৪৪ ধারা ভঙ্গের প্রস্তুতি। ছাত্রসভার সিদ্ধান্ত মোতাবেক ১০ জন মিছিল করে ১৪৪ ধারা ভাঙবে। ছাত্রসমাজ প্রতিবাদ মিছিল করে ১৪৪ ধারা ভাঙল। সরকারের পেটোয়া পুলিশ বাহিনী গুলি ছুড়লে সালাম, বরকত, রফিক, জব্বারসহ অনেকে শহীদ হন। আমার ভাইয়ের রক্তে রাজপথ রঞ্জিত হয়। বঙ্গবন্ধু তখন কারারুদ্ধ। কারাগারেই তিনি রাষ্ট্রভাষা বাংলার দাবিতে একাত্মতা প্রকাশ করে অনশন করেন। ‘অসমাপ্ত আত্মজীবনী’ গ্রন্থে তিনি আরও লিখেছেন, ‘মাতৃভাষার অপমান কোন জাতি সহ্য করতে পারে না। পাকিস্তানের জনগণের শতকরা ছাপ্পান্ন জন বাংলা ভাষাভাষী হয়েও শুধুমাত্র বাংলাকে রাষ্ট্রভাষা বাঙালীরা করতে চায়নি। তারা চেয়েছে বাংলার সঙ্গে উর্দুকেও রাষ্ট্রভাষা করা হোক, তাতে আপত্তি নেই। কিন্তু বাঙালীর এই উদারতাটাই অনেকে দুর্বলতা হিসেবে গ্রহণ করে নিয়েছে।’ (পৃষ্ঠা-১৯৮)। ’৫২-এর একুশে ফেব্রুয়ারির আন্দোলন দেশের গ্রামে-গঞ্জে ছড়িয়ে পড়েছিল। গ্রামে গ্রামে মিছিল হতো। সেই মিছিলে স্কুলের ছাত্রদের ব্যাপক ও স্বতঃস্ফূর্ত অংশগ্রহণ ছিল। আমি তখন তৃতীয় শ্রেণীর ছাত্র। মনে আছে তখনকার স্লোগান, ‘শহীদ স্মৃতি অমর হউক,’ ‘রাষ্ট্রভাষা বাংলা চাই,’ ‘আমার ভাষা তোমার ভাষা, বাংলা ভাষা বাংলা ভাষা’।\n’৬৯-এর একুশে ফেব্রুয়ারি আমাদের জাতীয় জীবনে গুরুত্বপূর্ণ দিন। ’৬৯-এর গণআন্দোলনের সর্বব্যাপী গণবিস্ফোরণ ঘটে একুশে ফেব্রুয়ারিতে। সেদিনও খুলনায় পুলিশের গুলিতে ১০ জন নিহত ও ৩০ জন আহত হয়। ’৬৯-এর ১৭ জানুয়ারি ১১ দফার দাবিতে যে আন্দোলন আমরা শুরু করেছিলাম একুশে ফেব্রুয়ারি তা পূর্ণাঙ্গ রূপ লাভ করে। ১৫ ফেব্রুয়ারি সার্জেন্ট জহুরুল হক এবং ১৮ ফেব্রুয়ারি ড. শামসুজ্জোহার মৃত্যুতে বাংলার মানুষ বিক্ষোভে ফেটে পড়ে। বিক্ষুব্ধ মানুষকে দমাতে সরকার সান্ধ্য আইন জারি করে। আমরা সান্ধ্য আইন ভঙ্গ করে রাজপথে মিছিল করি। ’৫২-এর ভাষা আন্দোলনের চেতনা ’৬৯-এর গণআন্দোলনের বাঁধভাঙ্গা জোয়ারে পরিপূর্ণতা লাভ করে। আমাদের আহ্বানে বিগত ১৭ বছরের সমস্ত দৃষ্টান্ত ভঙ্গ করে ঢাকা নগরের অধিবাসীরা অভূতপূর্ব প্রাণচাঞ্চল্যের মাধ্যমে মহান ভাষা আন্দোলনের অমর শহীদদের পবিত্র স্মৃতির প্রতি প্রাণঢালা শ্রদ্ধাজ্ঞাপন এবং প্রশাসনের সর্বত্র বাংলা ভাষা প্রতিষ্ঠার জোর দাবি উত্থাপন করে। একটি সুন্দর, নিষ্কলুষ, নির্যাতন-নিপীড়নহীন শোষণমুক্ত সমাজব্যবস্থা কায়েমের লক্ষ্যে সেদিন আমরা সমগ্র জাতিকে এক মোহনায় শামিল করতে সক্ষম হয়েছিলাম। সেদিনের একুশে ফেব্রুয়ারি বাংলার ঘরে ঘরে স্বাধিকার ও স্বাধীনতার এক নতুন বার্তা পৌঁছে দিয়েছিল। দিনটি ছিল শুক্রবার। একুশে ফেব্রুয়ারি শহীদদের স্মরণে প্রথম সরকারী ছুটি আদায় করেছিলাম। প্রভাতফেরি, কালো পতাকা উত্তোলন, আজিমপুর কবরস্থানে শহীদদের সমাধিতে পুষ্পার্ঘ্য অর্পণ, শহীদদের আত্মার মাগফেরাত কামনা এবং কেন্দ্রীয় শহীদ মিনারে পুষ্পাঞ্জলি অর্পণের মধ্য দিয়ে আমাদের কর্মসূচী শুরু হয়। শহীদ দিবস উপলক্ষে ছাত্র সংগ্রাম পরিষদের উদ্যোগে শহীদ মিনারের পাদদেশে শপথ অনুষ্ঠান পরিচালিত হয়। ’৬৯-এর একুশে ফেব্রুয়ারিকে মহান ভাষা আন্দোলনের অবিচ্ছেদ্য ধারা হিসেবে চিহ্নিত করে কেন্দ্রীয় ছাত্রসংগ্রাম পরিষদের দশ জন ছাত্র নেতা বঙ্গবন্ধুসহ সকল রাজবন্দীর নিঃশর্ত মুক্তি এবং জীবনের বিনিময়ে হলেও ১১ দফা দাবি আদায়ের অঙ্গীকার ব্যক্ত করে বলেন, ‘একুশে ফেব্রুয়ারি ভাষা আন্দোলনের সংগ্রাম আজ একনায়কত্ববাদী শাসন ব্যবস্থার উচ্ছেদ ঘটিয়ে জনগণের গণতান্ত্রিক অধিকার প্রতিষ্ঠার সংগ্রামের সঙ্গে মিশে গেছে। ছাত্র-জনতা শ্রমিক-কৃষকের জনপ্রিয় ১১ দফার সংগ্রাম আজ তাই মহান ভাষা আন্দোলনের ঐতিহ্য অনুসরণ করছে। ’৫২ সালের একুশে ফেব্রুয়ারির সংগ্রাম কেবলমাত্র বাংলা ভাষার সংগ্রাম ছিল না। এ সংগ্রাম ছিল সারা দেশে গণতান্ত্রিক অধিকার প্রতিষ্ঠার ও বাংলা ভাষীদের স্বাধিকার প্রতিষ্ঠার দিবস।’ শহীদ আসাদ, মতিউর, মকবুল, রুস্তম, আলমগীর, সার্জেন্ট জহুরুল হক, ড. শামসুজ্জোহাসহ ১১ দফা আন্দোলনের ৩৯ জন বীর শহীদ ’৫২-এর ভাষা আন্দোলনের শহীদ সালাম, বরকত, রফিক, শফিক, জব্বারের উত্তরাসূরী। বিকাল ৩টায় পল্টন ময়দানে কেন্দ্রীয় ছাত্রসংগ্রাম পরিষদের জনসভা অনুষ্ঠিত হয়। জনসভা তো নয়, যেন গণমহাসমুদ্র। জনসমাবেশের তুলনায় সেদিনের পল্টন ময়দানের আয়তন কম মনে হয়েছিল। চতুর্দিক থেকে মানুষের ঢল নেমেছিল। কেন্দ্রীয় ছাত্রসংগ্রাম পরিষদের নেতৃবৃন্দ সমাবেশ থেকে সরকারের উদ্দেশে চরমপত্র ঘোষণা করে সমস্বরে বলেছিলেন, ‘আগামী ৩ মার্চের পূর্বে দেশবাসীর সার্বিক অধিকার কায়েম, আইয়ুব সরকারের পদত্যাগ, রাষ্ট্র বনাম শেখ মুজিব মামলা প্রত্যাহার, ১১ দফা দাবির পূর্ণাঙ্গ বাস্তবায়ন, ২৪ ঘণ্টার মধ্যে আমাদের প্রিয় নেতা শেখ মুজিবসহ সকল রাজবন্দীর নিঃশর্ত মুক্তি, সংবাদপত্র ও বাক-স্বাধীনতার ওপর থেকে সর্বপ্রকার বিধি-নিষেধ প্রত্যাহার করতে হবে।’ পল্টন ময়দানে অনুষ্ঠিত সর্বদলীয় ছাত্র সংগ্রাম পরিষদের জনসভায় সভাপতির ভাষণে সেদিন যা বলেছিলাম দৈনিক ইত্তেফাকের পাতা থেকে তা হুবহু তুলে দিচ্ছি পাঠকবর্গের জন্য, ‘একুশে ফেব্রুয়ারি এই দিনটি আত্মপ্রত্যয়ের দিন, আত্মপরিচয় দেয়া ও নেয়ার দিন। ১৭ বৎসর পূর্বে এই দিনটি ছিল শুধু মাতৃভাষাকে রাষ্ট্রভাষার মর্যাদায় প্রতিষ্ঠিত করার সংগ্রামের দিন। আজ ১৯৬৯ সালে এই দিনটি জনগণের সার্বিক মুক্তি সংগ্রামের দিন হয়ে দেখা দিয়েছে। বিভিন্ন সময়ে বাংলা ভাষা, রবীন্দ্র সঙ্গীত ইত্যাদি নিয়ে স্বার্থান্বেষী মহল থেকে নতুনতর যেসব বিতর্কের অবতারণা করা হয়েছে সেসব বিতর্ক ও এদের উত্থাপকদের সতর্ক করে বলছি, বাংলাদেশে জন্মজন্মান্তর বাস করেও যারা বাংলা ভাষায় কথা বলতে শিখে নাই, তাদের স্বরূপ আজ উদঘাটিত। এই শ্রেণীর লোকেরা বেইমান। বাংলায় বেইমানের কোন স্থান হবে না এবং স্বাধিকারের সর্বাত্মক সংগ্রাম নিয়ে যদি তারা চিরন্তন পদ্ধতিতে রাজনৈতিক ঘুঁটি চালানোর প্রয়াস পান তবে আত্মরক্ষার পুরাতন প্রথা পরিত্যাগ করে প্রতি আক্রমণের পথে আমাদের এগিয়ে যেতে হবে। রাষ্ট্র বনাম শেখ মুজিব মামলার অন্যতম বন্দী শহীদ সার্জেন্ট জহুরুল হকের মর্মান্তিক মৃত্যুতে কঠোর হুঁশিয়ারি উচ্চারণ করে বলছি, এই মামলায় বন্দী আর কারো গায়ে যদি একটি আঁচড়ও লাগে তবে দেশব্যাপী দাবানল জ্বলে উঠবে। আর নেতৃবৃন্দের উদ্দেশে বলছি, শেখ মুজিবের জনপ্রিয়তাকে কেউ যেন নিজেদের রাজনৈতিক হাতিয়ার না করেন।’ স্বৈরশাসকের প্রতি চরমপত্র ঘোষণার পর সন্ধ্যায় দেশবাসীর উদ্দেশে এক বেতার ভাষণে পাকিস্তানের তথাকথিত লৌহমানব আইয়ুব খান নতি স্বীকার করে ঘোষণা করেন, ‘আমি আগামী নির্বাচনে প্রতিদ্বন্দ্বিতা করব না এবং এই সিদ্ধান্ত চূড়ান্ত ও অপরিবর্তনীয়।’ ২২ ফেব্রুয়ারি সামরিক জান্তা বঙ্গবন্ধু শেখ মুজিবসহ সকল রাজবন্দীকে নিঃশর্ত মুক্তি দিতে বাধ্য হয় এবং ২৩ তারিখ রেসকোর্স ময়দানে (বর্তমান সোহরাওয়ার্দী উদ্যান) বাঙালী জাতির পক্ষ থেকে ১০ লক্ষ মানুষের উপস্থিতিতে কৃতজ্ঞ চিত্তে প্রিয় নেতাকে ‘বঙ্গবন্ধু’ উপাধিতে ভূষিত করা হয়।\nএরপর ’৭১-এর একুশে ফেব্রুয়ারি। ’৭০-এর ঐতিহাসিক নির্বাচনে আমরা বিজয়ী হয়েছি। সংখ্যাগরিষ্ঠ দলের হাতে ক্ষমতা হস্তান্তর প্রশ্নে জেনারেল ইয়াহিয়া খান তখন নানামুখী ষড়যন্ত্রে লিপ্ত। সেসব ষড়যন্ত্রের বেড়াজাল ছিন্ন করে ’৭১-এর একুশে ফেব্রুয়ারির প্রথম প্রহরে জাতির পিতা বঙ্গবন্ধু শেখ মুজিবুর রহমান শহীদ মিনারের পবিত্র বেদিতে পুষ্পমাল্য অর্পণের পর (আমার হাতে ছিল হ্যান্ডমাইক) বলেছিলেন, ‘শহীদের রক্ত বৃথা যেতে দিব না। চূড়ান্ত ত্যাগ স্বীকারের জন্য আমাদের প্রস্তুতি নিতে হবে। জননী জন্মভূমির বীর শহীদদের স্মরণে শপথ নিয়ে বলছি যে, রক্ত দিয়ে হলেও বাংলার স্বাধিকার আদায় করব। যে ষড়যন্ত্রকারী দুশমনের দল ১৯৫২ সাল থেকে শুরু করে বারবার বাংলার ছাত্র-যুবক-কৃষক-শ্রমিককে হত্যা করেছে। যারা ২৩ বছর ধরে বাঙালীর রক্ত-মাংস শুষে খেয়েছে, বাংলার স্বাধিকার আন্দোলন বানচালের জন্য, বাঙালীদের চিরতরে গোলাম করে রাখার জন্য তারা আজও ষড়যন্ত্র চালিয়ে যাচ্ছে। শহীদের আত্মা আজ বাংলার ঘরে ঘরে ফরিয়াদ করে ফিরছে, বলছে, বাঙালী তুমি কাপুরুষ হইও না। স্বাধিকার আদায় করো। আমিও আজ এই শহীদ বেদি থেকে বাংলার জনগণকে আহ্বান জানাচ্ছি, আমি যদি হুকুম দিবার নাও পারি, প্রস্তুত হও, দরকার হয় রক্ত দিব। কিন্তু স্বাধিকারের দাবির প্রশ্নে কোন আপোষ নাই।’ অমর একুশে পালনে শহীদ মিনারে ব্যক্ত করা জাতির পিতার এই অঙ্গীকার আমরা অক্ষরে অক্ষরে পালন করে প্রিয় মাতৃভূমিকে স্বাধীন করেছি। ভাবতে কত ভাল লাগে, একদিন মায়ের ভাষায় কথা বলার অধিকার প্রতিষ্ঠার জন্য জাতির পিতা নেতৃত্ব দিয়েছিলেন; পরে তাঁরই সুযোগ্য কন্যা প্রধানমন্ত্রী শেখ হাসিনার নেতৃত্বে ‘একুশে ফেব্রুয়ারি’ ‘আন্তর্জাতিক মাতৃভাষা দিবস’ হিসেবে ১৯৯৯ থেকে বিশ্ব জুড়ে মর্যাদার সঙ্গে পালিত হচ্ছে। প্রকৃতপক্ষে ‘আমার ভাইয়ের রক্তে রাঙানো একুশে ফেব্রুয়ারি’ যুগে যুগে অনুপ্রেরণার উৎস হয়ে আমাদের চেতনায় সতত বিরাজ করে। বিশেষ করে ’৫২, ’৬৯ এবং ’৭১-এর একুশে ফেব্রুয়ারি দেশের মানুষ জাতীয় মুক্তির সংগ্রামী চেতনায় উদ্বুদ্ধ হয়ে অনন্য এক স্বতঃস্ফূর্ততায় পালন করেছিল যা নজিরবিহীন! যে জন্য আমাদের জাতীয় মুক্তিসংগ্রামের ইতিহাসে ‘একুশে ফেব্রুয়ারি’ বাঙালীর আত্মপরিচয়ের দিন হিসেবে চিহ্নিত।


জানেন কি? কিভাবে দিয়েগো ম্যারাডোনা মারা গিয়েছে ? জানেন কি? কিভাবে দিয়েগো ম্যারাডোনা মারা গিয়েছে ?\nশুক্রবার, ১০ জুন ২০২২, ০৪:৫৯ অপরাহ্ন\nদিয়েগো ম্যারাডোনা, বিশ্ব ফুটবলের গ্রেটেস্ট রাজপুত্র, ব্যাড বয়, জাদুকর ইত্যাদি বহু বিশেষণ সঙ্গে নিয়ে মাত্র ৬০ বছর বয়সেই চলে গেলেন ফুটবল কিংবদন্তি দিয়েগো ম্যারাডোনা, হৃদরোগে আক্রান্ত হয়ে প্রয়াত ফুটবলের এই রাজপুত্রর । যেন নিজের মেজাজেই চলে গেলেন তিনি । কোটি কোটি ফুটবল ভক্তকে কাঁদিয়ে চলে গেলেন ম্যারাডোনা।মাত্র ৬০ বছর বয়সেই শেষ হয়ে গেল তার মহানায়কীয় অধ্যায়। হৃদরোগে আক্রান্ত হয়ে মারা গিয়েছেন তিনি।তাঁর আইনজীবী খবরটি নিশ্চিত করেছে।\n২০২০ সালের ৬০ তম জন্মদিনের কয়েকদিন পরেই নভেম্বরের দ্বিতীয় সপ্তাহে মাথায় অস্ত্রোপচার হয় ম্যারাডোনার,সেখানে ব্রেন থেকে ক্লট বার করা হয়েছিল৷ এরপরেও তিনি জানিয়েছিলেন সোশ্যাল মিডিয়ায় তিনি ভালো আছেন৷ মস্তিষ্কে অস্ত্রোপচারের ৮ দিন পরেই তাঁকে বুয়েনাস আইরেসের হাসপাতাল থেকে রিলিজ দিয়ে ছেড়ে দেওয়া হয়েছিল। নিয়ে যাওয়া হয়েছিল অন্য এক ক্লিনিকে। মাত্রাতিরিক্ত মদ্যপান ছাড়ানোর জন্য ফুটবলের রাজপুত্রকে রাখা হয় রিহ্যাব সেন্টারে। সেখানে তাঁর মাদকাসক্তি দূর করার চিকিৎসা চলছিল। এরপর হাসপাতাল থেকে ছাড়া পেলেও বাড়ি যাওয়া হয়নি ফুটবল কিংবদন্তি দিয়েগো ম্যারাডোনার।\nম্যারাডোনার আইনজীবী জানিয়েছেন, বুধবার সকালে বাড়িতেই আচমকা হৃদরোগে আক্রান্ত হন তিনি। স্থানীয় সময় সকাল সাতটার সময় বুকে ব্যাথা অনুভব করায় তাঁকে হাসপাতালে ভর্তি করা হয়৷তার পর সেখানেই তাঁর মৃত্যু হয়৷ দীর্ঘ দিন ধরে অসুস্থ ছিলেন তিনি।\nহঠাৎ করেই বুধবার দিন ম্যারাডোনার শারীরিক অবস্থার অবনতি ঘটে। অজ্ঞান হয়ে পড়েন তিনি। দেখাশুনার দায়িত্বে থাকা নার্স অনুমান করেন যে , দিয়েগো বুকে ব্যাথা হয় ,হৃদ্‌রোগে আক্রান্ত হয়েছেন তিনি । চিকিৎসকদের খবর দেন নার্স । কিন্তু হাসপাতালে নিয়ে যাওয়ার সময়ই তিনি মৃত্যু বরণ করেন । দিয়েগো ম্যারাডোনার পরিবারের থেকে এখনো কেউ এই ঘটনা নিয়ে কোনও মন্তব্য করেনি । জানা গিয়েছে , তাঁর বাড়ির সামনে ৯ টি অ্যাম্বুল্যান্স দাঁড়িয়ে ছিল । এটা আর্জেন্টিনার এক সংবাদপত্রের দাবি ।


ইস্টার্ন ইউনিভার্সিটিতে প্রথম আন্তঃবিশ্ববিদ্যালয় ব্যবসা প্রতিযোগিতা\nইস্টার্ন ইউনিভার্সিটির বিজনেস এন্ড অন্টারপ্রিনিয়রশীপ ক্লাবের আয়োজনে প্রথম আন্ত:বিশ্ববিদ্যালয় ব্যবসা প্রতিযোগিতা সম্প্রতি ধানমন্ডিস্থ বিশ্ববিদ্যালয়ের সেমিনার হলে অনুষ্ঠিত হয়। সপ্তাহব্যাপী চলা অনুষ্ঠানের গ্র্যান্ড ফাইনালে আটটি দল অংশ নেয়।\nএ দিনের প্রতিযোগিতা ও বিচারকদের চুলচেরা বিশ্লেষণ শেষে বিজয়ীদের হাতে পুরস্কার তুলে দেয়া হয়। বিশ্ববিদ্যালয়টির ভিসি অধ্যাপক ড. আবদুর রবের সভাপতিত্বে পুরস্কার বিতরণী অনুষ্ঠানে প্রধান অতিথি ছিলেন প্রাইম ব্যাংক লিমিটেড এর ব্যবস্থাপনা পরিচালক আহমেদ কামাল খান চৌধুরী।\nবিশেষ অতিথি ছিলেন ইস্টার্নের বোর্ড অব ট্রাস্টিজের সাবেক চেয়ারম্যান আবুল খায়ের চৌধুরী এবং প্রাইমএশিয়া বিশ্ববিদ্যালয়ের ভিসি অধ্যাপক ড. আবদুল হান্নান চৌধুরী। এসময় উপস্থিত ছিলেন শিক্ষক, কর্মকর্তা ও শিক্ষার্থীরা। প্রেস বিজ্ঞপ্তি।


influeza fever twice inayear, here is the reason, কেন বছরে একাধিকবার ইনফ্লুয়েঞ্জা জ্বরে আক্রান্ত হচ্ছেন, জেনে নিন – News18 Bangla\nInfluenza Virus: বারবার ইনফ্লুয়েঞ্জা জ্বরে আক্রান্ত হচ্ছেন! কেন হচ্ছে এমন! প্রতিকার কী, জেনে নিন\nবিশেষজ্ঞদের দাবি, কোভিড ভাইরাসের মতো ইনফ্লুয়েঞ্জা ভাইরাসেরও ভ্যারিয়ান্ট বদল হচ্ছে, তাই এই পরিস্থিতিতে অনেকেই এক বারের বদলে দু’বার করে সাধারণ জ্বরে আক্রান্ত হচ্ছেন।\nLast Updated : November 07, 2021, 03:53 IST\n#কলকাতা: কোভিড পরিস্থিতিতে বিভিন্ন সমস্যার সম্মুখীন হচ্ছেন সাধারণ মানুষ। কোভিড আক্রন্ত না-হলেও ঋতু পরিবর্তনের জেরে অনেকে জ্বরে ভুগছেন। বিশেষজ্ঞদের মতে, ইনফ্লুয়েঞ্জা ভাইরাসের (Influenza Virus) কারণে এই সময় অনেকে জ্বরে আক্রান্ত হচ্ছেন। কিন্তু অনেকেই কোভিড ভেবে ভয় পাচ্ছেন। তাই তাঁদের পরামর্শ, সুস্থ ও এবং চিন্তামুক্ত থাকতে হলে যথেষ্ট সাবধানতা অবলম্বন করতে হবে।\nঅনেক সময় দেখা যায় যে, একই ঋতুতে অনেকে দুই বা ততোধিক বার জ্বরে আক্রান্ত হয়েছেন। শুধু তাই নয়, বিশ্বের বিভিন্ন প্রান্তে দেখা গিয়েছে, করোনার থেকে সাধারণ জ্বরে আক্রান্ত হওয়ার সংখ্যা দৈনিক বৃদ্ধি পাচ্ছে। আর শুধু জ্বর নয়, এর সঙ্গে শ্বাসপ্রশ্বাস জনিত একাধিক সমস্যাও দেখা যাচ্ছে। এই পরিস্থিতিতে বিশেষজ্ঞরা পরামর্শ দিচ্ছেন যে, সুস্থ থাকতে হলে সাধারণ জ্বরের ভ্যাকসিন নেওয়া প্রয়োজন।\nআরও পড়ুন- চাষিদের জন্য তৈরি হচ্ছে এগ্রিস্টেক প্রজেক্ট, এটি আসলে কী?\nএই বিষয়ে তাঁদের দাবি, কোভিড ভাইরাসের মতো ইনফ্লুয়েঞ্জা ভাইরাসেরও ভ্যারিয়ান্ট বদল হচ্ছে, তাই এই পরিস্থিতিতে অনেকেই এক বারের বদলে দু’বার করে সাধারণ জ্বরে আক্রান্ত হচ্ছেন। পাশাপাশি, শ্বাসকষ্টের মতো সমস্যাও দেখা দিচ্ছে।\nবিশ্বব্যাপী পরিসংখ্যানের দিকে তাকালে দেখা যাবে, সারা দেশে কোভিড আক্রান্তের সংখ্যাও যে খুব একটা স্বস্তি দিয়েছে, এমনটা নয়। অন্য দিকে এই দেশের কোভিড পরিস্থিতিও খুব একটা স্বস্তির নয়। তার উপর আবার অনেকেই ইনফ্লুয়েঞ্জায় (Flu) আক্রান্ত হচ্ছেন। যার ফলে জ্বর-সহ একাধিক সমস্যা দেখা দিচ্ছে।\nএই পরিস্থিতি থেকে মুক্তি পাওয়ার জন্য বিশেষজ্ঞদের পরামর্শ, প্রত্যেকের ইনফ্লুয়েঞ্জা ভ্যাকসিন নেওয়া উচিত। এতে সাধারণ জ্বর বা ইনফ্লুয়েঞ্জা জ্বর থেকে মুক্তি পাওয়া সম্ভব। আসলে ইনফ্লুয়েঞ্জা ভাইরাসের বিভিন্ন ভ্যারিয়ান্টের জন্য অনেকে একই সিজনে দু’বার বা তার থেকেও বেশি বার ইনফ্লুয়েঞ্জা জ্বরে ভুগছেন।\nসেন্টার ফর ডিজিজ় কন্ট্রোল অ্যান্ড প্রিভেনশন (Centre for Disease Control and Prevention বা CDC)-এর তরফে জানানো হয়েছে যে, ২০২০-২০২১ বর্ষে সাধারণ ইনফ্লুয়েঞ্জা জ্বরে আক্রান্ত হওয়ার সম্ভাবনা অনেক কম থাকে।\nকারণ হিসেবে বলা হয়েছে, যে হেতু গত বছরের অধিকাংশ সময় দেশজুড়ে লকডাউন ছিল, ফলে সাধারণ মানুষ বাড়ি থেকে কম বেরিয়েছেন। সেই কারণে ভাইরাস ছড়িয়ে পড়ার সম্ভবনা অনেক কম ছিল। আর এতে আক্রান্তের সংখ্যাও ছিল অনেক কম। বিশেষজ্ঞরা জানিয়েছেন, শুধুমাত্র যে লকডাউনের জন্য ইনফ্লুয়েঞ্জা জ্বরে আক্রান্ত হওয়ার সংখ্যা কমেছে, এমনটা কিন্তু নয়। এর পাশাপাশি মাস্ক ব্যবহার, সামাজিক দূরত্ব বজায় রাখা, বাড়িতে থাকা ইত্যাদি বিধি মেনে চলার জন্যই ইনফ্লুয়েঞ্জা জ্বরে আক্রান্তের সংখ্যা কমেছে।\nকিন্তু চলতি বছরে পরিস্থিতি অনেকটা বদলেছে। গত বছর যে চিত্র ধরা পড়েছিল, তার থেকে অনেকটা ভিন্ন চিত্র ধরা পড়েছে এই বছর। বেশ কিছু পরিসংখ্যানে উঠে এসেছে যে, প্রচুর মানুষ চলতি বছরে সব থেকে খারাপ মাত্রায় ইনফ্লুয়েঞ্জা জ্বরে আক্রান্ত হচ্ছেন। অনেকেই জানিয়েছেন, পরিস্থিতি এ বার আরও খারাপ হওয়ার সম্ভাবনা রয়েছে। কোভিডের পাশাপাশি যদি ইনফ্লুয়েঞ্জায় আক্রান্তের সংখ্যা দিন দিন বাড়তে থাকে, তা হলে পরিস্থিতি নাগালের বাইরে বেরিয়ে যেতে পারে।\nকেন ইনফ্লুয়েঞ্জা ফ্লু ভ্যাকসিন নেওয়া জরুরি?\nবর্তমানে যেহেতু কোভিড পরিস্থিতি তৈরি হয়েছে, তাই ইনফ্লুয়েঞ্জা ভ্যাকসিন নেওয়া ভীষণ দরকার। কোভিডের মতোই সাধারণ জ্বরে আক্রান্ত হলেও শ্বাসকষ্টজনিত সমস্যা দেখা দিতে পারে। যার প্রভাবে শারীরিক পরিস্থিতি খারাপ থেকে খারাপতর হতে পারে। যার পরিণতি হতে পারে মারাত্মক।\nবিভিন্ন পরিসংখ্যান থেকে থেকে জানা গিয়েছে যে, ২০২০ সালে সাধারণ জ্বরে আক্রান্ত হওয়ার সংখ্যা ছিল ২৭৫২ জন এবং মৃত্যুর সংখ্যা ছিল ৪৪ জন। যেখানে ২০১৯ সালে এই সংখ্যাটিই ছিল অনেক গুণ বেশি। সেই বছর ইনফ্লুয়েঞ্জা জ্বরে আক্রান্তের সংখ্যা ছিল ২৮ হাজার ৭৯৮ জন। আর মৃতের সংখ্যা ১ হাজার ২১৮ জন। গত বছর থেকে কোভিড-বিধি হিসেবে যে হেতু সামাজিক দূরত্ব মেনে চলা হয়েছিল এবং পাশাপাশি মাস্ক ব্যবহারের জোর দেওয়া হয়েছিল, সেই কারণে আক্রান্তের সংখ্যা অনেকটাই কম ছিল বলে মনে করছেন বিশেষজ্ঞরা। আর এই কারণে কোভিড ভ্যাকসিনের সঙ্গে সাধারণ জ্বর বা ইনফ্লুয়েঞ্জা ভ্যাকসিন নেওয়াটা খুবই জরুরি।\nকেন একই বছরে ২ বার জ্বরে আক্রান্ত হচ্ছেন অনেকে?\nসাধারণত কোনও এক ব্যক্তি একই ঋতুতে এক বারই ইনফ্লুয়েঞ্জা জ্বরে আক্রান্ত হয়। কিন্তু বর্তমানে অনেকে একাধিক বার জ্বরে আক্রান্ত হচ্ছেন। জেনে নেওয়া যাক, এর কারণ গুলো--\nইনফ্লুয়েঞ্জা ভাইরাসের একাধিক প্রকার রয়েছে। যেমন ইনফ্লুয়েঞ্জা A, B, C এবং D। এর মধ্যে ইনফ্লুয়েঞ্জা A এবং ইনফ্লুয়েঞ্জা B ঋতু ভিত্তিক জ্বর। যা বিভিন্ন ঋতু পরিবর্তনের সময়ে দেখা দেয়। ফলে কোনও একটি সময় ইনফ্লুয়েঞ্জা A দ্বারা আক্রান্ত হলেও ইনফ্লুয়েঞ্জা B বা অন্য কোনও ইনফ্লুয়েঞ্জা ভ্যারিয়ান্টের দ্বারা আক্রান্ত হওয়ার সম্ভাবনা থাকে। তবে সে ক্ষেত্রে খুব একটা মারাত্মক প্রভাব পড়ে না। খুব সাধারণ প্রভাব পড়ে আক্রান্ত ব্যক্তির শরীরের উপর। এর পাশাপাশি একটি ভ্যারিয়ান্টের দ্বারা আক্রান্ত হওয়ার পর যে অ্যান্টিবডি তৈরি হয়, সেই অ্যান্টিবডি অন্য কোনও ভ্যারিয়ান্টের উপর সঠিক ভাবে কাজ না-ও করতে পারে। আর সেই কারণে অনেকে একই ঋতুতে ২ বার করে আক্রান্ত হচ্ছেন।\nকোভিড আক্রান্তের পাশাপাশি ইনফ্লুয়েঞ্জায় আক্রান্তের সংখ্যা দিন দিন বৃদ্ধি পারছে। কিন্তু বিশেষজ্ঞরা মনে করছেন যে, খুব সাধারণ কিছু নিয়ম মেনে চললেই এই সমস্যা থেকে মুক্তি লাভ সম্ভব। এই বিষয়ে তাঁদের বক্তব্য, প্রত্যেককে সাবধানতা অবলম্বন করতে হবে। সাবধান থাকলেই ইনফ্লুয়েঞ্জা ভাইরাসে আক্রান্তের সংখ্যা কমার সম্ভাবনা রয়েছে।\nকী কী সাবধানতা অবলম্বন করতে হবে?\nযদি কোনও ব্যক্তি জ্বরে আক্রান্ত হন, তা হলে তাঁর থেকে যতটা সম্ভব দূরে থাকতে হবে। কারণ কোভিডের মতোই এই ভাইরাস কাশি, হাঁচি অথবা কথা বলার সময় ছড়ায়। অর্থাৎ হাঁচি-কাশির সময় এক ব্যক্তির নাক-মুখ থেকে বেরোনো ড্রপলেট অন্য ব্যক্তির দেহে প্রবেশ করতে পারে। তাই জ্বরে আক্রান্ত ব্যক্তির কাছাকাছি না-যাওয়াই ভালো। সেই সঙ্গে জ্বরে আক্রান্ত ব্যক্তিকে একটি নির্দিষ্ট ঘরে থাকার বন্দোবস্ত করে দিতে হবে।\nব্যবহার করতে হবে মাস্ক। কারণ, ইনফ্লুয়েঞ্জা ভাইরাস নাক, মুখ ও চোখের মাধ্যমে শরীরের ভিতর প্রবেশ করে। তাই সব সময় মাস্ক পরে থাকা দরকার। এতে ভাইরাস শরীরের ভিতর ঢোকার সম্ভাবনা অনেক কম থাকে।\nহাত সব সময় পরিচ্ছন্ন রাখতে হবে। বারবার হাত সাবান দিয়ে ধুতে হবে বা কোনও স্যানিটাইজার ব্যবহার করে হাত স্যানিটাইজ করতে হবে। এই নিয়ম মেনে চললে ইনফ্লুয়েঞ্জা ভাইরাস থেকে দূরে থাকা সম্ভব। বিশেষজ্ঞদের বক্তব্য, এই ধরনের সাধারণ কিছু নিয়ম মানলেই ইনফ্লুয়েঞ্জা জ্বর থেকে দূরে থাকা সম্ভব।\nFirst published: November 07, 2021, 03:53 IST


বাহরাইনের প্রতি পররাষ্ট্রমন্ত্রীর যে অনুরোধ !! - Ekusher Bangladesh\nHome>Probashi News>বাহরাইনের প্রতি পররাষ্ট্রমন্ত্রীর যে অনুরোধ !!\nকরোনা মহামারির কারণে আটকে পড়া বাহরাইন প্রবাসী বাংলাদেশিদের সেদেশে ফিরিয়ে নিতে বাহরাইনের পররাষ্ট্রমন্ত্রী ড. আব্দুল লতিফ বিন রশিদ আল জায়ানিকে অনুরোধ জানিয়েছেন পররাষ্ট্রমন্ত্রী ড. এ কে আব্দুল মোমেন। মঙ্গলবার (১৯ জানুয়ারি) বাহরাইনের পররাষ্ট্রমন্ত্রীর সাথে টেলিফোনে আলাপকালে ড. মোমেন এ অনুরোধ করেন।\nসাধারণ ক্ষমার আওতায় ৩০ হাজার অনিয়মিত প্রবাসী বাংলাদেশির ভিসা নিয়মিত করায় বাহরাইন সরকারকে ধন্যবাদ জানান পররাষ্ট্রমন্ত্রী। তিনি এ সময় বাংলাদেশি প্রবাসীদের জন্য সাধারণ ক্ষমার মেয়াদ বৃদ্ধির অনুরোধ জানান।\nবাংলাদেশ ও বাহরাইনের মধ্যে দ্বিতীয় Foreign Office Consultation (FOC) শিগগির ঢাকায় অনুষ্ঠিত হওয়ার বিষয়ে উভয় দেশের পররাষ্ট্রমন্ত্রী সম্মতি প্রকাশ করেন। ড. মোমেন প্রবাসী বাংলাদেশিসহ বাহরাইনে অবস্থানরত সকলের জন্য বিনামূল্যে টিকা বিতরণের জন্য সেদেশের সরকারকে ধন্যবাদ জানান।


০১ জানুয়ারি ২০১৯, ১৫:৪৮\nআপডেট: ০১ জানুয়ারি ২০১৯, ১৫:৪৯\nসকালের নরম রোদ ধীরে ধীরে তপ্ত হয়ে উঠছে। বিশাল মাঠে পাখিদের মতো কিচিরমিচির করছে অসংখ্য প্রাথমিক-পড়ুয়া ছেলে-মেয়ে ৷ সঙ্গে আছেন বাবা-মা অথবা বড় ভাই-বোন ৷ সামনে সুন্দর মঞ্চ। বছরের প্রথম দিনে এই খুদে শিক্ষার্থীদের হাতে তুলে দেওয়া হবে নতুন শ্রেণির নতুন বই। মাইক হাতে মঞ্চে এসে দাঁড়ালেন ছোটদের প্রিয় মানুষ অধ্যাপক মুহম্মদ জাফর ইকবাল। এই প্রিয় মানুষ তাদের প্রশ্ন করলেন, 'তোমরা কেমন আছ?' শিশুদের অসংখ্য অস্পষ্ট শব্দের কিচিরমিচিরে আকাশে-বাতাসে দোলা লাগল। বোঝা গেল, তারা ভালো আছে এবং প্রিয় এই মানুষকে পেয়ে তাদের খুশির রাজ্যে ঝড় উঠেছে ৷\nজাফর ইকবাল বললেন, ‘আমি তো মাস্টার মানুষ, ছেলে-মেয়েদের দেখলে আমি প্রশ্ন করি। তোমাদের একটা প্রশ্ন করব?' আবারও সেই সপ্রতিভ কিচিরমিচির। প্রশ্ন করলেন, ‘বলো দেখি, বাংলাদেশ কতগুলো বই সমস্ত ছেলে-মেয়েদের দেবে?' উত্তর এল, ৩৩ কোটি ৷ এরপর ছোটদের এই প্রিয় মানুষ বললেন, 'এত বই পৃথিবীর কোনো দেশ ছাপায় না ৷ কোনো দেশ ছাপাতে পারবেও না, শুধু বাংলাদেশ পারবে ৷ এত কষ্ট করে এতগুলি বই কেন ছাপায়, বলো। তোমাদের জন্য। তোমরা বইটা পড়বে তো? সারা পৃথিবীর কোনো মানুষ এত নতুন বই পায় না। বাসায় গিয়ে আজকে রাতেই সবগুলো বই পড়ে ফেলবে, ঠিক আছে?'\nপ্রাথমিক ও গণশিক্ষা মন্ত্রণালয় এবং প্রাথমিক শিক্ষা অধিদপ্তরের যৌথ উদ্যোগে আজ মঙ্গলবার সকালে ঢাকা বিশ্ববিদ্যালয়ের কেন্দ্রীয় খেলার মাঠে 'বই বিতরণ উৎসব ২০১৯' আয়োজন করা হয়। এই উৎসবে বিশেষ অতিথি ছিলেন মুহম্মদ জাফর ইকবাল। এই আয়োজনে ঢাকা মহানগরের রমনা, ধানমন্ডি, লালবাগ, কোতোয়ালিসহ বিভিন্ন এলাকার বেশ কয়েকটি শিক্ষাপ্রতিষ্ঠানের প্রাথমিক পর্যায়ের শিক্ষার্থীদের হাতে নতুন বই তুলে দেওয়া হয়।\nআয়োজনে প্রধান অতিথি ছিলেন প্রাথমিক ও গণশিক্ষামন্ত্রী মোস্তাফিজুর রহমান। শারীরিক অসুস্থতার কারণে অনুষ্ঠানে তিনি উপস্থিত না থাকলেও ফোনে আয়োজনের সঙ্গে যুক্ত হয়ে বক্তব্য দেন। সভাপতিত্ব করেন প্রাথমিক ও গণশিক্ষা মন্ত্রণালয়ের সচিব মো. আকরাম-আল-হোসেন। স্বাগত বক্তব্য দেন প্রাথমিক শিক্ষা অধিদপ্তরের মহাপরিচালক মো. আবু হেনা মোস্তফা কামাল ৷ বিশেষ অতিথি হিসেবে ছিলেন বিশিষ্ট কথাসাহিত্যিক ও প্রথম আলোর সহযোগী সম্পাদক আনিসুল হক, জাতীয় দলের ক্রিকেটার ও বিশ্বসেরা অলরাউন্ডার সাকিব আল হাসান ৷\nপ্রাথমিক ও গণশিক্ষামন্ত্রী মোস্তাফিজুর রহমান বলেন, 'সবাইকে ইংরেজি নববর্ষের শুভেচ্ছা জানাচ্ছি ৷ আজকের এই মাহেন্দ্রক্ষণে আমি স্বশরীরে উপস্থিত না থাকতে পারায় দুঃখ প্রকাশ করছি ৷ আশা করি, এই বই উৎসব সার্থক হবে ৷ মাননীয় প্রধানমন্ত্রী শেখ হাসিনার নেতৃত্বে আমরা প্রতি বছরের ধারাবাহিকতায় এবারও বই উৎসব পালন করছি ৷ এবার প্রায় ৩৮ কোটি বই আমরা সারা দেশে সমস্ত শিক্ষার্থীদের হাতে তুলে দিচ্ছি ৷ শিক্ষাক্ষেত্রে সরকারের মনোযোগ সারা পৃথিবীব্যাপী তাক লাগিয়ে দিয়েছে ৷ আশা করবো, আমাদের শিক্ষার্থীরা নতুন বই পেয়ে পড়াশোনায় আরও মনোযোগী হবে এবং সরকারের আকাঙ্ক্ষা বাস্তবায়ন করে দেশকে স্বাবলম্বী করে তুলবে এবং উপযুক্ত মানুষে হিসেবে গড়ে উঠবে- তাদের কাছে এই প্রত্যাশা রাখি ৷'\nখুদে শিক্ষার্থীদের উদ্দেশে কথাসাহিত্যিক আনিসুল হক বলেন, 'তোমরা খুবই সৌভাগ্যবান যে তোমরা নতুন বই পাও ৷ আমরা কোনো দিন নতুন বই পাই নাই, সব সময় বড় ভাইদের পুরোনো বই নিতাম ৷ তোমাদেরকে দেখে আমার ঈর্ষা হচ্ছে ৷ কিন্তু খুবই ভালো লাগছে যে বাংলাদেশ এত ভালো হয়েছে, এত বিজয় লাভ করতে পারছে যে আজকে ৩৩ কোটি বই দেওয়া হচ্ছে ৷ হাত তালি দাও ৷ সবাই মিলে বলো, ধন্যবাদ ৷ কারণ আমরা নতুন বই পাচ্ছি ৷ নতুন বই পড়তে তোমাদের ভালো লাগবে না? তোমরা বেশি করে বই পড়বে, বেশি করে খেলাধুলাও করবে ৷ বাংলাদেশে ছেলেরা জেগে উঠেছে, মেয়েরাও জেগে উঠেছে ৷ মেয়েরা বরং ছেলেদের চেয়ে বেশি স্কুলে যায় ৷ এই জন্য আজ থেকে ১০, ২০ বছর পরে বাংলাদেশটা হবে একটা সোনার দেশ, সোনার বাংলা, যার স্বপ্ন জাতির জনক বঙ্গবন্ধু শেখ মুজিবুর রহমান দেখেছিলেন ৷'\nবিশ্বসেরা অলরাউন্ডার সাকিব আল হাসান এই খুদে শিক্ষার্থীদের উদ্দেশে বলেন, 'আশা করি সবাই ভালো আছ ৷ সবাইকে ইংরেজি নববর্ষের শুভেচ্ছা ৷ তোমরা দেশের ভবিষ্যৎ, তাই তোমাদের হাতে বই তুলে দেওয়াটা সব থেকে বড় কাজ ৷ আমি ধন্যবাদ জানাই মাননীয় প্রধানমন্ত্রীকে, যার অক্লান্ত পরিশ্রমেই এটা সফল হয়েছে ৷ আশা করি, তোমরা সবাই পড়াশোনায় মনোনিবেশ করবে, সাথে সাথে খেলাধুলাটাও করতে হবে ৷ দুইটা জিনিসই এক সাথে চালাতে হবে এবং সবগুলোতেই ভালো করতে হবে ৷ আশা করি, তোমাদের এ বছরটা অনেক সুন্দর যাবে, ভালোভাবে যাবে ৷'\nআয়োজনের সভাপতির বক্তব্যে প্রাথমিক ও গণশিক্ষা মন্ত্রণালয়ের সচিব মো. আকরাম-আল-হোসেন বলেন, ‘একাদশ জাতীয় সংসদ নির্বাচনে জাতির পিতা বঙ্গবন্ধুর সুযোগ্য কন্যা মাননীয় প্রধানমন্ত্রী শেখ হাসিনার নেতৃত্বে আবারও দেশ পরিচালনার জন্য জনগণ ম্যান্ডেট প্রদান করেছে ৷ কেন এই ম্যান্ডেট প্রদান করা হয়েছে? একই দিনে আমরা ৩৩ কোটি বই বিতরণ করছি ৷ প্রাক-প্রাথমিক থেকে শুরু করে দশম শ্রেণি পর্যন্ত ৷ শুধু প্রাথমিক ও গণশিক্ষা মন্ত্রণালয় আজকে সারা বাংলাদেশে প্রায় তিন কোটি শিক্ষার্থীর মধ্যে বই বিতরণ করছে ৷ এটি সরকারের একটি অভাবনীয় উদ্যোগ ৷ মাননীয় প্রধানমন্ত্রী শেখ হাসিনার নেতৃত্বে এটি শুরু হয়েছে ২০১০ সাল থেকে ৷ এখন বাংলাদেশের কোনো গ্রাম নাই যেখানে প্রাথমিক বিদ্যালয় নাই ৷ আজকে বাংলাদেশ উন্নয়নের মহাসড়কে এগিয়ে যাচ্ছে ৷ প্রাথমিক শিক্ষার ভিত ও মানকে যদি আমরা শক্তিশালী করতে পারি, তাহলেই কেবল ২০৪১ সালে যে উন্নত বাংলাদেশ মাননীয় প্রধানমন্ত্রী গড়তে চান, সেটি সম্ভব ৷ ২০১৯ সাল হোক আমাদের মানসম্মত প্রাথমিক শিক্ষার ভিত্তি বছর ৷ মানসম্মত প্রাথমিক শিক্ষা নিশ্চিতের জন্য আগামীকাল থেকেই আমাদের যাত্রা শুরু হবে ৷'\nএই উৎসবের আয়োজকদের এক সংবাদ বিজ্ঞপ্তিতে জানানো হয়, ২০১৯ শিক্ষাবর্ষে দেশের ৫০৮টি উপজেলার প্রাথমিক স্তরের ১ লাখ ৩৪ হাজার ১৪৭টি বিদ্যালয়ের প্রাক-প্রাথমিক ও প্রাথমিক স্তরে ২ কোটি ৩৯ লাখ ৬৫ হাজার ১৫১ জন শিক্ষার্থীদের হাতে যথাক্রমে ৩৪ লাখ ২৮ হাজার ১০টি করে আমার বই ও অনুশীলন খাতা এবং ৯ কোটি ৮৮ লাখ ৯৯ হাজার ৮২৪টি বই বিতরণ করা হবে ৷ এ ছাড়া, ক্ষুদ্র নৃগোষ্ঠীর আওতাভুক্ত প্রাক-প্রাথমিক এবং প্রথম ও দ্বিতীয় শ্রেণির শিক্ষার্থীদের জন্য মোট ২ লাখ ৭৭ হাজার ৬৮টি পাঠ্যপুস্তক মুদ্রণ করা হয়েছে ৷\nএকাদশে ভর্তি\tনির্বাচিত ১৩ লক্ষাধিক, সুযোগ পায়নি প্রায় এক লাখ\n২০১৯-২০ শিক্ষাবর্ষে একাদশ শ্রেণিতে কে কোন কলেজ ও মাদ্রাসায় ভর্তির জন্য...


মডারেট মুসলমানদের উদ্দেশে খোলা চিঠি – ২ – পাল্লাহু । pAllahu\nYou are here: Home / মডারেট মুসলমানদের উদ্দেশে খোলা চিঠি – ২\nমডারেট মুসলমানদের উদ্দেশে খোলা চিঠি – ২\nমুসলিম পরিবারে, মুসলিমপ্রধান দেশে জন্মেছি বলে এই “ইসলামের আধুনিকায়ন/সংস্কার” ব্যাপারটা নিয়ে অনেক কথা শুনেছি সেই ছোটবেলা থেকেই। অন্তত একটা ব্যাপার নিশ্চিত করে বলতে পারি, যদি কোনোরকম সংস্কার করতেই হয়, সেক্ষেত্রে “কোরানে কোনও ভুল নেই” টাইপের আইডিয়া পাল্টাতে হবে। আমি একা নই, মাজিদ নেওয়াজের (Maajid Nawaj) মত মুসলমানও এই বিষয়ে খোলাখুলি আলোচনা করেন। উনি সরাসরি স্বীকার করেন, কোরানে ভুল আছে। মাত্র ক’দিন আগেও ইমরা নাজিরও এই বিষয়ে একটা লেখা ছাপিয়েছেন, এই ‘হাফিংটন পোস্ট’-এই। আমার কথা পাগলের মত শোনাচ্ছে? কিন্তু এটা সম্ভব। দাঁড়ান, আমি উদাহরণ দিচ্ছি।\nআমার জন্ম রিয়াদে, ইন্টারনেটেরও আগে। স্কুলের পরে একজন প্রাইভেট টিউটর আমাদের কোরান পড়াতেন, ক্লাসিক আরবিতে। সেই ভাষায়, যেটায় কোরান লেখা হয়েছিল। আমার পরিবার কিন্তু সেইসব সাধারণ মুসলিম পরিবারের মতই যাদের মাতৃভাষা আরবি না। অবশ্য বেশিরভাগ মুসলমানই আরবিতে কোরান পড়ে। বলা বাহুল্য, না বুঝেই পড়ে। বেশিরভাগ মুসলিম পরিবারেই কোরান রাখা হয় সর্বোচ্চ কোনো স্থানে। আমাদের বাসায় রাখা হত সবচেয়ে উঁচু বুকশেলফের ওপর। ওযু ছাড়া কোরান ধরা যায় না, মেয়েরা ঋতুস্রাবের সময় কোরান ধরতে পারে না। রমজানের মাসে কোরান খতম দেয়াটা সুন্নত তারাবীহ-এর একটা অংশ। কিছু কিছু মুসলিম দেশে বিয়ের সময় বরের মাথায় কোরান ছোঁয়ানো হয়। বাচ্চারা যখন কোরান খতম করে, তখন সেটা খুবই আনন্দের বিষয়। বেশিরভাগ বাসাতেই সেই খুশিতে মিলাদ দেয়া হয়।\nইন্টারনেট আসার আগে আমি খুবই কম লোকের সাথে মিশেছি। তাদের সাথে তো বটেই, যারা নিজ ভাষায় কোরান পড়ে। তখন গুরুজনদের মুখের থেকে কোরান শুনতাম। আজকাল কত সহজেই কোনও জিনিস গুগল করে নিশ্চিত করা যায়, সে সময় তা একেবারেই ছিল না। কোরানের অনেক জিনিস জানতাম না।\nআসলান সাহেবের মত আমরাও মনে করতাম, আরবের বর্বর আইনগুলো (হাত-পা কাটা) স্রেফ আরবের কালচার, এর সাথে ধর্মের কোনও সম্পর্ক নেই। পরে জেনেছি, কোরান আসলেই শিরশ্ছেদের আদেশ দেয়। সুরা মায়েদায় তো পরিষ্কার ভাবেই চুরির শাস্তি হাত কাটা বলা আছে (৫-৩৮); আবার কিছু জিনিষ যেগুলো মনে হত কোরানে আছে (যেমন হিজাব, বোরখা), জেনেছি নেই। পাথর ছুঁড়ে মারার কথা কোরানে নেই। এটা আছে হাদিসে (বাইবেলেও), কিন্তু কোরানে নেই। খতনার (ছেলে কিংবা মেয়ে) কথাও কোরানে নেই, এটাও আছে হাদিসে।\nআসলান সাহেব যখন মিডিয়ার সামনে মেয়েদের খতনার ব্যাপারে কথা বলছিলেন, তখন তিনি একটা বিষয় এড়িয়ে যান। সেটা হল, চার সুন্নি শরিয়াহ দলের একটি (শাফিই) মেয়েদের খতনাকে হাদিস মেনে “বাধ্যতামূলক” বলে ঘোষণা করেছে, আর বাকি তিন দল মেয়েদের খতনাকে “Recommended” বলেছে। এই জন্যই ইন্দোনেশিয়ায়, যেখানে আসলান সাহেবের মতে মেয়ে আর ছেলে ১০০% সমানাধিকার পায়, সেখানে মেয়েদের খতনার হার শতকরা ৮৫ ভাগেরও বেশি। আর সেখানকার ৯০% মেয়েরা এটা সমর্থনও করে। মিশরে মেয়েদের খতনার হার ৯০%! মানছি ছেলেমেয়েদের খতনার ব্যাপারটা ইসলামের আগে থেকেই আছে, কিন্তু এর সাথে ইসলামের কোনও সম্পর্কই নেই, এই দাবি করাটা তো অন্যায্য।\nএই ধরনের ব্যাপারগূলো ছোটবেলায় আমার পক্ষে জানা প্রায় অসম্ভব ছিল। কিন্তু ইন্টারনেট আসায় এগুলো একেবারে হাতের কাছে চলে আসে। হঠাৎই একটা বারো বছরের ছেলের কাছে কোরানের অসংখ্য আয়াতের অসংখ্য ব্যাখ্যা হাজির হয়, তাও নানান ভাষার। কোনও লুকোছাপা নেই, সব একেবারে চোখের সামনে!\nলি রিঘবির খুনি যখন নিজের স্বপক্ষে সুরা আত-তাওবা (আয়াত ৩) পড়ছিল, তখন ইন্টারনেট ঘেঁটেই দেখা যাচ্ছিল, সে আসলে কী বলছে। আইসিস যখন নিজেদের বর্বর কাজের পক্ষে সুরা মায়েদা, সুরা মোহাম্মদের আয়াত পড়ে, তখন কোরান খুঁজে সেগুলো বের করে এলোমেলো হয়ে থাকা পাজলটা মেলাতে কষ্ট হয় না। বলার অপেক্ষা রাখে না, এটা একটা বিশাল সমস্যা। এবং এটা আপনি আর এড়াতে পারেন না।\nযখন লোকে দেখে, আপনার মত মডারেটরা ইসলামকে শান্তির ধর্ম বলছে, আবার এইসব ভয়ংকর আয়াতের সাফাই গাইছে, তখন তাদের চোখে এই আচরণকে দ্বিচারিতা মনে হয়। একটা অমুসলিম যখন কোরানের সেই সব আয়াত পড়ে, আর একটা জঙ্গির হাতে কারও গর্দান যেতে দেখে, তখন তাদের কাছে সেটাই স্বাভাবিক মনে হয়। সমালোচকদের থামানোর জন্য বেন অ্যাফাকের মত গলা ফেড়ে “বর্ণবাদী” বলে চেঁচালে তো সেই চিন্তা তাদের মাথা থেকে বের হয়ে যাবে না।\n(তাছাড়া কোনও ধর্মের সব অনুসারীকে একটা “জাতের/বর্ণের” বলাটা, ধর্মের সমালোচনা করাটাকে “বর্ণবাদী” বলাটা তো স্টুপিডিটি। আমেরিকার খ্রিষ্টান আর বাংলাদেশের খ্রিষ্টানদের ধর্ম এক। এ জন্য কি তারা একই জাতের? খ্রিষ্টান ধর্মের সমালোচনা করলে কি আমি “বর্ণবাদী” হয়ে যাব?)\nআমি জানি, স্রেফ সেই ধর্মের অল্প কিছু অনুসারীদের কাজকর্ম দেখে সেই ধর্ম সম্পর্কে মন্তব্য করাটা অন্যায় (হোক সেই অনুসারীরা তালেবান কিংবা আইসিস); কিন্তু এটাও সত্য যে, কোনও ধর্মের গ্রন্থগুলো পড়ে সেই ধর্ম সম্পর্কে মন্তব্য করাটা স্রেফ সৎই নয় বরং বুদ্ধিমানের কাজও বটে। আজকের ইন্টারনেটের দুনিয়ায়, লোকে যখন আপনাকে আপনার ধর্ম আর ধর্মগ্রন্থ সম্পর্কে জিজ্ঞেস করবে, আপনাকে আরেকটু সৎ উত্তর দিতে হবে। ভুলভাল আর অমানবিক আয়াতগুলোকে আপনি মোটা দাগে “রূপক” আর “Out Of Context” বলে চালিয়ে দেবেন, সেটা আর চলবে না। আর প্রশ্নকারীকে “ইসলামবিদ্বেষী” কিংবা “বর্ণবাদী” বলে গালি দিলে সে আপনার ধর্ম আর ধর্মগ্রন্থ সম্পর্কে কোন জবাব পাবে, সেটা নিশ্চয়ই আবার বলতে হবে না।\nস্রেফ কোরান না, বরং অন্যান্য আব্রাহামিক ধর্মগ্রন্থগুলোও পড়া শুরু করুন, তাতে ফল আসবে। দেখবেন বাইবেলও একই রকম ভায়োলেন্ট কথায় পরিপূর্ণ। সত্য বলতে আমার কাছে তো মনে হয়, কোরানের থেকেও বেশি ভায়োলেন্ট আয়াত বাইবেলে আছে। ধর্ম অবমাননাকারীদের, জেনাকারীদের, সমকামীদের পাথর মেরে হত্যা – এ সবই পাবেন সেখানে। আর Deuteronomy-এর কুড়ি নং আয়াতের থেকে সামনে আগাবেন তখন তো মনে হবে এটাই হল ইসিসের মুল আদর্শ!!!\nআপনার মনে হবে, ইহুদি-খ্রিষ্টানদের বইয়ের থেকে আপনার বইয়ের তফাত অনেক কম। এখন প্রশ্ন হল, তারা এতোটা উদারপন্থী হল কীভাবে? তাদের বেশিরভাগই কেন বাইবেলকে (যেটা তাদের কাছে ঈশ্বরের বাণী, যেমনটা মুসলমানদের কাছে কোরান) মাত্রাতিরিক্ত সিরিয়াসলিভাবে না নিয়ে কীভাবেই বা ইহুদী-খ্রিষ্টান থাকছে? মুসলিমদের ক্ষেত্রে কি এমনটা সম্ভব?\nওপরের প্যারাটা পড়লে বুঝে গেছেন যে, শেষ প্রশ্নটার উত্তর হল, “হ্যাঁ, সম্ভব।” তবে এটা করার জন্য আপনাকে প্রথমেই “ইসলামিক” আর “মুসলিম” এই দুটোর মধ্যে পার্থক্যটা ধরতে হবে। এগুতে হলে মানুষের হাত ধরে এগুতে হবে, ধর্মের নয়।\nধর্মের মধ্যে “বিবেক/মানবতা” খুঁজতে যাওয়ার কোনও মানে নেই। আজ সারা মুসলিম-বিশ্ব জুড়ে মহামারীর মত ছড়িয়ে পরা সাম্প্রদায়িকতা আর মৌলবাদের কারণে সাধারণ মুসলমানরাই বেশি মারা যাচ্ছেন, কোনও বিদেশী অপশক্তির কারণে নয়। “ধর্মের বিবেকের” বিরুদ্ধে এর থেকে বড় প্রমাণ আর কী হতে পারে?\nএকটা সমাজকে এগিয়ে নেয়ার জন্য ধর্মকে না, বরং মানুষকে সর্বোচ্চ গুরুত্ব দেয়া দরকার, একসাথে কাজ করা দরকার। আমরা অন্যান্য আব্রাহামিক ধর্মের বেলাতেও পরিষ্কার পরিবর্তন দেখতে পাই। কী ইহুদী আর কী খ্রিষ্টান, এদের সবারই ভয়ংকর অমানবিক একটা অন্ধকার অতীত আছে, এটা আমরা ভালোই জানি; আজকাল সুযোগ পেলে এটার ব্যবহার করতেও আপনার ভুল হয় না। কিন্তু প্রশ্ন হল, সেই অন্ধকার সময় থেকে তারা বেরুলো কীভাবে?\nভ্যাটিকানের পোপ যতই জন্মনিয়ন্ত্রণ, গর্ভপাত (abortion) কিংবা বিবাহ-পূর্ব সেক্সের বিরুদ্ধে হইচই করুক না কেন, বেশিরভাগ খ্রিষ্টানই কিন্তু নিজের খেয়ালে চলে, জন্মনিয়ন্ত্রন পদ্ধতি ব্যবহার করে, এবং বিয়ের আগে সেক্সের ব্যাপারেও তারা উদারমনা। বেশিরভাগ ইহুদিই ধর্মের ব্যাপারে নিরপেক্ষ। ইহুদি কালচার মেনে চললেও অনেকেই নিজেকে নাস্তিক কিংবা অজ্ঞেয়বাদী বলে পরিচয় দেয়। কট্টরপন্থীরা আর উদারপন্থীদের মধ্যে মাঝে মাঝে যুদ্ধ হয় বটে, কিন্তু সেটা কথায় শুরু হয়ে কথাতেই শেষ হয়। এজন্য কট্টরপন্থীদের কেউ উদারপন্থীদের খুন করে না।\nএই ব্যাপারটার সাথে বিশ্বজুড়ে মুসলমান সমাজের মারাত্মক বৈপরীত্য দেখা যায়। ২০১৩ সালের একটা রিসার্চে দেখা গেছে, মুসলিমপ্রধান দেশের (পাকিস্তান, মিশর) বেশিরভাগ মানুষই বিশ্বাস করে যে, ইসলাম ত্যাগের শাস্তি মৃত্যুদণ্ড হওয়া উচিত। কে “আসল মুসলমান” আর কে না, সেটা নিয়ে তারা মাত্রাতিরিক্ত চিন্তা করে। ধর্মের নামে জঙ্গিবাদ থামাতে তাদের তেমন চেষ্টা নেই, কিন্তু একজন সামান্য কার্টুনিস্ট কিংবা ফিল্মমেকারের হাত থেকে ইসলামকে বাঁচাতে তারা সদা প্রস্তুত। (প্রসঙ্গক্রমে: বিশ্বজুড়ে আইসিসের বিরুদ্ধে মুসলিমদের ভয়েস অবশ্যই অভিনন্দন পাবার মত অগ্রগতি)\n“মডারেট” শব্দটা তার বিশ্বাসযোগ্যতা হারিয়েছে। Fareed Zakaria (CNN সংবাদ পাঠক) মধ্যপ্রাচ্যে “মডারেট” থাকার ব্যাপারটাকেই “ফ্যান্টাসি” বলে প্রত্যাখ্যান করেছেন। এমনকি Nathan Lean-এর মত লোকও যিনি ইসলামের পক্ষে সাফাই গাওয়ার জন্য এবং “ইসলামবিদ্বেষী (Islamophobic)” কথাটা ছড়িয়ে দেবার জন্য বিখ্যাত, তিনিও “মডারেট” শব্দটা ব্যবহারের বিপক্ষে।\n“মডারেটদের” প্রয়োজন ইসলামে ফুরিয়েছে, ইসলামের এখন দরকার “সংস্কারক”; আর “সংস্কারক” শব্দটার সাথে “কোনও ভুল নেই” টার্মটা ঠিক খাপ খায় না। সংস্কারের উদ্দেশ্যই হল পাল্টানো, সিস্টেমটাকে ঠিক করা, দিক পরিবর্তন করা। আর সত্য বলতে কী, কোনও কিছু “ঠিক করতে” চাইলে এটা মেনে নিতেই হবে যে, সেটা কোথাও ভেঙেছে। ব্যাপারটা এমন না যে, বস্তুটা আসলে ঠিক আছে, কিন্তু “দেখে মনে হয়” ভেঙে গেছে, কিংবা বস্তুটাকে ভুল লোক দ্বারা “দেখানো হচ্ছে” ভেঙে যাবার মত। আপনি যদি কোনও কিছুর আধুনিকায়ন চান, সংস্কার চান, তবে সেটার অন্তত কিছুটা অংশ যে বাতিল হয়েছে, নষ্ট হয়েছে, সেটা স্বীকার করাই হল আধুনিকায়নের প্রথম পদক্ষেপ।\nআমার কথা শুনে মনে হচ্ছে আমি সব পাল্টে ফেলতে বলছি? নিজের নবীর দিকেই দেখুন। উনি মক্কা থেকে বিতাড়িত হয়েছিলেন স্রেফ পরিবর্তনের পক্ষে লড়ার জন্য। ঈসা নবী পরিবর্তনের পক্ষে লড়েছিলেন। এঁরা তাদের সময়ের ধর্মগুলোর মূলে আঘাত করতে লজ্জা পাননি। এঁরা আর যা-ই ছিলেন, অন্তত “মডারেট” ছিলেন না। পরিবর্তন আসে এঁদের হাত ধরেই, পরিবর্তন আসে বিপ্লবীদের হাত ধরেই। ইসলাম নিজেও এভাবেই শুরু হয়েছিল। প্রকাশ্যে ক্ষতিকর কোনও ধারণাকে চ্যালেঞ্জ করাটা “বিদ্বেষ” না, বরং সুন্নত। চার দেয়ালের বাইরে আসুন, ইসলামের সম্মান ফিরিয়ে আনুন।\n(নিজের কিছু কথা: “স্রেফ কোরান দিয়ে আর চলবে না”, এই চিন্তাটা কিন্তু এক সময় এই আপনারাও করেছেন। আলী (রাঃ)-এর পরপর যখন উমাইয়াহদের খেলাফত শুরু হয়, তখন বিশাল আর জটিলতর সম্রাজ্য পরিচালনার জন্য স্রেফ কোরান না, বরং নবী এবং তাঁর সাহাবীগণ বিভিন্ন পরিস্থিতিতে কী কী কাজ করতেন, তার প্রতিবেদন সংগ্রহ করা শুরু করেন। আজকে কিন্তু সেইসব প্রতিবেদনকেই আমরা “হাদিস” বলে জানি। আর এই হাদিস সংগ্রহের প্রধান উদ্যোক্তাকে কিন্তু আমরা সবাই এক নামে চিনি, উনি “ইমাম আবু হানিফা”।\nএভাবে ইতিহাস ঘাঁটলে এই মুসলমানদের হাতেই ইসলামের অনেক পরিবর্তনের প্রমাণ পাবেন। আরও একবার পরিবর্তন করলে খুব খারাপ কিছু হবে না বলেই মনে হয়।)\nOctober 25, 2014 LeaveaComment Filed Under: Uncategorized


দেশের প্রথম নারী মেজর জেনারেল সুসানে গীতি – JoyNewsBD\nজয়নিউজ ডেস্ক 30 September 2018 11:10 pm\nসশস্ত্র বাহিনীর ইতিহাসে প্রথম নারী মেজর জেনারেল পেল বাংলাদেশ। রোববার (৩০ সেপ্টেম্বর) মেজর জেনারেল পদে ডা. সুসানে গীতিকে র‌্যাংক ব্যাজ পরিয়ে দেন সেনাপ্রধান জেনারেল আজিজ আহমেদ এবং সেনাবাহিনীর কোয়ার্টার মাস্টার জেনারেল (কিউএমজি) লেফটেন্যান্ট জেনারেল মো. সামছুল হক।\nআন্তঃবাহিনী জনসংযোগ পরিদপ্তরের (আইএসপিআর) এক সংবাদ বিজ্ঞপ্তিতে বলা হয়, “বাংলাদেশ সশস্ত্র বাহিনীর ইতিহাসে তিনিই প্রথম নারী মেজর জেনারেল”\nবর্তমানে বাংলাদেশে প্রধানমন্ত্রী, বিরোধীদলীয় নেত্রী, স্পিকার, সংসদ উপনেতার দায়িত্বেও নারীরা সমাসীন। এই সরকার আমলেই সুপ্রিম কোর্টে বিচারক হিসেবে এবং পাবলিক বিশ্ববিদ্যালয়ের উপাচার্য হিসেবে নারীদের দায়িত্ব পালন শুরু হয়।\nআইএসপিআর জানায়, সুসানে গীতি ১৯৮৫ সালে রাজশাহী মেডিকেল কলেজ থেকে এমবিবিএস পাস করেন। ১৯৮৬ সালে তিনি বাংলাদেশ সেনাবাহিনীতে নারী চিকিৎসক হিসেবে ক্যাপ্টেন পদে যোগ দেন। তিনি ১৯৯৬ সালে প্রথম নারী হিসেবে হেমাটোলজিতে এফসিপিএস ডিগ্রি অর্জন করেন।\nডা. সুসানে গীতি জাতিসংঘ শান্তিরক্ষা মিশন এবং বিভিন্ন সামরিক হাসপাতালে প্যাথলজি বিশেষজ্ঞের দায়িত্ব পালন করেছেন। বর্তমানে তিনি আর্মড ফোর্সেস মেডিকেল কলেজের প্যাথলজি বিভাগের প্রধান হিসেবে কর্মরত।\nসেনাবাহিনীর মেডিকেল কোরের কর্মকর্তা সুসানে গীতির স্বামী ব্রিগেডিয়ার জেনারেল আসাদুল্লাহ মো. হোসেন সাদ একজন সফল সামরিক বিশেষজ্ঞ চিকিৎসক ছিলেন বলে জানায় আইএসপিআর।


স্বামীর অনুমতি ছাড়া স্ত্রী চাকরি করতে পারবেন কি না?\n◈ ১০ টাকার কয়েলে ৩ লাখ টাকার ক্ষতি! ◈ নিউজিল্যান্ডে আজানের সময় যা করল অস্ট্রেলিয়া ◈ টুঙ্গিপাড়ায় সুষ্ঠু নির্বাচনের দাবিতে সংবাদ সম্মেলন ◈ ইয়াবা ও গাঁজাসহ স্বামী স্ত্রী আটক ◈ দিনে দুপুরে রাজধানীতে গুলিবিদ্ধ দুজন\nঢাকা, শনিবার, ২৩ মার্চ, ২০১৯ | শেষ আপডেট ২ মিনিট আগে\n২৩ অক্টোবর, ২০১৮ ২১:১১:০৭\nস্বামী যদি স্ত্রীকে চাকরির অনুমতি না দেন, তাহলে ওই স্ত্রী চাকরি করতে পারবেন না। এ ক্ষেত্রে চাকরির অনুমতি না দেওয়া স্বামীর জন্য জায়েজ রয়েছে। স্বামীর অনুমতি ছাড়া স্ত্রী চাকরি করতে পারবেন না, এটি তার জন্য জায়েজ নেই। এই কাজটি স্ত্রী করলে তিনি গুনাহগার হবেন।\nস্ত্রীকে যদি স্বামী চাকরির অনুমতি দেন, সে ক্ষেত্রে স্ত্রীর এই টাকা সম্পূর্ণ তাঁর স্ত্রীর মালিকানা সাব্যস্ত হবে। এই টাকা তিনি তাঁর বাবা-মা, আত্মীয়স্বজনকে দিতে পারবেন বা যেখানে খুশি সেখানে দান সদকাও করতে পারবেন।\nএ ক্ষেত্রে স্বামী যদি পরামর্শদাতা হিসেবে কোনো পরামর্শ দিতে চান, তাহলে দিতে পারবেন। তবে স্বামীর এই পরামর্শ গ্রহণ করা স্ত্রীর জন্য ওয়াজিব নয়, বাধ্যতামূলক নয়। স্ত্রী স্বাধীনভাবে তাঁর নিজের টাকা খরচ করতে পারবেন।\nযেহেতু স্বামী তাঁর স্ত্রীকে চাকরি করার অনুমতি দিয়েছেন, সুতরাং এই টাকা নিজের ইচ্ছামতো ব্যয় করা স্ত্রীর জন্য জায়েজ রয়েছে।\nজয়নুল আবেদীন আজাদের উপস্থাপনায় ইসলাম বিষয়ক প্রশ্নোত্তর অনুষ্ঠান ‘আপনার জিজ্ঞাসা’ দ‍র্শকের এক প্রশ্নের জবাবে উত্তর দিয়েছেন বিশিষ্ট আলেম ড. মুহাম্মদ সাইফুল্লাহ।\n১০ টাকার কয়েলে ৩ লাখ টাকার ক্ষতি!\n২৩ মার্চ, ২০১৯ ১৬:৪৪\n২৩ মার্চ, ২০১৯ ১৬:৪০\nটুঙ্গিপাড়ায় সুষ্ঠু নির্বাচনের দাবিতে সংবাদ সম্মেলন\n২৩ মার্চ, ২০১৯ ১৬:৩৩\nইয়াবা ও গাঁজাসহ স্বামী স্ত্রী আটক\n২৩ মার্চ, ২০১৯ ১৬:২৫\nদিনে দুপুরে রাজধানীতে গুলিবিদ্ধ দুজন\n২৩ মার্চ, ২০১৯ ১৫:৫২\nনির্বাচনের আচারণবিধি ভেঙ্গে প্রচারণা, আটক ৩২\n২৩ মার্চ, ২০১৯ ১৫:৫১\n২৩ মার্চ, ২০১৯ ১৫:৪৫\nধর্মঘটে শিক্ষকদের দাবি, ‘উই ওয়ান্ট এমপিও’\n২৩ মার্চ, ২০১৯ ১৫:৩৬\n২৩ মার্চ, ২০১৯ ১৫:৩৪\n২৩ মার্চ, ২০১৯ ১৫:২৯\n২৩ মার্চ, ২০১৯ ১৫:১৯\nবিডি২৪লাইভে সংবাদ প্রকাশের পর শিশুটি পেল স্বজন\n‘আমি মনে করি না প্রধানমন্ত্রীকে আজীবন সদস্য পদ দেওয়া উচিত’\n২৩ মার্চ, ২০১৯ ১৫:১৭\n২৩ মার্চ, ২০১৯ ১৫:০৬\nযে কারণে ভাইকে পদ থেকে সরিয়ে দিলেন এরশাদ\n২৩ মার্চ, ২০১৯ ১৫:০৩\nসেই মনোজকে মনের কথা বলতেন প্রভা!\n২৩ মার্চ, ২০১৯ ১৪:৪৫\nএইচএসসি পরীক্ষা শুরুর তারিখ ঘোষণা\nহতাশ হবেন না আমরা জয়ী হব: ফখরুল\n২৩ মার্চ, ২০১৯ ১৪:৪৩\n২৩ মার্চ, ২০১৯ ১৪:১৫\n২৩ মার্চ, ২০১৯ ১৩:৩৬\n২৩ মার্চ, ২০১৯ ১৩:১৪\nসড়ক দুর্ঘটনায় নিহত ৭, প্রতিবাদে উত্তাল বরিশাল\n২৩ মার্চ, ২০১৯ ১৩:০৬\n২৩ মার্চ, ২০১৯ ১২:৫৯\nপ্রধানমন্ত্রীকে নুর-রাব্বানীর উপহার\n২২ মার্চ, ২০১৯ ২৩:২৪\nদেখে নিন মোস্তাফিজের বউ এর ছবি\n২২ মার্চ, ২০১৯ ২০:৪০\nযে সাত জেলায় বিদ্যুৎ থাকবে না শনিবার\n২২ মার্চ, ২০১৯ ২২:৫৮\n২২ মার্চ, ২০১৯ ১৮:৩৪\n২৩ মার্চ, ২০১৯ ০৮:১১\n২২ মার্চ, ২০১৯ ১৭:০৬\n২২ মার্চ, ২০১৯ ২২:২৪\nজুমার নামাজ পড়ে এসেই বাবাকে খুন!